
INTRODUCERE 


Pentru cine a fost scrisă această carte 


Cartea „Cele douăsprezece legi universale ale succesului" a 
fost scrisă în primul rând pentru aceia care au reuşit în viață. Faptul 
că în acest moment tu citeşti această carte înseamnă deja că ai reuşit 
acolo unde mulți din generația ta au eşuat. Eşti un supravieţuitor. 

Ai o sănătate destul de bună şi o slujbă decentă. Se întâmplă 
totuşi câteodată ca banii să ți se termine înainte de chenzină. Ai 
probabil casa ta şi ţi-ai cumpărat şi maşină. Ai făcut tot ce ţi-a stat 
în putință ca să-ți creşti copiii bine; iată, acum ei sunt mari şi în 
curând vor avea banii lor. 

în acest moment te afli în punctul în care ai face ceva, nu 
ştii însă deocamdată ce, pentru a dobândi cunoştinţele, tehnicile 
şi asocierile necesare care să-ţi permită să-ţi îmbunătățeşti viața. 
Faptul că citeşti cu seriozitate această carte - noi numim acest 
lucru „a te afla pe cale" - constituie dovada clară că eşti foarte 
aproape să găseşti ceea ce cauţi, să obţii ceea ce doreşti. 

în esenţă, în acest moment nu-ţi trebuie nimic altceva decât 
câteva idei forță, o îmbunătăţire, o rafinare a obiceiurilor tale şi una 
sau două persoane care să te ghideze. Noua înțelegere pe care o vei 
dobândi, împreună cu experienţa pe care ai acumulat-o deja de-a 
lungul vieţii, te vor călăuzi către ţelurile pe care doreşti să le atingi, 
către idealurile pe care visezi să le împlineşti, către persoana care 
îți propui să devii. 

Această carte este un ghid valoros pentru tânărul care se află 
la începutul unei vieţi pe cont propriu. Cartea oferă cunoştinţe, 
tehnici eficiente şi înțelegerea corespunzătoare a utilizării lor, astfel 
încât cel care se află la început de drum să poată evita capcanele 
care stau de regulă în calea începătorului. Dacă vei învăța să aplici 
corect informațiile conținute în această carte, te vei înscrie pe pista 
pozitivă care conduce către succesul autentic şi către realizarea 
țelurilor tale, încă de la vârsta tinereţii. Trebuie menţionat că acele 
personaje istorice unice, care şi-au înscris numele în conştiinţa 

umanităţii, au ştiut să utilizeze de foarte timpuriu principiile de 
bază enunțate în această carte. 


Cum poate fi folosită această carte 
în modul cel mai eficient 


Reîmprospătează-ţi capacitatea de a studia. Una dintre primele 
însuşiri, de cea mai mare importanță, pe care trebuie să ţi-o dezvolți 
pe calea care conduce la succes, este abilitatea de a studia în mod 
eficient. Fără această însuşire, unii studenți, altfel dedicați, s-au 
simţit descurajați atunci când s-au lovit de dificultatea de a citi, 
studia şi reține informaţiile oferite în această carte. O tehnică foarte 
bună de creştere a capacității de a studia este metoda SQ3R. 


Metoda de studiu SQ3R 


Aceasta este o metodă completă, aplicabilă cu rezultate excelente 
în oricare domeniu de studiu. Ea poate fi folosită pentru citirea unui 
articol, a unei cărți, sau pentru învăţarea unui curs întreg. 

Primul pas în aplicarea acestei metode este SURVEY (S) 
-vederea de ansamblu. Urmăreşte să îți faci o idee de ansamblu 
asupra materialului pe care îţi propui să îl înveţi. Parcurge-l 
în întregime. Observă modul cum este organizată informaţia 
în formatul cursului. Acordă o atenție deosebită cuprinsului şi 
titlurilor capitolelor. Caută sumare ale materialului, rezumate de 
capitole, dacă sunt. în cazul în care acestea există, citeşte-le cu 
mare atenţie. Familiarizează-te cu stilul în care este scris cursul şi 
cu modul de organizare a informaţiei. Vederea de ansamblu trebuie 
să fie completă şi rapidă. Fă-ţi câteva note scurte despre conținut. 

După ce ţi-ai făcut o idee de ansamblu, notează întrebările 

- QUESTIONS (Q) - la care te aştepţi să găseşti răspunsuri în 
materialul pe care îl studiezi. Aceste întrebări reprezintă ceea ce 
speri tu să înveţi din acel curs. 

Scopul principal al obţinerii unei vederi de ansamblu şi al 

notării întrebărilor relevante referitoare la curs este acela de a-ți 

stimula mintea şi de a valorifica ceea ce ştii deja despre materialul 
pe care urmează să-l studiezi. Pe măsură ce parcurgi materialul, 
instruieşte-ți în tăcere mintea să-şi amintească tot ceea ce ştie 
despre acel subiect. 


»1ot ceea ce ştiu despre acest subiect iese la suprafața 
gândirii mele." 


După aceea, citeşte - READ (RI) - materialul în întregime, 
în timp ce citeşti, gândeşte-te la întrebările la care speri să afli 
răspuns. Totuşi nu lăsa ca acele întrebări să te distragă de la citit. 
Citeşte tot, de la un capăt la altul. Fă-ţi câteva note concise cu 
privire la informaţiile importante pe care le-ai descoperit în curs. 
Apoi, când ai terminat de citit materialul, vezi dacă el răspunde 
tuturor întrebărilor tale. Dacă nu, de ce nu răspunde? Dacă da, scrie 
răspunsul sub fiecare întrebare. 

Acum reciteşte - REVIEW (R2) - materialul în întregime. 
Focalizează-ţi atenția asupra notelor pe care le-ai făcut pe marginea 
textului. Fă note suplimentare, dacă este cazul. Urmăreşte să revezi 
punctele importante şi să te concentrezi cu precădere asupra lor 
pentru a le memora. 

La sfârşit, testează-te. Spune cu voce tare - RECITE (R3) 
- ceea ce ai învăţat din acel curs. Tot ceea ce nu-ţi poţi aminti 
în timpul secvenţei de repetare orală a cursului nu-ţi vei putea 
aminti probabil nici mai târziu. Insistă asupra punctelor principale, 
repetându-le din nou şi din nou, până când D se întipăresc bine 
în minte. în momentul în care poţi enunţa cu voce tare ideile 
principale din materialul studiat, fără să tragi cu coada ochiului la 
notițe sau la curs, poţi spune că ai învăţat bine acel material, o dată 
pentru totdeauna. 

Chiar dacă nu înţelegi la perfecție anumite pasaje din curs, cel 
puţin D le vei putea reaminti cu ocazia unei examinări ulterioare. 
Spune-ţi că informaţiile pe care le pop enunţa oral au fost stocate 
pentru totdeauna în mintea ta şi că vei avea în permanenţă acces la 
ele în viitor. 

Foloseşte metoda de mai sus în timp ce studiezi această carte. 
Aplic-o la fiecare capitol. Vei vedea că rezultatele obţinute sunt cu 
adevărat uimitoare. 


Adevărul despre succes 


Succesul este definit în general ca o urmare sau un rezultat 
satisfăcător al acțiunilor tale. Tot ceea ce faci are un rezultat. Dacă 
acest rezultat corespunde aşteptărilor tale, spui că ai avut succes; 
dacă nu corespunde, spui că ai eşuat. Succesul este definit cel mai 
des ca obţinerea unor atribute precum faimă, avere, poziţie socială 
şi aşa mai departe. în termenii cei mai generali, succesul reprezintă 
realizarea continuă a rezultatelor pe care le doreşti. 

La nivel fizic, succesul este cel mai des înţeles ca obținerea 
unor bunuri materiale - un anumit tip de maşină, casă, statut social 
sau venit. Cu toate acestea, odată ce maşina, casa sau alte posesiuni 
materiale au fost dobândite, nu se înregistrează nicio creştere a 
puterii de înţelegere, a înţelepciunii sau a nivelului de conştiinţă a 
acelui care le-a dobândit. Cei care acţionează exclusiv la acest nivel 
sfârşesc de regulă prin a fi consumati în efortul lor de a-şi menţine 
posesiunile dobândite, care pentru ei reprezintă însuşi succesul. 

La nivel spiritual, prin succes se înțelege realizarea progresivă 
a scopurilor care merită să fie realizate. Dacă vei avea succes 
la acest nivel, vei continua să te dezvolţi şi să creşti în toate 
privinţele. Succesul la nivel spiritual înseamnă să descoperi treptat 
care este destinul şi menirea ta în viață. 

Adevăratul succes este rodul efortului continuu, progresiv, de 
atingere a ţelurilor pe care ţi le-ai propus şi de realizare a viziunii 
tale despre viaţă. Acesta te va conduce către împlinirea rostului 
pentru care te-ai născut. 


Succesul trebuie să existe mai întâi în mintea ta 


Succesul începe în propria ta minte. Cultivă în mod constant o 
concepție, o viziune despre ceea ce reprezintă pentru tine succesul. 
„ Vei deveni ceea ce gândeşti cel mai des. " 

- Earl Nightingale 

Depune un efort constant 


Nu face niciodată popasuri în călătoria ta către succes. Nu 
te opri prea curând pentru a te odihni sau a te recompensa pentru 
rezultatele obţinute. Dacă te opreşti la primul semn de succes, 
devii stagnant, leneş şi din acel moment începe declinul. Din ce 
Constat că eforturile tale încep să producă rezultate pozitive, din 
aceea să munceşti mai mult. Succesul şi realizările vin numai din 
munca neîntreruptă. Singurul loc unde succesul se află înaintea 
trudei este în dicționar. 


Detaşează-te de mulțimea de jos 


Unul dintre cei mai dificili paşi în călătoria ta către succes este 
acela de a te îndepărta de mulțimea de jos. Există o grămadă de 
oameni mediocri, care au eşuat în încercările lor de a-şi conştientiza 
potenţialul real şi a acţiona la nivelul acestuia. Dacă te vei asocia 
constant cu asemenea oameni, călătoria ta către succes va fi una foarte 
scurtă. Trebuie să ai tăria să faci loc unor asocieri noi, de natură să 
susțină şi să dezvolte efortuile tale pentru dobândirea succesului. 

După ce te detaşezi de gloata mediocrităţii, acceptă-ţi statutul 
temporar de fiinţă singuratică şi pregăteşte-te intens pentru succes. 


Fii gata să-ţi schimbi complet viaţa 


Trebuie să fii dispus să-ți schimbi complet viaţa. Fă-ţi viaţa 
potrivită, compatibilă, în armonie cu ideea ta despre succes. Este 
ceva în modul tău de a gândi care simţi că vine în contradicţie 
cu eforturile de a dobândi succesul? Dacă da, rezolvă problema 
imediat. Fă tot ceea ce este necesar, atât de mult timp cât trebuie, 
pentru a devni persoana potrivită să realizeze scopurile care rezultă 
din viziunea ta despre succes. 


Acţionez în fiecare zi, în toate modurile posibile, 
pentru a fi din ce în ce mai bun. 

Nouă reguli pentru obţinerea succesului 


1. Nu amâna 

Nu aştepta până ce se întrunesc absolut toate condiţiile pentru 
a obține un anumit succes. Ai putea să aştepţi astfel tot restul vieții 
tale. Cultivă gândul că posezi întotdeauna înţelegerea, curajul şi 
încrederea în sine necesare pentru a trece la fapte. Realizează că 
amânarea este o stare de spirit. 


2. Acţionează acum 

Fă primul pas. Există întotdeauna ceva ce poţi face CHIAR 
ACUM pentru a te apropia de succesul dorit. Fă apel la dorinţă, 
ambiţie şi atitudinea pozitivă spre a te motiva să acționezi imediat. 
Depăşeşte gândurile despre neputinţă, limitare, lipsuri, negativism 
ŞI eşec. 


3. Fii pe picioarele tale 

Caută să nu depinzi de nimeni şi de nimic în acţiunile tale 
pentru dobândirea succesului. Alții pot să depindă de tine, tu 
însă să crezi că ai absolut tot ce îţi trebuie ca să obţii ceea ce 
vrei. Dobândirea independenţei personale este o parte necesară a 
interdependenței pe care urmăreşti să o obţii. 


4. Nu te teme de eşec 

Eşecul nu ar dovedi altceva decât faptul că ai încercat. 
Fiecare eşec este o repetiție pregătitoare pentru succes. Fiecare 
şansă de succes conţine în sine de asemenea posibilitatea unui 
eşec. învaţă din greşelile şi din nereuşitele tale. Concentrează-te 


5. Nu te vinde ieftin 

Valorezi exact atât cât ceri tu pentru tine. Descoperă potențialul 
şi valoarea reală a talentelor tale. Recunoaşte-te ca ființă unică, 
deosebită de toate celelalte, înzestrată cu capacități nelimitate de a 
dobândi bogăţia, fericirea, iubirea, succesul şi prosperitatea. 

6. Dezvoltă-ţi obiceiul de a fi în permanenţă orientat 
către atingerea ţelului tău 

Stabileşte-ţi țeluri realiste, potrivite ție. Determină ce trebuie 
să faci pentru a-ţi atinge ţelurile. Fă planuri de acţiune. Ține o 
evidenţă a eforturilor şi realizărilor tale. Rămâi focalizat asupra 
unui țel până când reuşeşti să îl atingi. 


7. Vizualizează realizarea ţelurilor tale şi crede cu tărie 
că le poţi atinge 

Vizualizează clar şi în detaliu fiecare ţel al tău, compune-i o 
imagine clară cu ochii minţii. Stabileşte o relație senzorială cu țelul 
compus în imaginaţie. Caută să afli cum arată, cum este la atingere, 
cum miroase, ce gust are şi cum se aude. Vizualizează-te pe tine 
însuți ca fiind deja în punctul în care ai atins acel ţel. Păstrează 
viziunea în mod constant în minte şi crede cu tărie că o poți realiza. 
Fii încredințat că realizarea ţelului propus este numai o chestiune 
de timp. 


8. Planifică-ţi acţiunile şi acţionează conform planificării 

Analizează-ţi țelul propus. Fă o listă a tuturor acțiunilor care 
trebuie îndeplinite pentru atingerea acelui ţel. întocmeşte un plan 
de acţiune. Stabileşte termene de execuţie pentru fiecare etapă. 
Du la îndeplinire planul propus, urmărind să obţii rezultatele 
preconizate la termenele stabilite. Dacă planul este îndeplinit 
cu succes, vei atrage atenția unor oameni care te pot ajuta în 
finalizarea acţiunilor tale. 


9. Nu abandona 

Abandonarea unui țel demonstrează că nu crezi suficient de 
mult în tine însuți. Cei care înving nu abandonează niciodată, cei 
care abandonează nu înving niciodată. 


Când ajungi la capătul corzii, fă un nod şi ține-te bine. 
Fii pregătit să faci tot ceea ce trebuie, 
atât de mult timp cât este necesar. 

Niveluri de conştiinţă 


La nivelul cel mai profund, fundamental, succesul este o stare 
de conştiinţă. Există trei niveluri ale minții sau ale conştiinţei: mintea 
conştientă, mintea subconştientă şi mintea supraconştientă. 
Fiecare nivel are trăsăturile lui proprii. 


Mintea conştientă 

Mintea conştientă reprezintă ceea ce gândeşti. Acest nivel 
corespunde raţiunii, gândirii logice. Ea este de natură masculină şi 
modul ei de operare se bazează pe judecăţi personale, selective. 

Mintea conştientă este cea care creează şi dezvoltă gândurile. 
Acestea se caracterizează prin două aspecte: ideea - enunţul 
gândirii, şi sentimentele asociate acelui enunţ. Prin intermediul 
sentimentelor, mintea conştientă transmite nivelului subconştient 
gândurile pe care le creează. 

Mintea conştientă raționează inductiv. Ea produce concluzii 
pe baza unor observaţii, experienţe şi a educaţiei de care dispune. 

Acest nivel al minţii corespunde lumii efectelor. 


Mintea subconştientă 

Mintea subconştientă reprezintă ceea ce eşti. Ea se compune 
din emoţiile şi sentimentele tale. Are o natură feminină şi operează 
în mod impersonal, neselectiv şi irațional. Prin caracterul neselectiv 
se înțelege că acceptă toate ideile pe care le primeşte şi le transpune 
apoi în forma sentimentelor, pozitive sau negative. Prin caracterul 
irațional se înţelege faptul că nu este influenţată de valoarea de 
adevăr a ideilor primite. Pentru mintea subconştientă orice idee 
este adevărată şi capătă expresia unui sentiment. 

Acest nivel al minţii răspunde la persuasiune, sugestie şi 
autosugestie. Mintea subconştientă raționează deductiv. Modul ei 
de acțiune se bazează pe prezumția că orice idee este adevărată, 
după care dezvoltă un sistem de deducţii logice care obiectivează 
în ce măsură adevărul asumat inițial este sau nu în acord cu 
sentimentele asociate lui. 


Mintea subconştientă corespunde lumii cauzelor. 

Mintea supraconştientă 


Mintea supraconştientă este sursa creativităţii şi a credinței. 
Ea corespunde nivelului spiritual al conştiinţei, a cărui natură nu 
mai este nici masculină, nici feminină. Mintea supraconştientă 
operează în permanenţă asupra nivelului subconştient. Ea are acces 
total, nelimitat la ideile, sentimentele şi informaţiile depozitate în 
subconştient. Are de asemenea acces nelimitat la toate cunoştinţele 
şi informaţiile de care dispune mintea conştientă. 

Mintea supraconştientă este sursa intuiţiei, a inspiraţiei şi 
a motivaţiei interioare. Ea este capabilă să formuleze idealuri 
şi să se focalizeze asupra lor, stimulată de claritatea gândirii şi 
de hotărârea acţiunilor întreprinse în scopul atingerii acestora. 
Mintea supraconştientă reacționează la comanda clară şi autoritară, 
răspunsul ei fiind eliberarea de energie sub formă de idei. 

Mintea supraconştientă este independentă de timp. Pentru ea 
trecutul, prezentul şi viitorul sunt una, dat fiind că la acest nivel conştiinţa 
individuală se identifică direct cu Conştiinţa Cosmică Divină. 

Practic, să presupunem că avem un gând în mintea conştientă. 
Sentimentul asociat acestui gând stimulează mintea subconştientă să 
comunice, să interacționeze cu mintea supraconştientă, în vederea 
obiectivării, manifestării acelui gând sub forma unei experiențe 
concrete de viaţă. 


Relațiile armonioase 


Principiul de bază al universului este ordinea. Când ordinea se 
extinde asupra unei anumite perioade de timp, ea devine armonie. 
Armonia universală poate fi definită ca o mare simfonie în care 
toate notele, vibraţiile, sunetele sunt produse simultan, considerând 
timpul în întregul lui. 

Fiecare entitate, fiecare persoană, fiecare viaţă reprezintă o 
notă, o vibraţie care intră în compunerea marelui sunet universal. 
Când viaţa ta se caracterizează prin ordine, ţelurile pe care ţi le 
propui pot fi atinse şi visele tale devin realitate. îți îndeplineşti scopul 
în viaţă şi te simţi în deplină armonie cu întregul univers. Nota 

individuală, adică fiinţa, şi vibrația asociată ei, adică viața acelei 
ființe, participă la armonia perfectă a universului. Când o asemenea 
amonie este dobândită, tu devii una cu universul, iar după moarte, 
corpul fizic de care te detaşezi rămâne pe un nivel de conştiinţă 
potrivit ascensiunii pe treapta următoare a existenţei universale. 

Când viaţa ta nu se caracterizează prin ordine, ţelurile pe care 
ți le propui nu sunt atinse şi visele nu se realizează. în acest caz 
relaţia ta cu universul nu este una armonioasă. 


Cum ştii dacă viaţa ta este în afara 
ordinii universale? 
Acest lucru îl simţi. Nu eşti fericit. Nu îţi este clar spre ce te 
îndrepți. Te temi de viitor şi suferi de anxietate şi de o mulțime de 
alte sentimente neplăcute. 


Cum îţi poţi pune viaţa în ordine? 

în primul rând trebuie să studiezi principiile universale şi apoi 
să te conformezi lor. Cu cât reuşeşti să te aliniezi mai adecvat acestor 
principii, cu atât relaţia pe care o dezvolți cu universul devine mai 
armonioasă şi poţi afirma despre tine că te îndrepţi către realizarea 
deplină a menirii tale pe pământ. Alinierea la principiile universale 
înseamnă studierea, aplicarea şi controlul acestora. Cu cât realizezi 
mai bine aceste trei acţiuni, cu atât mai completă este armonia relației 
tale cu universul. Odată ce te afiipe cale, ceea ce te aşteaptă în viitor 
este un ciclu de creştere neîntreruptă, iluminare şi elevare spirituală. 

Următoarele capitole vor enunţa legile succesului şi vor 
demonstra aplicabilitatea lor universală. Aceste principii te vor 
ajuta să descoperi în ce măsură ele te pot ajuta să dezvolți o relaţie 
pe deplin armonioasă între fiinţa ta şi univers. 


Cele şapte relaţii armonioase de bază 


1. Prima relaţie armonioasă de bază este relaţia dintre tine 
şi Dumnezeu - denumire generică pentru Inteligența Universală, 
Forţa, Conştiinţa sau Sursa Supremă, comună tuturor religiilor şi 
culturilor. Aceasta este relaţia dintre Sine şi Sursă. 

2. A doua relaţie armonioasă de bază este relaţia ta cu tine 
însuţi, altfel spus relaţia dintre Sine şi Sine. 

3. A treia relație armonioasă de bază este aceea dintre tine şi 
alţi oameni: relaţia dintre Sine şi Ceilalţi. 

4. A patra relaţie armonioasă de bază este cea dintre tine şi 
puterile tale, adică relaţia dintre Sine şi Energie. 

5. A cincea relaţie este cea dintre tine şi obiectivele tale: Sine 
şi Obiective. 

6. A şasea relaţie este relația dintre tine şi ceea ce realizezi, 
adică dintre Sine şi Rezultate. 

7. Şi, în fine, a şaptea relație armonioasă de bază este cea 


dintre tine şi scopul tău. Sine şi Tel, 
Utilizarea Bibliei 


în această carte se vor face referiri la diverse pasaje din 
Biblie. Biblia va fi utilizată ca o sursă de principii spirituale şi ca 
un manual pentru studiul legilor universale. S-a citat Biblia pentru 
că autorul este mai familiarizat cu această scriere sacră decât cu 
alte texte spirituale. Dacă se studiază diversele texte sacre, se poate 
constata că la baza tuturor acestor scrieri se află câteva principii 
comune, care constituie esenţa religiilor lumii. 

în citatele din Biblie pe care le-am introdus în această carte, 
mi-am permis licenţa literară de a înlocui pronumele personale la 
genurile masculin, el, şi feminin, ea, cu forma universală noi. 

în continuare vom expune modul în care gândurile sunt 


transformate în realitate. ` 


Procesul prin care gândurile devin lucruri (rezultate) 


Gânduri 
Sentimente 
Vizualizare 
Scop Plan de 

acţiune 
Acţiune 
Rezultate 

Gândurile tale se manifestă în acord cu sentimentele asociate 
lor. Pe baza acestora, tu creezi o imagine pe care o reduci la 
vizualizarea unor scopuri precise. în continuare, elaborezi un plan 
de acţiune şi acţionezi conform acestui plan. Rezultatele nu vor 
întârzia să apară. Dacă pe parcursul acestui proces vreunul dintre 
paşii enumeraţi mai sus este omis sau nu este realizat eficient, 
urmarea se va reflecta în rezultatele obţinute. Rezultate se obțin 
întotdeauna, ele sunt însă cele dorite numai în măsura în care 
procesul respectiv a fost realizat eficient. 


Cele patru realizări în viață 


Cheia succesului în viață este realizarea faptului că a trăi 
este un lucru care se învață, este un talent dobândit. 

Procesul învăţării începe la naştere şi se încheie prin moarte, 
în timpul acestei învăţări, nivelul de conştiinţă se rafinează şi 
creşte. Treptat începi să înţelegi mai bine lucrurile de care depinde 
o viaţă fericită, încununată de succes. 


Prima realizare în viață este aceea că viaţa ta este o 
grădină, iar tu eşti grădinarul. 


Grădina ta poate să fie bine îngrijită, greblată cu grijă, plină 
de flori dintre cele mai frumoase - însuşiri sau experiențe pozitive. 
Sau, dimpotrivă, poate să fie năpădită de buruieni - emoții şi gânduri 
negative - care se înmulţesc până când florile nu mai pot creşte în ea. 


A doua realizare în viață este aceea că fiecare acţiune, 
inclusiv inacţiunea, produce un anumit rezultat. 


„ Căci ceea ce va semăna (mintea) 
aceea va şi secera. " 


- Galateni 6:7 


Nu semeni nimic, nu seceri nimic. 

într-o grădină, dacă nu faci nimic, lucrurile nu vor rămâne 
mereu aşa cum sunt. Buruienile cresc şi singure, nu trebuie să le 
semene nimeni. în viață, dacă nu cultivi conştient florile talentului 
şi ale darurilor pe care le-ai primit de la Creator, buruienile 
gândurilor, emoțiilor şi experiențelor negative se vor înmulți până 
ce vor sufoca toate celelalte plante. Dacă nu acționezi pentru a 
schimba această stare de fapt, dacă nu îţi pliveşti la timp grădina 
de bălării, talentele tale vor fi sufocate şi vor muri. 


A treia realizare în viață este aceea că există un timp 
potrivit pentru fiecare lucru. 


Viaţa îşi are anotimpurile sau etapele ei. Aceste etape, 
organizate cronologic, sunt rezultatul gândurilor, atitudinilor, 
emoţiilor şi asocierilor pe care le realizezi în diferite momente 
ale vieţii tale. Fiecare etapă durează între 20 şi 25 de ani şi se 
caracterizează prin anumite lucruri pe care trebuie să le înţelegi şi 
să le îndeplineşti. Orice nu reuşeşti să înţelegi şi să faci la timpul 
potrivit, va îngreuna realizarea obiectivelor următoare. 


A patra realizare în viaţă este aceea că în univers 
acţionează două tipuri de forţe - forţele binelui 
şi forţele răului. 


Universul este un sistem armonios. Toate lucrurile care se 
petrec operează fie în numele binelui, fie în numele răului. Atunci 
când tu faci ca anumite lucruri să se întâmple, ele sunt fie rezultatul 
binelui, fie al răului. 


Cele patru stadii ale vieţii 


Educaţia Senzaţiile & 
Experienţa 
Puterea 
Nemurirea 

Primul stadiu al vieţii este cel al educației. 


Acest stadiu durează în general de la naştere până pe la vârsta 
de 20 sau 25 de ani. în timpul acestui stadiu omul învaţă regulile 
fundamentale ale vieţii. îşi formează un sistem de valori. Primeşte 
instrucția de bază privind cititul, scrisul, socotitul, gândirea logică 
şi capacitatea de a lua decizii. La modul general, în timpul stadiului 
de educaţie omul construieşte fundaţia - gânduri, atitudini, emoţii 
şi asocieri - pe care va ridica apoi întregul edificiu al vieţii sale. 

în această primă etapă, omul îşi dezvoltă atitudinea față de el 
însuşi, îşi construieşte imaginea de sine. Concomitent, el dezvoltă 
atitudini şi faţă de ceilalți oameni, faţă de lume în general. în acest 
stadiu al vieţii omul dobândeşte încrederea în sine sau reversul ei, 
teama, credința sau îndoiala, curajul sau laşitatea. Se modelează 
acum natura sa intimă, pozitivă sau negativă, de dăruitor sau de hoţ. 

Problema acestui prim stadiu al vieţii este aceea că cea mai 
mare parte a educaţiei este primită de la alți oameni. Omul, ca tânăr 
adult sau copil, are foarte puţin de spus în această privință. De 
aceea gândurile, atitudinile, emoţiile şi experienţele, pozitive sau 
negative, ale părinților, profesorilor, preoţilor şi ale oricăror altor 
persoane învestite cu autoritate sau admirate în această etapă, tind 
să se perpetueze în fiinţa copilului şi a tânărului adult. 

Dacă fundaţia care se construieşte în acest stadiu al vieţii 
unui om nu este suficient de solidă, mai devreme sau mai târziu în 
ea vor apărea fisuri. Acestea se vor ivi ca un hoţ în noapte care fură 
pacea minţii, sănătatea şi posesiunile pe care omul crede că le-a 
dobândit. 

Când această fundaţie este ridicată pe adevăr, onestitate, iubire, 
credință, încredere, compasiune şi pe toate celelalte aspecte şi 
atribute pozitive, nimic nu i se va părea cu neputinţă tânărului adult. 
Dacă el şi-a îndeplinit în mod corespunzător stadiul educaţiei, este 
pregătit pentru următoarele trei etape, şi pentru tot restul vieții sale. 


învățare - Practică - Stăpânire perfectă a cunoştinţelor 

INTRODUCERE 


Al doilea stadiu al vieţii este cel al emoţiilor, 
senzaţiilor şi experienţei. 


Cronologic, cel de-al doilea stadiu al vieţii se întinde de la 
vârsta de 20 sau 25 de ani până la 40 sau 50 de ani. Aceasta 
este etapa în care omul începe să experimenteze şi să afle lucruri 
despre el însuşi. Este perioada experienţelor diverse, corespunzătoare 
momentului când omul porneşte la drum pe cont propriu şi se 
confruntă cu realităţile vieții de adult. Acum el poate experimenta 
iubirea, sexul, alcoolul, drogurile, competiția, insecuritatea, succesul, 
eşecul, frustrarea şi toate celelalte senzaţii care fac viaţa pasionantă, 
intensă, provocatoare. 

Mulţi oameni se blochează în această a doua etapă a vieţii 
lor, neputând sa asimileze şi să depăşească anumite experienţe, 
întrucât realitățile dure ale vieții îi pândesc practic la fiecare colț, 
obligându-i la confruntări pentru care nu se simt pregătiți, aceşti 
oameni se cramponează de un sentiment, o senzaţie, o persoană, un 
drog sau orice altă pasiune limitatoare, de care se folosesc ca de un 
mijloc de evadare sau de rezolvare a situaţiilor concrete de viaţă. 

în a doua etapă a vieții unui om obiceiurile sale îl pot ridica 
sau îl pot dobori Este necesar ca el să dezvolte arta controlului şi 
autodisciplinei. Trebuie să înveţe să-şi stăpânească gândurile, emoțiile 
şi apetitul pentru diverse senzaţii. Această a doua etapă a vieții lui 
este cea a provocărilor realităţii supravieţuirii. Ce ar trebui să facă 
un om pentru ca, după ce asigură un acoperiş deasupra capului şi 
hrana necesară pentru el şi familia lui, să-i rămână totuşi timp pentru 
continua sa dezvoltare personală şi pentru progresul spiritual? 

Mulţi oameni nu află niciodată răspunsul la această întrebare 
şi se lasă prinşi de rutina traiului de zi cu zi, oscilând între pasiuni 
şi crize care se succed fără oprire, din leagăn până în mormânt. Ca 
să facă față cu succes celui de-al doilea stadiu al vieţii omul trebuie 
să stăpânească arta de a trăi. 

Stăpânirea deplină a artei de a trăi presupune adoptarea 
unui program financiar în care veniturile depăşesc cheltuielile. 
Aceasta înseamnă că afacerile personale trebuie să fie în acord 

cu un buget prestabilit, calculat în termeni realişti. Omul trebuie 
să înveţe să se abțină de la impulsul unor cheltuieli şi gratificări 
imediate. Sistematic el trebuie să aloce o parte din venit pentru 
construirea averii personale. Trebuie să înveţe să se folosească de 
oportunităţile oferite de sistemele de investiţii şi de capitalizare a 
dobânzii, astfel încât să dispună în permanență de nişte economii 
care să-i asigure plăcerea şi confortul mental. Nu strică să 
folosească o parte din aceste fonduri pentru a le oferi un capital 
copiilor lui în momentul în care aceştia pornesc în viață. El trebuie 
să înveţe acum să investească în proiecte care merită cu adevărat. 

Bărbații sunt tentaţi să se cramponeze în plăcerile generate de 
sex, alcool, putere şi confruntări fizice. 

Femeile sunt tentate să caute iubire şi atenție. Trăsătura esențială 
a celui de al doilea stadiu al vieţii este aceea că fiecare caută un anumit 
sentiment. Provocarea majoră legată de această etapă este aceea de a 
dobândi autodisciplina şi stăpânirea pasiunilor fizice şi emoţionale. 


Al treilea stadiu al vieţii este cel al puterii. 


în această etapă a vieţii, omul are capacitatea de a face lucrurile 
să se întâmple. Etapa puterii cuprinde perioada dintre vârsta de 40 
ori 50 de ani până la 60 ori 75 de ani. Este etapa în care fie se ating 
cele mai mari succese, fie se înregistrează pierderile cele mai mari. 

După ce a învăţat lecţiile de bază ale vieţii şi cum să-şi 
controleze pasiunile şi emoţiile personale, este timpul să ajungă, în 
acest al treilea stadiu al vieții sale, la însăşi esenţa fiinţei, de unde 
va putea să extragă orice are nevoie. El va descifra secretul legii 
succesului şi va învăţa să o folosească, ajutându-i şi pe alții să facă 
acelaşi lucru. Va stăpâni pe deplin arta de a-şi multiplica puterile 
folosindu-se de eforturile celorlalți oameni. 

Provocarea celui de-al treilea stadiu al vieţii este: 

„..alegeți-vă acum cui veţi sluji... " 

-losua, 24:15 


Va sluji deci fie binelui, fie răului; este alegerea fiecăruia. 

INTRODUCERE 


Al treilea stadiu al vieţii este acela în care se dezvăluie 
caracterul adevărat al omului. Este de asemenea perioada în care 
poate fi forţat să repete anumite lecţii pe care a avut ocazia să le 
înveţe în etapele anterioare dar pe care nu le-a învăţat la timpul 
potrivit. Problemele cu care se confruntă şi această etapă îl va 
aduce pe fiecare om în faţa adevărului despre sine însuşi, îi va arăta 
cine este cu adevărat. Acum el va hotărî cărui tip uman doreşte să-i 
aparțină. 


Al patrulea stadiu al vieţii este cel al nemuririi. 


Numai după asimilarea completă a lecţiilor corespunzătoare 
stadiului puterii se poate trece la stadiul următor, cel al nemuririi. 
Acesta durează în general de la vârsta de 60 ori 75 de ani până la 
75 ori 100 de ani. în acest stadiu, omul îşi evaluează realizările în 
viaţă şi stabileşte în ce măsură şi-a împlinit menirea. 

El cântăreşte acum ce trebuie să dăruiască lumii, ce poate să 
ofere sau cum trebuie să trăiască astfel încât contribuţiile sale să fie 
cât mai durabile. în acest punct al evoluţiei sale, omul îşi dezvoltă 
capacităţi de vizionar, puterea de a vedea lucrurile aşa cum sunt, 
nu aşa cum par. El poate crea o realitate care să dăinuie dincolo de 
limitele unei vieți umane obişnuite. 

în acest stadiu, omul atinge şi foloseşte anumite forțe şi 
vibrații pe care le poate direcţiona către prezent. Prin cultivarea 
acestor forțe şi vibrații foarte puternice, el poate crea o realitate 
care se va extinde dincolo de timpul vieţii sale. 

Viziunea nemuririi nu se referă la propria persoană, la 
dorinţele personale sau la ego. Ea are drept scop valorificarea 
aspectelor pozitive care rezultă din serviciul dezinteresat adus 
umanităţii. Se adresează unei nevoi pozitive, valoroase, a lumii. 

în al patrulea stadiu al vieţii unui om, poate să apară obsesia 
realizărilor perene. Această obsesie este rezultatul unei dorinţe 
profunde de a manifesta viziunea nemuririi, alimentată de credința 
totală în Dumnezeu şi în puterile proprii. Dinamica acestei obsesii 
stimulează la modul cel mai profund abilităţile mentale, fizice, 


31 


CELE DOUĂSPREZECE LEGI UNIVERSALE ALE SUCCESULUI 


psihice şi spirituale de care dispune un om. Concomitent el va 
atrage ca un magnet oamenii şi resursele de care are nevoie pentru 
realizarea acelei viziuni. Devine invincibil. Nu va putea fi oprit sau 
învins, indiferent ce obstacole îi vor sta în cale. 


Limitele de timp pentru stadiile 
de dezvoltare enumerate mai sus corespund 
mediei majorității oamenilor. 


Sunt oameni cărora nu D se aplică exact periodizarea enunțată 
mai sus. Multe figuri importante ale istoriei au trăit relativ puţin. 
O analiză amănunțită a vieților lor ar pune în evidenţă faptul că ei 
au parcurs totuşi toate cele patru stadii de evoluţie enumerate, dar 
într-un ritm mult accelerat. 

Ioana d'Arc a atins nemurirea la 19 ani, când a fost arsă 
pe rug. Alexandru cel Mare a atins nemurirea înaintea vârstei 
de 32 de ani, când el cucerise deja cea mai mare parte a lumii 
cunoscute. Martin Luther King a mişcat conştiinţa umanității şi a 
atins nemurirea înainte să împlinească 40 de ani. 


Există patru tipuri de oameni în lume. 


1. Jucătorii 
„2. Privitorii 

3. Admiratorii 

4. Rătăcitorii 


Dacă viaţa ar fi un meci de baseball, Jucătorii ar fi cei care 
ar intra în componenţa echipelor din teren. Ei sunt oamenii care 
sacrifică timp şi energie pentru a da ce e mai bun din ei înşişi, 
în general aceşti oameni fac ceea ce le place şi le place ceea ce 
fac. Ei culeg roadele eforturilor lor. Jucătorii îşi folosesc toate 
puterile pentru a face lucrurile să se întâmple. Ei ajung la fântâna 
puterii şi extrag din ea împlinirea tuturor dorințelor. Jucătorii riscă 
şi câştigă. 

Vrei marele şlem - ia marele şletn. 


Privitorii sunt spectatorii care urmăresc din tribune m "| 
vieţii celorlalți. Urmăresc cum altcineva ia banii, cinstea si ft 
Toţi cei care nu sunt Jucători în teren, sunt spectatori. 

Privitorii adevăraţi sunt oameni care nu se străduies 
adevărat niciodată. Ei pot să viseze să devină vreodată Ju "t ' 
dar la primul semn de dificultate, provocare sau eşec rl 
înapoi, îşi abandonează visele şi ies în neorânduială din t 
jurându-şi în sinea lor să nu mai calce pe-acolo niciodată A aş- 
vrea-să-fiu-Jucător iau apoi loc confortabil în tribuna m 

zk SI St 
înarmează cu scuze şi cu explicații foarte îngrijit construite n t 
faptul că se află acolo şi nu în teren. Privitorii sunt în g i 
oameni care au avut cândva un vis dar au sfârşit prin a-l abando 
Adeseori ei spun: „Ar fi trebuit să fac cutare lucru, sau as fi să fiu 
cutare om, dar am avut până la urmă o viaţă frumoa " 
cum a fost." 

Admiratorii sunt oamenii care au rămas în parcarea di ft 
stadionului. Aud zgomotul jocului şi strigătele celor din trib 
dar ei nu iau parte în niciun fel la acest joc. Ştiu că acolo se ceva, 
dar nu au nici cea mai mică idee ce anume de vreme pot vedea 
nimic. Admiratorii află ce se întâmplă pe Aal, d' informaţii la 
mâna a doua. Ei îşi trăiesc viaţa răspunzs J stimuli externi şi 
ducând la îndeplinire programele altora Cea mare parte a timpului 
aceşti oameni văd lumea în termeni de fi ar putea să fie şi ar 
trebui să fie. 

Rătăcitorii sunt acei oameni care nu au găsit ieşirea s 
autostradă şi au rămas în continuare pe drumul prăfuit din af 
meciului vieții. Nu au nici cea mai mică idee despre ce se înt" r 
pe teren şi nici nu au vreun plan să afle acest lucru. Rătăcitorii sunt 
asemeni ciulinilor purtați de vânt. Sunt duşi de colo colo fără vre 
pentru pasiuni omeneşti schimbătoare, trăiesc doar pentru clina d 
față şi pentru nimic altceva. 

Rezumatul capitolului 


în momentul în care porneşti pe calea desăvârşirii personale, 
trebuie să îți dezvolți şi să-ți perfecționezi capacitatea de a învăța, 
în acest sens, metoda de studiu SQ3R este o metodă foarte 
eficientă, prin care îţi poţi îmbunătăți abilitățile de învăţare şi 
memorare. înțelegerea conceptului şi a terminologiei de succes 
este un pas pregătitor pentru călătoria către dobândirea succesului 
personal. Dacă vei aplica cele nouă reguli de bază pentru a deveni 
o persoană de succes, îţi vei mări considerabil şansele de a obţine 
rezultatele dorite. 

Noţiunile de minte conştientă, minte subconştientă şi minte 
supraconştientă sunt elementele cheie ale procesului de dezvoltare 
personală. Principiile fundamentale ale universului, ordinea şi 
armonia, sunt exprimate în cele şapte relaţii armonioase enumerate în 
acest capitol. Procesul prin care gândurile devin realitate (rezultate) 
arată cum se poate obține îndeplinirea a ceea ce-ţi doreşti. 

A trăi o viaţă de succes este un lucru care se învaţă. Viaţa este 
asemeni unei grădini, al cărei grădinar eşti tu. Fiecare acțiune are 
consecinţe. Viaţa se compune din patru anotimpuri sau stadii de 
dezvoltare. Fiecare stadiu cuprinde o anumită perioadă de timp şi 
se caracterizează prin anumite gânduri, atitudini, emoții şi asocieri. 
Există pentru fiecare stadiu de viaţă lecţii specifice, care trebuie 
învăţate. Orice nu este învăţat la timpul potrivit poate deveni o 
problemă în stadiul următor. 

Există patru tipuri umane de bază. Poţi deveni oricare dintre 
aceste patru tipuri, alegerea îţi aparține. 


Ghid de studiu 


1. Ce înseamnă S în cadrul metodei de studiu SQ3R? Dar Q, 
RI,R2şiR3? 

2. Pe care din cele „Nouă reguli pentru obţinerea succesului" 
trebuie să o aplici mai întâi? 

3. Ce vei face ca să-ți îmbunătăţeşti situaţia în această privinţă? 

. Asupra căruia dintre cei şapte paşi prin care gândurile devin 


realitate ar trebui să te concentrezi? 


. în ce stadiu al vieții te afli acum? De ce? 
. Ce trebuie să faci ca să treci în stadiul următor? 


. Cărui tip din cele patru tipuri umane enumerate în acest 


capitol îi aparţii? 

CAPITOLUL | 
Legea gândirii 


Prima lege universală a succesului este Legea Gândirii şi 
a Manifestării. 

Gândurile devin lucruri (rezultate) în acord cu natura şi 
sentimentele asociate lor. Mai exact, gândurile tale se manifestă sub 
forma experiențelor de viață în acord cu emoțiile şi sentimentele pe 
care li le asociezi. 

Una dintre cele mai simple definiţii a Legii Universale a 
Gândirii este: 


„Fiindcă ce gândeşte un om în inima lui, aceea şi este el. " 
-Proverbe, 23:7 


A „gândi în inima ta" înseamnă a avea anumite sentimente 
în legătură cu gândurile tale - se referă la emoțiile şi sentimentele 
particulare asociate anumitor gânduri pe care le cultivi. O clarificare 
suplimentară adusă expresiei „în inima ta" oferă următorul citat 
(Matei, 6:21): 


m" 


„ Căci unde este comoara ta, acolo va fi şi inima ta. 


Inima ta este centrul sentimentelor şi emoţiilor tale reale. Este 
partea din tine care se focalizează întotdeauna asupra lucrurilor 
care sunt cu adevărat importante pentru tine, asupra sistemului tău 
de valori şi asupra felului în care te raportezi la tine însuţi. De 
pildă, dacă te gândeşti că independența financiară este obiectivul 
principal al vieţii tale, atunci independența financiară ar trebui să 
devină o realitate în viaţa ta, după o anumită perioadă rezonabilă de 
timp. Dacă lucrul acesta nu se întâmplă totuşi, atunci examinează-ți 
cu atenție sentimentele. Vei vedea că tu nu simţi înlăuntrul tău, 
din diverse motive, că ai fi vrednic să dobândeşti independența 
financiară. lar dacă nu simţi cu adevărat în inima ta - adică în 

modul cum te raportezi la tine însuţi - că mert lucrurile, calităţile 
sau circumstanțele pe care le descriu gândurile tale, ele nu vor 
deveni o realitate pentru tine. Nu se vor manifesta sub forma unor 
experienţe concrete de viaţă. 

Esenţa Legii Universale a Gândirii şi a Manifestării rezidă în 
cele două aspecte fundamentale ale gândului: 

1. Aspectul raţional - enunţul propriu-zis, ideea pe care o 
exprimă, cuvintele pe care le foloseşte. 

2. Aspectul emoțional - sentimentele şi emoţiile particulare 
asociate acelui gând. 


„Ceea ce recunoșşti (în gândurile tale), este ceea ce investeşti 
cu energie (prin sentimentele şi emoţiile pe care ţi le trezesc acele 
gânduri). 

„Ceea ce investeşti cu energie (prin intermediul sentimentelor 
şi emoțiilor), aceea vei realiza (sub forma unor experienţe concrete 
de viață." , 


-Reverend Ike 


Legea Universală a Gândirii şi a Manifestării cuprinde 
trei domenii principale de acţiune: 
1. Gândurile despre tine însuţi - imaginea de sine. 
2. Gândurile despre ceilalţi - atitudinea. 
3. Gândurile despre lume în general, perspectiva ta asupra lumii 
- concepţia ta despre viaţă, sistemul tău de referință. 


în acest capitol ne vom referi numai la imaginea de sine. 
Celelalte două domenii, atitudinea şi perspectiva asupra lumii, vor 
face obiectul capitolului care tratează despre Legea Universală a 
Magnetismului Uman. 


Imaginea de sine 


Felul în care te vezi pe tine însuţi va determina ce anume vei 
avea în viața ta. Imaginea de sine este concepţia ta despre propria 

persoană. Este reprezentarea mentală şi emoțională pe care o cultivi în 
câmpul conştiinţei, referitoare la ceea ce eşti şi la ceea ce reprezinți. 

Imaginea de sine este importantă pentru că reprezintă 
punctul de plecare al experiențelor de viață. Imaginea pe care 
ti-ai făcut-o despre tine însuți este asemeni unui vas în care curge 
şi se amestecă tot ce experimentezi în viața ta. 

Dacă imaginea de sine este mică şi limitată de ignoranță, 
teamă, îndoială şi nesiguranță, atunci toate experienţele tale de 
viaţă vor fi filtrate prin prisma acestor emoţii negative. 

Pe de altă parte, dacă imaginea de sine se bazează pe 
cunoaştere, iubire, curaj, respect, credinţă şi încredere, experienţele 
tale de viaţă vor fi filtrate prin prisma acestor emoţii pozitive. 

Imaginea de sine determină capacitatea de a oferi, a primi şi 
a valorifica diferitele oportunităţi din viaţa ta. Ea acționează ca un 
magnet care atrage sau respinge experiențele de viaţă de un anume fel. 

Vei atrage gânduri, oameni şi experienţe corespunzătoare cu 
ceea ce gândeşti şi simţi despre tine însuţi. Dacă doreşti să atragi 
sănătatea, bogăţia şi fericirea la care visezi, atunci trebuie să cultivi 
o imagine de sine care să fie compatibilă şi să susţină aceste 
gânduri - şi anume sănătatea, bogăţia şi fericirea. 

Un exemplu sugestiv despre cum lucrează imaginea de sine 
este următorul: 

La fiecare cerere de angajare se pune întrebarea: Ce salariu 
te aştepţi să primeşti? Mulţi angajatori potenţiali dau o mare 
importanță răspunsului la această întrebare. Aceasta pentru că, în 
mod involuntar, majoritatea oamenilor indică prin răspunsul lor ce 
anume se aşteaptă ei să ofere prin poziţia pe care o solicită. 

Un salariu mai mic decât cel potrivit postului solicitat reflectă 
o evaluare modestă a propriilor capacităţi, ceea ce înseamnă 
probabil că persoana respectivă nu va fi un bun angajat. 

Un salariu prea mare față de cel potrivit poziţiei respective 
poate să indice necunoaşterea cerinţelor pentru acel post. Dacă 
ţi-ai făcut cu adevărat temele şi îți ştii treaba, ar trebui să ceri exact 
atât cât face munca respectivă, plus ceva pe deasupra ca să atragi 
un pic atenţia asupra ta. Totuşi dă-mi voie să te previn: trebuie 

să fii pregătit să răspunzi unei întrebări care mai mult ca sigur 
urmează - „De ce crezi tu că meriți să plătească mii şi mii de 
dolari compania asta pentru tine?" 

Ai grijă ca răspunsul tău să fie bine documentat, bine gândit, 
logic şi inteligent. Vei obţine probabil acea slujbă, conform cerințelor 
tale, care corespund imaginii pe care ţi-ai făcut-o despre tine însuți. 


Ce anume afectează imaginea de sine 


Cele mai importante aspecte legate de imaginea de sine se 
structurează în general în primul stadiu al vieții. Odată ce imaginea 
de sine este definită în întregul ei, toate stadiile următoare ale 
vieţii se construiesc şi sunt filtrate prin prisma acestei imagini. De 
fapt, toate schimbările din viața unui om încep printr-o schimbare 1 
a imaginii de sine şi se produc prin transformarea efectivă a 
sentimentelor, emoţiilor şi atitudinilor acelui om. 


Cei trei factori majori care influenţează 
imaginea de sine sunt: 

1. Gândurile, emoţiile şi sentimentele cultivate în stadiul 
educaţiei, în mod particular în primii ani de viață - copilăria, 
de la concepţie până la vârsta de şapte ani. 

2. Mediul. 

3. Anturajul. 


Gândurile, emoțiile şi sentimentele 


în primii şapte ani de viață, copiii îşi dezvoltă sistemul 
valorilor de bază, pe care îl vor purta cu ei toată viaţa. în această 
perioadă copilul experimentează emoţii şi sentimente precum: 
teamă şi recompensă, durere şi plăcere, iubire şi lipsa iubirii, 
vină, dojana şi ruşine, laudă şi descurajare, curiozitate şi lipsă 
de interes, perseverenţă şi superficialitate, respect şi dispreţ, bune 
maniere şi grosolănie, amabilitate şi asprime, precum şi alte emoții 
şi sentimente pozitive şi negative. 

Micuţii sunt ca nişte bureţi care absorb gânduri, emoţii şi 
sentimente. Ei se deschid asemeni unor muguri în fața învățăturilor, 
gândurilor şi sentimentelor bune sau pozitive şi, pe de altă parte, 
sunt complet lipsiţi de apărare în fața învățăturilor, gândurilor şi 
sentimentelor rele sau negative. La această fragedă vârstă, capacitatea 
copiilor de a discerne, de a deosebi binele de rău, nu s-a dezvoltat 
încă plenar. Indiferent la ce gânduri, învățături sau experienţe este 
expus un copil, ele vor merge drept în subconştientul şi apoi în 
mintea conştientă a acestuia, de unde vor exercita un permanent 
impact asupra naturii emoţionale a copilului. 

Această perioadă este cuptorul în care se coace sistemul 
personal de valori al copilului. Din păcate tânăra ființă nu are 
nicio apărare sau opţiune în ceea ce priveşte experienţele educației. 
Deşi nu le poate alege, pe aceste experienţe emoţionale se va 
sprijini apoi întreaga construcție a vieții acelui om, ele vor constitui 
fundaţia unei vieţi. Fii recunoscător dacă ai primit o fundație bună 
şi solidă. Fii harnic să o îndrepţi dacă nu ai primit-o aşa. 


„ învaţă pe copil calea pe care trebuie s-o urmeze, şi când va 
H 


îimbătrâni, nu se va abate de la ea. 
-Proverbe, 22:6 


Imaginea de sine se dezvoltă pe baza acestor sentimente şi 
emoţii, care vor fi asociate mai târziu gândurilor. Dacă anii care 
urmează nu le schimbă, sentimentele şi emoţiile experimentate în 
primii ani ai copilăriei îl ghidează pe om şi, într-un sens mai larg, 
îi determină toate experienţele vieţii. 


Mediul 


Mediul exercită o influență foarte puternică asupra imaginii 
de sine, din cauză că este o sursă de validare şi confirmare. 
Să presupunem că ai o proastă imagine de sine şi că trăieşti şi 
munceşti într-o zonă de periferie, ai o casă săracă şi neîngrijită 
şi-ţi petreci viaţa într-un mediu jos, negativ. Ce altceva ar însemna 

prezenţa acelui mediu decât confirmarea imaginii negative pe care 
o ai deja despre tine? 

Când eşti expus unui anumit mediu, dacă rămâi în el o 
perioadă lungă de timp, iei asupra ta o parte din caracteristicile 
acelui mediu. Atunci când imaginea ta despre tine contrazice 
şi intră în conflict cu trăsăturile mediului în care trăieşti, ai la 
dispoziţie trei opțiuni: 

1. Să schimbi mediul. 

2. Să schimbi imaginea de sine. 

3. Să părăseşti acel mediu. 


Anturajul 


Anturajul creează asimilarea. John Lavater, cunoscutul teolog 
elvețian, a surprins în chip minunat această idee; el a spus: 


„Schimburile frecvente şi legătura intimă dintre două persoane le 
vor face să semene, astfel încât nu numai stările lor se modelează 
unele după ale celuilalt, dar chiar şi chipurile şi vocile lor vor 


deveni asemănătoare." 


Ar trebui să te asociezi în primul rând cu acele persoane care 
posedă trăsăturile complementare pozitive de natură să întregească şi 
să îmbunătăţească imaginea ta despre tine. Asemenea asocieri te vor 
ajuta să-ţi accelerezi evoluţia personală, să-ţi stabileşti şi să-ți confirmi 
anumite păreri, emoții şi sentimente pozitive despre tine însuţi. 


Cinci semnale ale unei imagini de sine defectuoase 


în sprijinul analizei personale a imaginii de sine, iată mai jos cîteva 
chei sau semnale, asupra cărora este nevoie să-ți concentrezi atenția: 


1. învinuirea altcuiva 
Prin învinuirea unei alte persoane pentru problemele şi 
nereuşitele tale eviţi să îţi asumi răspunderea pentru ceea ce faci 

cu tine însuţi. Atâta timp cât nu-ţi asumi responsabilitatea stării tale 
reale nu o poți schimba, nici nu poți evolua pornind de la acea stare. 


Lucrurile prin care nu creşti te 
obligă să le reiei din nou şi din nou. 


2. Fuga de propriile probleme 

Care este răspunsul tău atunci când te confrunți cu o problemă 
sau o provocare? La modul general, poţi face unul din următoarele 
patru lucruri: să fugi de ea, să te lupți cu ea, să uiţi de ea sau să dai 
piept cu ea. Numai dând piept cu problemele şi provocările tale, 
pe care le consideri lecţii care trebuie să fie însuşite, poți creşte în 
credinţă şi în încrederea în tine însuţi. Cu cât credinţa şi încrederea 
ta cresc, cu atât vei fi mai capabil să rezolvi probleme mai mari. 


3. îi critici în mod constant pe ceilalți 

De ce îi critici constant pe ceilalți oameni? Este critica ta 
constructivă, motivată de grija reală pentru ei şi de dorinţa de a-i 
ajuta? Sau critica ta are la bază invidia, gelozia şi complexele de 
inferioritate? în cazul în care critica ta nu este pozitivă - adică nu 
se bazează pe iubire, pe respect şi pe dorinţa sinceră de a ajuta 
şi a îmbunătăţi starea unei alte persoane - atunci critica ta nu 
este constructivă şi, atâta timp cât o întreții, îi faci rău nu numai 
persoanei pe care o critici, ci şi ție însuți. 


4. Aştepţi să vină altcineva să-ţi rezolve problemele 

Atunci când aştepţi să vină altcineva să-ţi rezolve problemele, 
îți anulezi posibilităţile de a învăţa ceva din ele şi, implicit, de 
a evolua pe baza experienţei generate de acestea. Ce anume te 
împiedică să treci la fapte atunci când te confrunţi cu o problemă? 
Teama că nu o să faci ceea ce trebuie? Sau teama de un succes 
care ar contrazice ceea ce simţi tu despre tine? Indiferent dacă este 
vorba de teama de eşec sau teama de succes, nu are importanță 
atâta timp cât rezultatul este acelaşi: amânarea, inacţiunea şi, la 
final, eşecul. 

5. Te prefaci că totul este în regulă 

Atunci când te prefaci că totul este în regulă, tu ignori activ 
problema sau încercarea cu care te confrunți şi îți asumi în mod 
inconştient consecinţele care vor rezulta cu siguranță din faptul 
că nu acționezi pentru a o rezolva. Te minți pe tine însuţi că nu 
este nevoie să schimbi sau să îmbunătăţeşti ceva şi îţi cultivi un 
fals sentiment de auto-mulțumire. în felul acesta tu elimini orice 
posibilitate virtuală de creştere sau de evoluţie personală. Prin 
natura lor, problemele şi încercările care rămân nerezolvate nu se 
rezolvă de la sine odată cu trecerea timpului, ci se agravează. 


Probleme vs. Proiecte 


Un prim pas în construirea unei imagini de sine care să 
servească eficient atingerii scopurilor pe care ţi le-ai propus este 
analiza experienţelor tale trecute şi prezente. Ai fost în general o 
persoană de succes? Sau ai dat înapoi la cea mai mică dificultate şi 
ai eşuat? Cum te comporti atunci când ai succes? Cum te comporți 
atunci când nu ai? Ce faci când te confrunți cu o problemă serioasă? 
Eşti genul de om care are are mereu şi mereu aceleaşi probleme? Ai 
învăţat lecţia din problemele tale şi ai trecut mai departe? 

Haide să aruncăm o privire asupra terminologiei. Cuvântul 
problemă, aşa cum este el înţeles în general, are conotaţii negative, 
care implică obiective imposibil de atins, oameni imposibili, 
adversitate şi privaţiuni. Când numim un lucru problemă, automat 
creăm o anumită tensiune, o încordare, şi teama că nu vom fi 
capabili să găsim soluții adecvate. 

Dacă vom folosi cuvântul proiect pentru a descrie orice 
am numi în mod normal problemă, aceasta ar sugera o abordare 
pozitivă a lucrurilor, sentimentelor şi acţiunilor care rezultă din 
demersul nostru de a obține acel rezultat particular. Pe scurt, 
problemele pot să fie sau nu rezolvate, în timp ce proiectele sunt în 
general duse la îndeplinire. 

Cineva care derulează un proiect are o stare de spirit mai 
bună decât cineva care rezolvă o problemă. 

Dacă vom folosi cuvântul provocare în loc de problemă, 
aceasta de asemenea ne poate da un impuls pozitiv în confruntarea 
iminentă căreia ne pregătim să-i facem față. A răspunde unei 
provocări conferă celui care face acest lucru o aură pozitivă de 
războinic care îşi convoacă trupele tuturor puterilor sale lăuntrice 
pentru a obţine o victorie valabilă. 


Poţi să-ţi îmbunătăţeşti imaginea de sine? 


De vreme ce imaginea de sine se formează preponderent 
în primul stadiu al vieţii, în particular în primii şapte ani, când 
copilul este total neputincios să discearnă cine sau ce ar dori el 
să fie, este posibil ca pe parcursul următoarelor stadii să aducem 
schimbări semnificative acestei imagini? Adică, pe scurt, ne mai 
putem îmbunătăți în vreun fel imaginea de sine? 

Răspunsul rezultă din a doua lege universală a succesului. 
Dacă îţi poţi schimba modul de a gândi, atât la nivel raţional 
cât şi la nivel emoţional, atunci poți schimba de asemenea 
natura experiențelor tale de viață. Vom prezenta mai pe larg 
acest subiect în capitolul următor. 

Dacă manifeşti o dorinţă vie şi o nevoie sinceră de a-ţi 
schimba imaginea de sine, poți face acest lucru practicând conştient, 
susținut şi eficient cele douăsprezece tehnici de îmbunătățire a 
imaginii de sine care vor fi prezentate mai jos. 


Cum să-ți îmbunătăţeşti imaginea de sine 


Imaginează-ţi că eşti un mare artist, capabil să creeze o 
capodoperă. în plus, tu eşti nu doar creatorul - artistul, ci şi opera 
de artă însăşi — capodopera la care visezi. Te poţi recrea pe tine 
însuți modificându-ți imaginea de sine aşa cum doreşti, până ce 
aceasta va corespunde întru-totul portretului persoanei care vrei cu 
adevărat să fii, care posedă însuşirile pe care ţi le doreşti, care face 
lucrurile la care visezi. Totuşi trebuie să te previn, acest lucru nu 
este uşor şi se prea poate ca o vreme să nu fie nici plăcut. Dar nici 

să rămâi pentru totdeauna o omidă urâtă, care se târăşte pe pământ, 
veşnic înfometată, nu este plăcut. Dacă însă omida consimte să 
sufere o metamorfoză profundă, ea poate deveni unul dintre cei 
mai frumoşi fluturi, liber să călătorească pe o pală de vânt către 
înaltul cerului. 

Tu ai capacitatea unică de a crea noi experienţe în viaţa 
ta, prin schimbarea modului de a gândi. Dacă îţi vei alimenta 
în permanență mintea cu gânduri şi sentimente corespunzătoare 
imaginii de sine pe care o doreşti, poți, prin practică susţinută, să 
transpui în experienţe de viață acea imagine. 

Există mai multe moduri de îmbunătăţire a imaginii de sine. 
Aceasta poate fi transformată astfel încât să acţioneze ca un 
magnet foarte puternic, care atrage oamenii potriviți, circumstanțele 
favorabile, sănătatea, bogăţia, fericirea şi orice altceva vezi cu 
ochii minții şi simți în profunzimile inimii. Procesul prin care 
creşti şi te dezvolţi, pornind de la ceea ce eşti în prezent, până la 
ceea ce doreşti să devii, poartă un singur nume: Opera! 


Douăsprezece metode de îmbunătățire a 
imaginii de sine 


1. Fii cinstit cu tine însuţi 


Nu te minți. A te minţi pe tine însuţi este totuna cu a pretinde 
că totul e minunat când de fapt nu e, înseamnă să-ţi anulezi cu bună 
ştiinţă orice şansă de îmbunătăţire a imaginii de sine, să-ți îngropi 
potențialul sub straturi groase de iluzie şi înşelăciune. 

Vei fi atunci asemeni grădinarului care pretinde că nu sunt 
buruieni în grădina lui, astfel încât el nu are altceva de făcut decât 
să planteze noi flori. într-o bună zi acel grădinar se va uita la ce a 
plantat şi mare îi va fi mirarea să vadă că, în ciuda eforturilor lui, 
nicio floare nu înfloreşte în urmă iar buruienile i-au năpădit de tot 
grădina. Când nu eşti cinstit cu tine însuţi îți zădărniceşti şansele 
de a creşte şi a te dezvolta. Şi, în final, vei constata că ai lăsat în 
urmă numai buruieni. 

2. Dezvoltă-ţi imaginaţia 


Imaginaţia ta este o schiţă a realităţii viitoare. Este primul pas 
în procesul creativ. 


„ Când nu este nici o descoperire dumnezeiască, poporul este 
fără frâu, dar ferice de poporul care păzeşte legea!" 


-Proverbe, 29:18 


La ce „lege" se referă Scriptura? La Legea Gândirii şi a 
Manifestări. 


Dacă poţi gândi un lucru, înseamnă că îl poți realiza. 
Dacă poți să îl şi vizualizezi, înseamnă că vei deveni 
acel lucru. 


Pentru imaginaţie, nimic nu este imposibil. Dezvoltă-ţi 
imaginaţia citind materiale incitante, stimulatoare. Caută compania 
oamenilor entuziaşti, de succes, prin intermediul cărora îţi poţi 
lărgi domeniul experienţei personale. Meditează zilnic şi cultivă 


EH EE A 


experiență şi în fiecare relație. 

Odată ce viziunea ta, altfel spus reprezentarea despre tine 
însuţi şi despre lume, este ferm fixată în imaginație, nu se poate ca 
ea să nu devină realitate. 


Realitatea urmează calea 
pe care o conduce imaginaţia. 


3. Urmăreşte să te relaxezi 


Relaxarea este cheia reducerii stresului şi a regenerării 
fizice şi mentale. Prin intermediul relaxării, ai acces la mintea 
subconştientă şi la fântâna cunoaşterii, înțelepciunii, energiei şi 
înțelegerii universale. Fără să îţi aloci cu regularitate un timp pentru 
relaxare, vei deveni cu timpul o victimă a oboselii acumulate, 

ale cărei efecte sunt scăderea nivelului de energie, îngreunarea 
judecății şi, în final, boala. Simpla şi banala oboseală poate să 
deturneze eforturile tale şi să schimbe radical rezultatul experienței 
de viaţă în care te-ai angrenat. 


4. Simte-te un învingător 


Sentimentul de a fi învingător este atributul atitudinii 
pozitive a persoanei care îşi realizează un vis. Aceasta se vede 
în felul cum mergi, cum vorbeşti, cum te porţi. Când te simţi un 
învingător, oamenii observă acest lucru şi se simt atraşi de tine. 
Ei vor fi foarte dornici să te ajute şi să te însoţească pe calea către 
acea realizare. 


Toată lumea îi iubeşte pe învingători. 
5. Cultivă bunele obiceiuri 


Obiceiurile sunt modele de acţiune sau comportament care cu 
timpul, prin repetare frecventă şi consecventă, devin automatisme. 
Obiceiurile bune sunt acelea care induc bunăstarea; ele se reflectă 
în starea generală de sănătate, somn odihnitor, dietă echilibrată, 
exerciții fizice regulate şi gândire pozitivă. Prin dezvoltarea 
obiceiurilor bune, stabileşti o relaţie armonioasă cu ceea ce este 
bun în tine. 


„Seamănă o faptă şi vei culege un obicei, 
seamănă un obicei şi vei culege un caracter; 
seamănă un caracter şi vei culege un destin. " 
- G. D. Boardman 


„Lanţurile obiceiului sunt în general prea uşoare spre a fi 
simţite, până când devin prea puternice spre a fi rupte. " 
- Samuel Johnson 

După ce te debarasezi de toate scuzele şi explicaţiile privind 
starea ta actuală, înţelegi că ceea ce ai acum, fie că e pozitiv, fie 
negativ, este rezultatul direct al obiceiurilor tale. 


Noi ne facem obiceiurile, apoi obiceiurile ne fac pe noi. 
6. Propune-ţi să fii fericit 


Urmăreşte să ai un înalt nivel de aşteptare în fiecare zi. Speră 
mereu că astăzi vei fi cu adevărat şi pe deplin fericit. Experimentează 
fiecare zi din perspectiva fericirii. Focalizează-te asupra aspectelor 
bune, pozitive, din fiecare lucru. Fii conştient că acele aspecte asupra 
cărora te focalizezi vor deveni, prin puterea credinței, realitate. Dacă 
în fiecare zi te vei concentra asupra unui orizont de aşteptare foarte 
înalt şi vei anticipa cu emoție împlinirea dorințelor tale, vei fi atras 
ca de un magnet de obiectul acelor aşteptări. 


sSperă că vei fi fericit şi vei fi. 
7. Dă jos masca 


O mască este o schemă de personalitate pe care ai creat-o 
deliberat şi pe care o proiectezi în lume. Scopul ei este acela de 
a-ți ascunde adevăratul chip. Măştile sunt un simbol al insecurității 
şi al îndoielii de sine. Ele sunt în general rezultatul aşteptărilor 
altcuiva în ce te priveşte. Totuşi trebuie să ştii că atunci când port 
o mască pentru a crea o faţadă care să-i fie pe plac altcuiva, faci 
acest lucru cu preţul reprimării propriei persoane. 

Dă jos masca pe care ţi-ai pus-o ca să satisfaci aşteptările 
unei alte persoane, şi încetează să te minţi. Atâta timp cât vei purta 
acea mască nu vei fi capabil să descifrezi cauzele ascunse care 
te-au determinat să te ascunzi în dosul ei. Nici nu vei putea ajunge 
la acea parte din tine care trebuie schimbată pentru a-ţi îmbunătăți 
imaginea de sine. în momentul când vei lepăda masca, vei simţi că 
o mare povară ţi s-a luat de pe suflet. Pentru prima dată după foarte 

mult timp vei putea privi în ochi persoana din spatele măştii şi vei 
putea începe Opera descoperirii adevăratei tale fiinţe. 


8. Fii compasiv 


Fii sensibil la nevoile celorlalți oameni şi dornic să le dai 
ajutor. Pe măsură ce vei înainta pe calea către succes, vei dobândi o 
sensibilitate tot mai mare şi o răspundere sporită față de lipsurile şi 
neajunsurile semenilor tăi. Prin această simţire empatică a nevoilor 
altora, tu intri în rezonanță cu însuşi Creatorul şi-ţi rafinezi foarte 
mult vibrația propriei ființe. 

După cum spune Facerea 1:28, omului i s-a dat stăpânirea 
asupra tuturor făpturilor vii de pe pământ. Această dominare zeiască 
asupra altor ființe implică datoria de a fi sensibil şi de a răspunde 
prompt nevoilor lor. Prin urmare trebuie să fii compasiv şi sensibil 
la nevoilor tuturor ființelor vii - oameni, animale, plante şi mediul 
înconjurător. 


9. învaţă din propriile greşeli 


Nimeni nu a reuşit vreodată să realizeze ceva fără să fi făcut 
nicio greşeală. Dacă ai greşit, aceasta înseamnă că cel puţin ai 
încercat. Greşelile sunt lecţiile de înțelepciune ale vieții. 

De multe ori ai mai multe de învăţat din greşeli decât din 
reuşite. înveţi mai bine ce anume dă rezultate într-o anumită 
situaţie văzând ce nu dă rezultate şi încercând apoi din nou, prin 
metode mai bune. Cel care nu a făcut nicio greşeală niciodată 
probabil că nu a făcut niciodată vreo descoperire. 

Fă ca greşelile tale să devină, prin analiză inteligentă şi 
aplicarea corecţiilor necesare, borne indicatoare pe drumul tău 
către succes şi către îmbunătățirea propriei vieţi. 


Nimic nu învinge eşecul, în afară de succes. 

10. Recunoaşte-ţi slăbiciunile 


Nu poţi depăşi o slăbiciune sau un neajuns personal dacă 
nu îl recunoşti. Dacă vei refuza să-ţi recunoşti slăbiciunile nu vei 
face altceva decât să te pierzi în speculaţii mentale fără acoperire 
şi în auto-amăgire, fapt care va duce la perpetuarea actualei tale 
condiții. 


11. Fii tu însuţi 


Oamenii care pretind că sunt altcineva sau altceva decât ceea 
ce sunt, nu ajung să descopere niciodată cine sunt cu adevărat. 
Când încerci să fii altcineva, te separi de şinele tău real. Atâta 
vreme cât eşti separat de sine, energiile tale se diluează foarte mult 
şi magnetismul personal este diminuat. Când eşti tu însuţi, eşti în 
armonie cu propria persoană, cu ceilalți oameni şi cu toată lumea 
din jurul tău. 


12. Nu înceta să creşti 


Viaţa este o continuă simfonie a creşterii, interpretată 
în tumultul adversităţilor şi încercărilor diverse. 


în momentul în care respingi principiul crescător al vieții, 
accepți principiul static al morţii. Singurul mod de a dobândi 
sănătatea, bogăţia, fericirea şi prosperitatea pe care le cauţi şi pe 
care le men, este acela de a spori în ființa ta aceste calități şi 
însuşiri. Chiar şi atunci când le ai deja trezite în propria ființă şi îţi 
propui doar să le menţii la un anumit nivel, trebuie să continui să 
creşti în cunoaştere, înțelegere şi ca grad de elevare a conştiinţei. 

îmbunătăţirea şi dezvoltarea imaginii de sine, în vederea 
transformării ei într-un instrument eficient, este primul pas în crearea 
unui nou eu. Depinde de tine dacă noua imagine de sine are sau nu 
asigurată o fundaţie solidă. Dacă această fundație este constituită din 

îndoială, teamă şi atitudini negative, reşedinţa visurilor tale nu va 
rezista. Dacă, dimpotrivă, este ridicată pe adevăr, curaj, compasiune, 
încredere în sine şi credință, construcția noii tale fiinţe se va sprijini 
pe un pământ solid şi va dăinui pentru totdeauna. 


Rezumatul capitolului 


Legea Universală a Gândirii stă la baza experienţelor de 
viață. Aceste experienţe încep cu imaginea de sine, altfel spus 
cu gândurile pe care le nutreşti față de tine însuţi. Imaginea 
de sine este influențată în primul rând de gândurile, emoţiile şi 
sentimentele tale, de asemenea de mediul în care trăieşti şi de 
anturaj. Influenţa poate să fie în sens pozitiv sau negativ. 

O imagine de sine pozitivă se bazează pe cunoaştere, 
iubire, curaj, respect, credință şi încredere. O imagine de sine 
negativă sau defectuoasă se bazează pe ignorată, teamă, îndoială 
şi sentimentul insecurităţii. Cele cinci semnale ale unei imagini 
de sine defectuoase descriu însuşirile asupra cărora trebuie să ne 
focalizăm atenția, ştiind că ele indică o proastă imagine de sine. 
Cele douăsprezece moduri de îmbunătăţire a imaginii de sine oferă 
instrucțiuni simple, uşor de urmat, pentru transformarea personală 
şi continua creştere şi dezvoltare. 


Ghid de studiu 


1. Este vreunul dintre cele cinci semnale ale unei imagini de 
sine defectuoase valabil în cazul tău? 

2. Care dintre acestea, şi de ce? 

. Cum îţi creezi Opera? 

4. Asupra căruia dintre cele douăsprezece moduri de a-ți 
îmbunătăţi imaginea de sine ar trebui sa te focalizezi mai 
întâi? 


LA 

Legea schimbării 
A doua lege universală a succesului este Legea Universală 
a Schimbării. 


„Și să nu vă potriviţi cu acest veac, ci să vă schimbaţi prin 
înnoirea minţii..." 
-Romani, 12:2 


„Să nu vă potriviţi cu acest veac..." înseamnă să nu vă 
simtiti îngrădiți de circumstanțele, situaţiile, asocierile, încercările 
şi orice altceva există în lume în momentul de față. Nu trebuie să 
rămâneţi pentru totdeauna în starea actuală. 

„Să vă schimbaţi prin înnoirea minţii... " înseamnă că vă 
puteți transforma, pornind de la starea de lucruri actuală, dacă 
veţi cultiva un nou mod de a gândi, o nouă stare de conştiinţă. 
Cu alte cuvinte, îți poţi schimba viaţa din ceea ce este ea 
acum (acest veac) în orice doreşti să devină, dacă îţi vei 
schimba modul de a gândi, sistemul de referință despre tine 
însuți. 

Dacă ne vom referi la primele două legi universale ale 
succesului, observăm că prima lege spune că experienţele de viață 
depind de ceea ce gândeşti, iar a doua lege continuă această idee 
afirmând că viaţa pe care o ai în prezent poate fi transformată prin 
mecanismul gândirii. 

Unii oameni par să aibă succes în orice întreprind. Nu 
pare să aibă vreo importanţă în cazul lor care partid politic 
se află la putere sau care este starea economiei în prezent. 
Din cauză că aceşti oameni rămân focalizaţi asupra aspectelor 
pozitive în legătură cu rezultatele pe care urmăresc să le 
obțină, ei chiar obțin acele rezultate, indiferent care este situaţia 
generală. 

Legea Universală a Schimbării are trei aspecte 
fundamentale: credința, alegerea şi dorința. 


Primul aspect al Legii Universale a 
Schimbării este credinţa. 


Credinţa este definită ca o convingere fermă în existența a 
ceva sau cineva, fără a dispune în general de vreo dovadă obiectivă 
în sprijinul afirmației că acel ceva sau cineva există. Credinţa 
presupune că orice îndoială a fost înlăturată. Definiţia biblică a 
credinţei este foarte clară: 


„Jar credința este încredințarea celor nădăjduite, dovedirea 


lucrurilor celor nevăzute.” 
— Evrei, 11:1 


Dacă vrei să-ți transformi viaţa, trebuie să crezi cu tărie că 
acest lucru este posibil. Nu contează cât de dificilă este situația 
ta actuală, cât de copleşitoare pare în acest moment, trebuie să ai 
credinţă că lucrurile se vor schimba în bine pentru tine în această 
viaţă, fiindcă ai făcut deja un prim pas pe calea transformării ei. 

Dacă te îndoieşti că viaţa ta s-ar putea schimba în bine, atunci 
ai dreptate, nu se va schimba. Trebuie să ştii, să gândeşti şi să crezi 
cu toată puterea inimii tale că eşti creația minţii lui Dumnezeu (a 
Conştiinţei Divine) şi că ai fost înzestrat cu dreptul inalienabil la 
sănătate, fericire şi împlinire plenară. 


Al doilea aspect al Legii Universale a 
Schimbării este alegerea. 


LUĂ 


„... alegeți-vă acum cui veți sluji... 
-losua, 24:15 


Fiecare oportunitate, fiecare încercare cu care ne confruntăm, 
ne pune în faţa unor alegeri, în urma cărora ne exprimăm fie pentru 

partea pozitivă a lucrurilor (florile), fie pentru partea negativă 
(buruienile). Dar chiar şi atunci când nu ne pronunțăm în niciun fel, 
o alegere în numele nostru face oricum mentalul colectiv, care în 
acest ciclu de dezvoltare a planetei este în general orientat negativ. 

Dacă vrei să-ți schimbi viaţa în bine trebuie să identifici ce anume 
înseamnă o viață mai bună pentru tine, apoi să afirmi clar ce alegere 
ai făcut. Trebuie ca schimbarea în bine să se producă prin voinţa ta 
fermă şi alegerea liber exprimată, transformându-ţi conştient modul 
de a gândi şi de a acţiona. Un exemplu despre cum acționează acest 
principiu este descris în parabola fiului risipitor (Luca, 15:11-32). 

Rezumatul parabolei este următorul: cel mai tânăr dintre fiii 
unui om bogat i-a cerut tatălui său să-i dea partea lui de avere. 
Tatăl i-a dat ce i se cuvenea iar tânărul a plecat în lume şi şi-a 
risipit toată averea. Când a rămas fără nimic, l-au ajuns lipsurile 
şi foamea. Cuprins de disperare, tânărul a intrat slugă la stăpân, 
cu sarcina să îngrijească de porci. Dar chiar şi după ce şi-a luat 
această slujbă, el tot nu s-a ajuns, răbda în continuare de foame 
ŞI era atât de nenorocit încât se gândea să mănânce resturile de 
la câini. Era la pământ, fără niciun plan de a ieşi din acea situaţie 
îngrozitoare şi fără nimeni alături care să-i întindă o mână de ajutor. 

Versetul 17 spune: „Dar venindu-şi în fire el a zis: Câţi argați 
ai tatălui meu sunt îndestulaţi de pâine, iar eu pier aici de foame!" 

Fiul risipitor şi-a schimbat atunci modul dea gândi, s-a văzut 
pe sine cu alți ochi. Deşi era pe-atunci cel mai sărac dintre săraci, 
trăitor printre porci şi suferind de foame, el a realizat totuşi că este 
fiul unui om foarte bogat. 

Pasul următor a fost alegerea: s-a hotărât să îl slujească pe 
tatăl său (aspectul pozitiv), în loc să îngrijească mai departe de 
porci (aspectul negativ). 

In versetul 18 se spune: „Sculându-mă, mă voi duce la tatăl 
meu..." şi-l voi implora să-mi dea o slujbă, oricare. 

în continuare, el trece la fapte, conform alegerii făcute: în 
versetul 20 el „sculăndu-se, a venit la tatăl său...” L-a implorat 
să îl primească argat, dar tatăl nici n-a vrut să audă. în loc să îl 
privească pe fiul risipitor ca pe un cerşetor, un om fără căpătâi care 

se ruga să fie primit ca slugă, el I-a tratat ca pe cel care era cu 
adevărat, fiul pierdut al unui tată puternic. Şi fiindcă fiul rătăcit a 
ales să se întoarcă acasă şi să-şi slujească tatăl, acesta I-a primit 
cu bucurie. Fiul „mort era şi a înviat, pierdut era şi s-a aflat." Cu 
siguranță că dacă fiul rătăcitor ar fi făcut o altă alegere, ar fi obținut 
un rezultat diferit. 


Al treilea aspect al Legii Universale a 
Schimbării este dorinţa. 


Cheia oricărei schimbări este dorința- dar nu oricum, ci arzătoare, 
din toată inima. Schimbarea se petrece numai dacă există o nevoie 
profundă, o dorinţă fierbinte pentru ca ceva în viața ta să se schimbe. 

Se zice că a fost odată, într-un loc nu prea îndepărtat, un 
discipol sârguincios care l-a întrebat pe maestrul lui care este 
înţelesul acestor cuvinte: dorință profundă. Maestrul i-a spus 
tânărului discipol să-l însoţească până la țărmul mării. Ajunşi 
acolo, ei au intrat în mare şi-au mers până când apa le-a ajuns 
aproape de piept. Maestrul a luat apoi capul tânărului şi 1-a împins 
sub apă. L-a ţinut cam un minut, după care discipolul a început să 
se zbată, încercând să iasă la aer şi să respire. Maestrul însă nu l-a 
lăsat, ci l-a ţinut mai departe sub apă, până ce trupul tânărului s-a 
înmuiat. Atunci, chiar cu câteva secunde înainte să se înece, i-a tras 
capul afară din apă iar tânărul a tras cu putere aer în piept. 

Maestrul i-a spus: „Trebuie să doreşti schimbarea în viaţa ta 
la fel de fierbinte cum ai dorit această gură de aer. Acesta este 
înţelesul cuvintelor dorință profundă.” 

Dacă viaţa ta nu este aşa cum vrei să fie, atunci trebuie să 
ştii că o poţi face mai bună. Alege un înțeles cât mai mobilizator 
pentru acest „mai bine", apoi învaţă să îl doreşti atât de fierbinte 
încât nimeni şi nimic să nu te poată opri din realizarea lui. Şi, 
într-adevăr, nu te va opri: schimbarea dorită se va produce, iar 
viaţa ta va deveni mai bună. 

Dacă totul este atât de simplu, de ce oare nu sunt mai 
mulți oameni de succes pe pământ? Ce anume îi ține să nu facă 

schimbările dorite în viețile lor, astfel încât fiecare om să devină 
persoana care visează să fie şi să trăiască viaţa la care râvneşte? 


„Poţi fi ceea ce vrei să fii. 
Poţi face ceea ce vrei să faci 
Poţi avea ceea ce doreşti să ai. " 


- Reverend Ike 
Obstacole în calea schimbării 
Cel mai mare obstacol este teama 


Ce este teama? 
Este o dovadă falsă care pare adevărată. 


Cele trei temeri care îi împiedică pe oameni să realizez® 
schimbările necesare în viaţa lor sunt: 


1. Teama de schimbare 
2. Teama de critică 
3. Teama de eşec 


Unii oameni se tem de schimbarea în sine. Ei pot spune că 
doresc să schimbe anumite lucruri în viaţa lor, dar în acelaţi timp, 
fac tot ce le stă în putință să păstreze situaţia exact aşa cum este. 

Teama de schimbare se manifestă uneori ca teamă de 
necunoscut. Una dintre capcanele care pot să apară atunci când 
cineva are succes este complacerea, satisfacerea cu ceea ce a fost 
realizat. Când apare sentimentul de auto-mulțumire, omul ezită să 
facă schimbări în viaţa lui pentru că nu este sigur că acestea vor 
avea efectul scontat. 

Poţi depăşi teama de schimbare dacă ai credința deplină că 
vei realiza tot ce ţi-ai propus. Nu uita că tatăl tău, Conştiinţa 
Divină, este bogat şi puternic şi doreşte foarte mult să-ți ofere tot 
ce are mai bun. 

Teama de critică limitează iniţiativa şi distruge imaginaţia. 
Este un sentiment fatal pentru dezvoltarea ta personală, întrucât 
încurajează apariţia şi proliferarea sentimentelor de inferioritate. 
Când te temi de critica celorlalți, dorința ta de schimbare este 
anulată, astfel încât nu-ţi rămâne altceva decât să-ţi accepţi condiția 
pe care ai fi vrut să o schimbi. 

Pentru a depăşi teama de critică trebuie să realizezi că aceasta 
nu este neapărat vătămătoare. Gândeşte-te cine anume te critică. 
Este acea persoană cineva care a realizat ceea ce încerci să faci 
la rândul tău, sau care are succes într-un alt domeniu și ale cărei 
eforturi şi-au găsit recunoaşterea şi împlinirea? Sau critica vine din 
partea cuiva care nu a avut succes în nimic din tot ce a încercat? 
Este critica motivată de adevăr şi grijă față de persoana ta, sau 
porneşte din gelozie şi sentimente penibile de inferioritate? 

Când critica este constructivă şi vine din partea unui om 
pe care îl respecţi, ţine cont de ceea ce-ţi spune şi analizează cu 
inteligență argumentele lui. Fă corecţiile de rigoare şi continuă apoi 
să acționezi în vederea realizării a ceea ce-ţi doreşti în viața ta. 

Când critica vine din partea cuiva pe care nu-l respecţi, 
ignoră-l şi continuă-ți drumul. 

Nu vei găsi în toată istoria cunoscută o statuie ridicată în 
cinstea unui critic. Statuile sunt ridicate în cinstea celor care 
înfăptuiesc, a celor care răspund provocărilor vieţii şi ies din ele 
victorioşi, care au făcut lucruri mărețe în lume. 

Depăşeşte teama de critică prin refuzul de a te preocupa 
de ceea ce gândesc, spun sau fac ceilalţi oameni. Când lumea 
te critică, este semn că faci ceva bun. Cei care au calitatea de a te 
critica în chip constructiv, cu siguranţă vor găsi o modalitate să-ți 
dea putere prin critica lor, nu să ţi-o ia. 

Teama de eşec te împiedică să încerci. Aceasta se manifestă 
de obicei prin obiceiul de a amâna. în felul acesta, tu poţi vorbi 
la nesfârşit despre viaţa mai bună pe care ţi-o doreşti şi despre 
schimbările pe care te gândeşti să le faci, fără ca totuşi să mişti un 
deget pentru a realiza acele schimbări. Este fie prea târziu, fie prea 
devreme, fie pur şi simplu nu este timpul potrivit ca să acționezi. 

Teama de eşec te ajută să găseşti scuze foarte bune pentru faptul 
că nu încerci sau, la nevoie, pentru că abandonezi - adesea când te 
afli la numai un pas de victorie. 

Poți depăşi teama de eşec realizând că acesta nu ar însemna 
altceva decât că ai încercat. Eşecul este numai o altă față a succesului. 


Cel care nu a eşuat în nimic, 
probabil nici nu a reuşit în ceva. 


Atitudinea ta față de eşec determină ce atitudine vei avea 
faţă de succes. Un exemplu excelent de atitudine în fața eşecului 
poate să îl ofere viaţa lui Thomas Edison. La puţin timp după ce 
a inventat becul electric, Thomas Edison a dat un interviu unui 
tânăr reporter. Acesta 1-a întrebat pe Edison de ce nu a renunţat 
la experiențele lui, de vreme ce de 3.000 de ori a încercat să facă 
becul electric să funcţioneze şi tot de atâtea ori nu a reuşit. Edison 
s-a uitat lung la reporter şi i-a răspuns: „Nu am reuşit? Am reuşit de 
fiecare dată. în timpul acelor experienţe am identificat cele 3.000 
de variante tehnice care nu sunt funcționale." 

Recunoaşte că nu există alt mod de a schimba starea ta actuală 
decât acela de a-ţi schimba modul de a gândi: despre tine însuţi, 
despre situaţia ta şi despre oamenii cu care te asociezi. Cheia 
unei vieți mai bune constă în capacitatea ta de a construi mental 
imaginea vieţii la care visezi şi a persoanei care doreşti să devii. 


Rezumatul capitolului 


Legea Universală a Schimbării afirmă că viaţa ta actuală 
poate fi transformată prin modificarea modului de a gândi. Pentru 
realizarea acestui lucru, este nevoie să fie îndeplinite trei condiţii: 
să crezi că poţi avea ceva mai bun decât ceea ce ai, să alegi să faci 
ceva mai bun, să doreşti cu ardoare schimbarea în bine. 

Teama de schimbare, teama de critică şi teama de eşec 
sunt cele mai importante obstacole în calea transformării vieții. 
Pentru a depăşi aceste obstacole, trebuie să ai credință deplină în 

Dumnezeu, în tine însuţi şi în puterile tale. Nu-ţi face griji despre 
ceea ce vor gândi, vor spune sau vor face ceilalți oameni. Tratează 
fiecare eşec ca pe un pas pregătitor pentru succes. Fii încredinţat că 
cel care nu a greşit niciodată, nici nu a reuşit în ceva. 


Ghid de studiu 


1. Cum pop deveni persoana care aspiri să fii? 
2. Care este cel mai mare obstacol în calea eforturilor tale de a 
deveni acea persoană? 


3. Cum vei depăşi acest obstacol? 

A treia lege universală a succesului este Legea Universală 
a Vizualizării. 


„ Când nu este nicio descoperire dumnezeiască (viziune), 
poporul este fără frâu, dar ferice de poporul care păzeşte legea!" 
-Proverbe, 29:18 


Când nu ai nici cea mai mică idee unde vrei să ajungi în viaţa 
ta, vei suferi şi nu vei reuşi să realizezi ceva mai bun. Viziunea 
asupra vieții la care aspiri trebuie să-ţi fie în minte limpede precum 
cristalul. Vizualizează acea viaţă în amănunt. Trebuie să cunoşti 
fiecare detaliu al acestei vieţi, să ştii cum arată, cum e la atingere, 
cum miroase, cum sună şi ce gust are. Prin exprimarea viziunii 
tale cu ajutorul simţurilor - adică prin intermediul naturii tale 
senzoriale - o încarci cu energie şi o armonizezi cu forța universală 
care face lucrurile să se întâmple în viaţa ta. 

Legea care apare în al doilea rând al citatului de mai sus 
este prima lege universală a succesului, adică Legea Gândirii şi 
Manifestări. 

„Ceea ce recunoşti (în gândurile tale), este ceea ce investeşti 
cu energie (prin sentimentele şi emoţiile pe care ţi le trezesc acele 
gânduri). 

„Ceea ce investeşti cu energie (prin intermediul sentimentelor 
şi emoţiilor), aceea vei realiza (sub forma unor experienţe concrete 
de viaţă." 


Legea Universală a Vizualizări are două aspecte: 
specificitatea şi imaginaţia. 


Primul aspect al vizualizării trebuie să fie specificitatea. 

„Domnul mi-a răspuns, şi a zis: Scrie proorocia şi sap-o 
pe table, ca să se poată citi uşor! Căci este o proorocie a cărei 
vreme este hotărâtă, se apropie de implinire, şi nu va minți; dacă 
zăboveşte, aşteapt-o, căci va veni şi se va împlini negreşit. " 

-Habacuc, 2:2,3 


Viziunea ta trebuie să fie specifică. Scri-o pe hârtie, neomiţând 
niciun detaliu, şi stabileşte un plan pentru realizarea ei. Fii pe 
deplin încredinţat că viziunea ta se va realiza la timpul potrivit. Nu 
se poate să nu se realizeze, cu condiţia să nu abandonezi. 

Aspectul specificităţii se va exprima mai departe în modul 
cum îți defineşti scopurile. 


Este mult mai uşor să atingi o țintă pe care 0 vezi decât 
una pe care nu o vezi. 


Scopurile 


Un scop este linia de sosire sau locul unde cursa sau călătoria ta 


ia sfârşit. Scopurile sunt trepte care te conduc la succes, >, 
conform viziunii pe care ţi-ai făcut-o despre cel care vrei să fii 

şi despre tot ceea ce doreşti să realizezi. Poţi să-ţi faci un scop 
din absolut orice corespunde dorințelor tale. Odată ce ai definit cu 


exactitate, prin intermediul vizualizării, ce anume doreşti să obţii - o 
viaţă mai bună - trebuie să stabileşti pas cu pas cum vei realiza acest 


lucru. 

Scopurile sunt oportunităţi excelente pentru a-ţi îmbunătăți 
imaginea de sine. Atunci când atingi un scop, respectul pentru 
propria persoană creşte întrucât acea reuşită constituie o confirmare 
a capacităţilor şi calităţilor tale. Pe măsură ce încrederea în tine 
creşte, concomitent creşte şi capacitatea de a atinge țeluri din ce în 
ce mai dificile. 

Dezvoltă-ţi obiceiul de a fi în permanenţă focalizat asupra 
unui scop. Prin atingerea scopurilor pe care ţi le-ai propus, te 
dezvolți şi înaintezi pe calea care te va conduce la realizarea 

viziunii tale despre viață. Acolo când nu există niciun ţel, nu există 
nici posibilitatea ca viziunea unei vieți mai bune să se realizeze. 


Tipuri de scopuri 


Există trei tipuri de scopuri de bază: scopuri imediate, 
scopuri intermediare şi obiective pe termen lung. 


1. Scopurile imediate: Sunt scopurile cele mai apropiate, cele 
mai urgente, pe poziția imediat următoare pe lista de priorități. 
Aceste scopuri se referă la obiectivele care pot fi atinse repede, fără 
mari eforturi şi un plan de acţiune. Din punct de vedere al duratei, 
scopurile imediate pot fi atinse într-o zi, două sau, în unele cazuri, în 
maxim trei luni (deci durata de realizare este de la 1 la 90 de zile). 
Din punctul de vedere al duratei de realizare, scopurile imediate se 
structurează pe trei nivele: nivelul I - de la 1 la 30 de zile; nivelul 
II - de la 30 la 60 de zile; nivelul III - de la 60 la 90 de zile. 


2. Scopurile intermediare: Sunt situate la mijloc, între 
scopurile imediate şi cele pe termen lung. Scopurile intermediare 
reclamă adeseori realizarea lor în mai mulți paşi, după o anumită 
planificare. îndeplinirea unui scop intermediar presupune realizarea 
unei serii de scopuri imediate şi focalizarea continuă şi consistentă 
în direcţia spre care doreşti să se îndrepte viaţa ta. Ele pot fi duse la 
îndeplinire într-o perioadă de la 90 de zile până la 3 ani. Şi aici se 
constată existenţa unei clasificări din punctul de vedere al duratei 
de realizare: nivelul IV - de la 90 de zile la 6 luni; nivelul V - de 
la 6 luni la 1 an; nivelul VI - de la 1 la 3 ani. 

3. Obiectivele pe termen lung: Au în vedere viitorul 
îndepărtat. Adeseori acestea se referă la carieră, devenirea 
profesională, munca de o viaţă. Obiectivele pe termen lung necesită 
planificare extensivă, pregătire şi execuţie. Ele sunt compatibile 
cu viziunea despre viaţă, pe care o şi susţin. Scopurile pe termen 
lung au la bază realizările consistente, obţinute în mod continuu, 
din îndeplinirea scopurilor imediate şi intermediare. Timpul de 

realizare a acestor obiective poate varia între trei ani şi durata unei 
vieţi. Există trei nivele pe care se clasifică obiectivele pe termen 
lung; nivelul VII (de la 3 la 5 ani); nivelul VIII (de la 5 la 10 ani); 
şi nivelul IX (de la 10 ani la durata unei vieți). 

O posibilă schemă a relaţiei care se stabileşte între cele trei 
tipuri de scopuri prezentate mai sus ar fi următoarea: 


Scopul imediat nr. Ie) 
Scopul E d 
copul imediat nr? 3 Aritermediăr pr. 1 
Scopul 
pe termen lung nr. 1 
Scopul imediat nr. 4-v 
Scopul imediat nr. 5 K SO, 
a „m „m, ,.Lintermediarnr.2 
Scopul imediat nr. 6 / 


Primul pas 


Primul pas în realizarea viziunii tale este să-ți descrii viziunea 
pe hârtie, definind-o clar şi în detaliu. Apoi trebuie să stabileşti 
paşii care trebuie urmaţi pentru realizarea ei. Fă-ţi un scop din 
fiecare pas. Scrie pe hârtie fiecare un asemenea scop, cât mai 
concis posibil, în ordinea priorităţii şi a importanței sale. Trebuie 
să ştii ceea ce vrei, să-ți cunoşti bine viziunea şi paşii care te vor 
conduce la îndeplinirea ei. Scopurile astfel definite reprezintă paşi 
uriaşi în realizarea acelei viziuni. 


Cum îţi alegi scopul 


Alege scopurile care te vor conduce către viziunea ta, în 
acord cu stilul tău de viață, cu lucrurile care îți fac plăcere şi pe 
care le faci foarte bine. Fiecare asemenea scop trebuie să posede 
un număr de calități importante, care îţi vor oferi cele mai bune 
oportunităţi de îndeplinire a lui. 

Cele şase calităţi pe care trebuie 
să le posede fiecare scop 


1. Scopul trebuie să fie formulat în scris, 
angajant şi împărtăşit. 


Formularea în scris a scopului pe care ţi l-ai stabilit te va 
ajuta să-ţi cristalizezi în minte ceea ce doreşti să realizezi. Scrie 
fiecare scop pe hârtie, în una sau două propoziţii. Dacă îţi ia o 
pagină întreagă ca să-ţi defineşti scopul, este foarte posibil să 
nu fii capabil să îl realizezi. Un scop formulat simplu, concis şi 
precis este mai uşor de mentalizat şi de transpus în fapte decât un 
scop descris stufos şi inexact. 

Odată ce ai scris pe hârtie propoziţia prin care îți defineşti 
scopul, citeşte-o cu voce tare de cel puţin trei ori pe zi. Gândeşte-te 
la ea în mod constant. Trebuie să te simţi angajat în îndeplinirea 
fiecărui scop pe care ți l-ai stabilit. Fă un legământ cu tine însuţi că 
nimeni şi nimic nu te va opri să-ţi atingi scopul. Oferă timp, efort, 
experiență, resurse şi orice altceva este necesar pentru atingerea 
acelui scop. 

împărtăşeşte scopul tău unei ființe deosebite, care te înțelege 
şi crede în ceea ce doreşti să realizezi. Fereşte-te de oricine 
te-ar putea descuraja sau critica pentru alegerea ta. Foarte 
adesea membrii familiei sau cei apropiaţi constituie opțiunea 
cea mai neinspirată pentru împărtăşirea unor asemenea scopuri. 
Asigură-te că oamenii cărora le mărturiseşti ceea ce doreşti să 
realizezi nu vor fi geloşi sau invidioşi pe realizările tale. Ei 
trebuie să posede, la rândul lor, scopuri foarte importante în 
viață, care sunt pe cale să fie realizate cu succes. Aminteşte-ţi 
că motivul pentru care vorbeşti despre scopurile tale este acela 
de a dobândi sprijin, susţinere, şi de a-ţi spori responsabilitatea 
față de țelul propus. Pe de altă parte, un punct de vedere critic 
constructiv îți poate oferi şi alte perspective, îmbogățindu-ți 
cunoaşterea, ceea ce poate constitui o încurajare în realizarea 
țelului tău. 

2. Scopul trebuie să fie realist şi realizabil. 


Unul dintre cele mai simple moduri de a a-ți asigura insuccesul 
este selectarea unui scop nepotrivit. Niciun scop nu este imposibil 
în sine, dar el se poate dovedi nerealist față de starea particulară a 
dezvoltării tale de la un anumit moment. Asigură-te că scopurile pe 
care ți le-ai stabilit sunt realiste şi posibile ție, bazându-te în acest sens 
pe conştientizarea punctului în care te afli la momentul prezent. 


3. Scopul trebuie să fie flexibil şi să reflecte schimbarea. 


Scopul pe l-ai formulat este o afirmare şi o proiecţie a 
viziunii tale. Pe măsură ce te îndrepți către atingerea lui, condițiile 
exterioare se pot schimba şi pot să apară circumstanţe pe care nu 
poţi să le controlezi. Există riscul potenţial ca aceste schimbări 
de situaţie să constituie o piedică în urmărirea ţelului propus. 
Când apar, asemenea situaţii nu te descuraja şi nu abandona. Fă 
schimbările necesare, de natură să contribuie la realizarea scopului 
tău. Procedând astfel, vei neutraliza circumstanţele defavorabile 
care îţi blochează drumul. 


4. Scopul trebuie să fie concret şi măsurabil. 


Scopul tău trebuie să fie specific şi bine formulat. Defineşte-l 
clar, prin intermediul simţurilor: cum arată, cum este la atingere, 
cum miroase, cum sună şi ce gust are. Vizualizează-ţi scopul cu 
toate atributele sale: mărime, culoare, localizare, mişcare şi orice 
altceva ar putea constitui o proprietate a sa specifică, perceptibilă 
cu ajutorul simțurilor. 

Dacă definiţia nu este clară şi concretă, probabil că nu vei 
fi capabil să atingi acel scop. Scopul tău este rezultatul pe care 
doreşti să îl obţii în urma eforturlor tale organizate. Atunci când 
rezultatul dorit - în cazul de față, scopul - nu este clar formulat, 
energia angajată şi acţiunile întreprinse pentru atingerea lui nu pot 
fi orientate eficient în direcția obținerii acelui rezultat. 

Scopul tău trebuie să se poată exprima printr-o mărime 
măsurabilă, în vederea determinării dimensiunii lui. Când un ţel 
este măsurabil, te afli în posesia standardului pe baza căruia poţi 
analiza şi aprecia gradul de realizare a lui. Dacă țelul tău nu 
se exprimă printr-o mărime măsurabilă, este extrem de dificil să 
prevezi când îl vei atinge, cât de departe trebuie să mergi pentru 
realizarea sa sau de câtă energie vei avea nevoie în acest sens. 
Adoptarea unui țel nemăsurabil este asemeni călătoriei cu maşina, 
fără a avea o destinaţie precisă. Mergi şi mergi, dar nu ajungi 
niciodată. 


5. Scopul trebuie să se extindă pe anumite perioade de timp. 


Trebuie să aloci o anumită perioadă de timp realizării scopului 
pe care ţi l-ai propus. Această perioadă concretă de timp îţi oferă 
standardul în baza căruia îţi poţi aprecia şi ajusta corespunzător 
performanța. 

Acordă o atenţie deosebită stabilirii timpului necesar atingerii 
scopului tău. Această perioadă de timp trebuie să fie determinată 
realist, ținând cont de aptitudinile tale, de resursele de care dispui, 
de limitările temporale impuse de scopul însuşi şi de rezultatele 
obţinute în trecut de tine sau de alți performeri ai aceloraşi acțiuni. 

Includerea timpului printre componentele definitorii ale 
scopului îţi oferă instrumentele necesare examinării performanței 
realizate şi ducerii la îndeplinire a proiectului tău. Dacă, în urma 
monitorizării propriilor acţiuni, Constat că timpul alocat inițial 
nu este rezonabil sau este inacceptabil, fie îți poți intensifica 
eforturile, fie poţi modifica termenele stabilite anterior sau chiar 
ajusta corespunzător scopul propus. 


6. Scopul trebuie să fie stabilit în avans. 


Scopul tău este o destinaţie, este rezultatul strădaniilor tale. 
Dacă nu-l stabileşti dinainte, nu poţi apoi să faci planuri şi să 
stabileşti paşii pe care trebuie să îi urmezi ca să îl atingi. 

în momentul în care îţi stabileşti un scop, tu imprimi vieții 
tale o anumită orientare, alegi o direcție în care îţi focalizezi 
întreaga energie şi gândire. 


Categorii de scopuri 


Există două categorii de bază în care se clasifică scopurile: 
scopuri în continuitate şi scopuri în opoziție. 


Scopurile în continuitate sunt acele scopuri care constituie 
extensii logice ale condiției tale prezente, urmărind dezvoltarea şi 
îmbunătățirea rezonabilă a acesteia. 

Un exemplu de scop în continuitate este următorul: după 
absolvirea liceului, hotărăşti să devii chirurg. Scopurile pe care 
trebuie să le atingi în vederea realizării viziunii tale de a deveni 
chirurg sunt următoarele: 


Scopul nr. 1 - să fii admis la facultatea de medicină. Scopul 
nr.2 -să obţii media 9,50 la examenul de licenţă. Scopul nr. 
3 -să te pregăteşti pentru examenul de rezidenţiat 

în specialitatea dorită. Scopul nr. 4 - să te 
plasezi între primii 5% dintre participanții 

la concursul de rezidenţiat. Scopul nr. 3 - să fii 
acceptat în programul de rezidenţiat din 

cadrul spitalului dorit. Scopul nr. 6 - să-ţi 
definitivezi pregătirea medicală cu nota 

maximă. Scopul nr. 7 - să obţii poziția de 
specialist chirurg la spitalul 

dorit. 


Fiecare dintre scopurile de mai sus reprezintă o extensie 
rezonabilă şi logică a scopului stabilit anterior. 


Scopurile în opoziţie sunt acele scopuri care constituie o 
modificare radicală a condiţiei sau situaţiei tale prezente. 

Acestea pot să reprezinte o schimbare abruptă de direcție în 
viaţa ta. Un exemplu de scop în opoziție este următorul: după ce 
ai fumat câte un pachet de țigări pe zi timp de cel puțin douăzeci 
de ani, te hotărăşti dintr-odată ca de azi înainte să nu mai fumezi. 
Scopul pe care ţi l-ai stabilit, şi anume acela de a te lăsa imediat de 
fumat, este un scop în opoziţie, pentru că el reprezintă o schimbare 
radicală de stare, relativ la faptul că ai fost fumător până în acel 
moment, timp de cel puţin douăzeci de ani. 

Scopurile în opoziţie sunt în general mai greu de atins decât 
cele în continuitate. 

Pe măsură ce te angajezi în îndeplinirea de scopuri pe termen 
lung, dobândeşti o perspectivă mai largă asupra vieţii, de natură să 
te susțină în realizarea acestor scopuri, care astfel devin piatra de 
temelie a vieţii tale. 


Telul 


Telul tău în viaţă este ceea ce doreşti să reprezinte viaţa ta. 
El se exprimă în general prin intermediul scopurilor pe termen 
lung. Ţelul imprimă o anumită orientare sau direcție călătoriei tale 
prin viaţă. Este rațiunea ta de-a trăi. Asemeni busolei în navigaţie, 
țelul te ghidează chiar şi atunci când toate celelalte mijloace de 
orientare devin ineficiente. Nimeni nu poate să aleagă țelul pentru 
care trăieşti. Tu eşti singurul care poți afirma acest lucru. 

Țelul tău în viaţă este identic cu calitatea vieţii tale. Nu 
contează cât trăieşti, ci ceea ce faci cât trăieşti. 


Nu contează cât de mare este durata vieții tale, 
ci ceea ce dăruieşti vieții. H 


Mulţi dintre cei care au avut o contribuţie însemnată în istoria 
omenirii au trăit relativ puţin. 

Telul trebuie să fie asemeni unei obsesii. Când mănânci, când 
dormi, când respiri - să-l porţi necontenit în minte şi să acționezi 
în fiecare moment în spiritul lui. 

Să trăieşti astfel încât felul în care ţi-ai trăit viaţa să trăiască 
mai mult decât tine. 


Cum să-ți atingi țelul 
Pune-ţi următoarele întrebări: 


. Sunt cu adevărat persoana care îmi doresc să fiu? 


. Are vreun sens viața pe care o trăiesc? 

„ Ce fac eu pentru ca viaţa mea să însemne ceva? 
„ Ce fac pentru ca visele mele să devină realitate? 
, Cu ce contribui eu la binele lumii? 


NU AUN e 


. Ce aş dori să însemne viața mea? 


Fii cinstit cu tine însuți când îți răspunzi la aceste întrebări. 
Nu te minţi. Analizează atât întrebările, cât şi răspunsurile, cu 
cea mai mare grijă. Imediat ce te vei simţi în stare să formulezi 
răspunsurile, elaborează un plan de acţiune, pentru a transpune 
aceste răspunsuri în fapte. 

Realizează că prin întrebările pe care ţi le-ai pus şi prin 
răspunsurile pe care le transformi în realitate tu imprimi un model 
şi un ritm vieţii tale. Modelul reflectă perioada finită dintre naştere 
şi moarte, dar ritmul vieţii tale îmbrăţişează eternitatea. 


Ritmurile vieții 


Ritmurile de bază ale vieţii sunt: ritmul păcii, al sănătăţii, 
al frumuseţii, al fericirii, al acţiunii creatoare, al abundenței. Când 
modelul tău de viață se suprapune peste aceste ritmuri universale, tu 
faci ca esenţa ființei tale şi influenţa pe care o exerciți să depăşească 
limitele unei simple vieți terestre. Devii unul dintre acei oameni despre 
care se spune că au fost mai mari decât vieţile lor, care au schimbat 
cursul istoriei, au îmbunătăţit starea omenirii, au adus pace, adevăr, 
înţelepciune şi o mai profundă înţelegere lumii în care au trăit. 

Viaţa ta devine atunci o contribuţie adusă umanităţii. = 


70 


LEGEA VIZUALIZĂRII 


Stabilirea țelului vieții 


Un ţel definit clar îți proiectează viața în eternitate. Odată 
ce ai identificat acest scop, poți determina care este direcția ta în 
viață. Apoi, pe măsură ce vei urmări țelul, ființa ta se va armoniza 
cu ritmurile vieții, conform destinului pe care ți l-ai ales. 


Şapte sfaturi despre cum să-ți alegi țelul 


1. Ţelul trebuie să exprime un ideal. 


Străduieşte-te întotdeauna să dobândeşti lucrurile cele mai 
bune şi mai înalte. Priveşte-le întotdeauna aşa cum ele ar putea 
sau ar trebui să fie, nu cum sunt de fapt. Foloseşte-ţi imaginaţia ca 
element călăuzitor în stabilirea țelului tău. 


2. Ţelul trebuie să fie vizionar. 


Priveşte dincolo de linia orizontului. învaţă să percepi, să-ți 
aminteşti, să accepți şi să ai încredere în visele tale. Nu te 
descuraja dacă scopul tău le apare altora ca fiind imposibil de 
realizat, nepractic sau nerealist. Viziunile sunt percepții ale unor 
stări de conştiinţă înalte. Reprezentările gândirii vizionare devin 
amprentele realităţii tale viitoare. Misiunea ta specială este aceea 
de a crea realitatea din gânduri, prin intermediul viziunii. 


3. Ţelul trebuie să cuprindă durata unei vieţi. 


Țelul tău în viaţă ar trebui să nu se schimbe niciodată, sau să 
se schimbe extrem de rar. Totuşi, felul particular în care îl percepi 
se poate schimba, în funcţie de nivelul de conştiinţă pe care l-ai 
atins. Țelul înglobează munca ta de o viaţă, aşa cum o percepi în 
fiecare moment. El poate să se extindă dincolo de limitele vieţii 
pământeşti. De fapt, realizarea ţelului unei vieţi se poate produce 
mult după încetarea existenţei în planul fizic. 

4. Ţelul trebuie să urmărească binele tuturor. 


Realizarea continuă a unui ţel depăşeşte cu mult limitele 
dorințelor personale şi ale egoului. Felul centrat pe sine, întru 
beneficiul exclusiv al propriei persoane, nu este un ţel adevărat. 
Este un scop personal. Totuşi, în măsura în care scopul pe care 
ți l-ai propus se dezvoltă dincolo de limitele personale, el se va 
adresa în mod necesar celorlalți oameni. Această adresare extinsă 
poate fi pozitivă şi benefică tuturor celor implicați. 


5. Ţelul trebuie să constituie o provocare. 


Țelul pe care ţi l-ai propus trebuie să te determine să îţi 
valorifici potenţialul la nivelul cel mai înalt. El trebuie să fie o 
provocare continuă adresată credinței şi abilităților tale. Credinţa 
ta va creşte pe măsură ce eforturile îţi vor fi încununate de succes. 
Odată cu credinţa, va creşte de asemenea capacitatea ta de a te 
confrunta cu situaţii din ce în ce mai dificile, cărora le vei găsi 
soluţii ingenioase şi eficiente. 


6. Ţelul tău trebuie să te facă să arzi. 


Când țelul tău te face să arzi, devii obsedat de realizarea lui 
continuă şi imediată. în fiecare moment al vieţii te vei gândi la el, 
vei vorbi despre el şi vei acţiona în spiritul lui. Sursa acestui foc, 
care îți alimentează țelul, este o dorinţă profundă a ființei tale. 

Această dorință profundă produce trezirea la toate nivelurile 
a energiei şi puterilor pe care le posezi, mobilizate pentru atingerea 
țelului propus. Dorinţa profundă, împreună cu credința, creează 
entuziasmul dinamic. 

Entuziasmul dinamic este focul ardent care stimulează 

puterile mentale, fizice şi psihice până în punctul în care acestea 
devin o prezenţă vie, contagioasă şi invincibilă înfiinţa. 

7. Ţelul trebuie să merite. 


Țelul tău trebuie să corespundă unei necesităţi legitime, pozitive, 
a lumii. Un ţel care merită efortul atrage acele forţe benefice din 
univers, care te vor ghida şi te vor sprijini în realizarea lui continuă. 

Odată ce ai identificat şi ţi-ai formulat țelul, scrie-l pe hârtie. 
Acea propoziţie scurtă va fi angajamentul tău față de tine însuţi 
şi faţă de lume cu privire la locul unde vrei să ajungi în viața 
ta. Pe baza acestei afirmări clare şi concise poţi să determini ce 
trebuie să faci pentru a-ţi atinge țelul. Apoi poți stabili pas cu pas 
scopurile care te vor ghida către țelul final, şi poți elabora planuri 
de realizare a acelor scopuri. 


Imaginaţia 


Al doilea aspect al Legii Vizualizării este imaginaţia. Mentalul 
uman posedă însuşirea de a genera imagini, reprezentări a ceva 
care nu este sesizat de simțuri. Albert Einstein a spus: 


„Imaginaţia este mai importantă decât cunoaşterea. 
Cunoaşterea este limitată, în timp ce imaginația cuprinde întreaga 


H 


lume, stimulează progresul şi dă naştere evoluţiei. 


Imaginaţia este puntea de legătură între conştiinţa umană 
limitată şi conştiinţa universală. Prin intermediul imaginaţiei, 
energia neformată a mentalului universal devine univers format, 
reflectat de mentalul individual, altfel spus experienţă de viaţă. 

Poţi utiliza puterea imaginaţiei pentru a vedea ce se află 
dincolo de aparenţe, dincolo de situaţia prezentă, şi anume cine 
eşti tu cu adevărat şi ce poţi să devii. Pe măsură ce faci tot ce îţi 
stă în putinţă pentru a realiza viziunea pe care ţi-ai făcut-o despre 
tine însuţi, trebuie de asemenea să urmăreşti să atingi un nivel de 
conştiinţă cât mai înalt, ridicându-ţi nivelul de vibraţie. Pentru a 
realiza acest lucru, trebuie să-ţi aduci mintea într-o stare de calm 
profund lăuntric (stare alfa); în această stare fiind, trebuie apoi să 

creezi imagini vizuale, prin care să reprezinţi fiecare aspect legat 
de viziunea ta. Nu uita că mintea este deschisă şi receptivă faţă de 
orice idee benefică. Relaxează-te şi lasă gândurile să treacă, cerând 
mentalului universal să-ţi reveleze orice fapt ar putea contribui la 
materializarea viziunii tale. 

După puţină practică, vei vedea că ideile benefice vor începe 
să curgă de la sine din supraconştient în mintea conştientă. învață să 
înregistrezi sistematic aceste idei şi să le aplici în practica ta zilnică. 


Mintea poate realiza orice lucru concepe şi crede în el. 
Există două tipuri de imaginaţie: 


1. Imaginaţie sintetică. 


2. Imaginaţie creatoare. 
Imaginaţia sintetică 


Prin intermediul imaginației sintetice ideile, planurile şi conceptele 
existente se dispun în combinaţii noi. Acest tip de imaginație operează 
prin educaţie şi observație. Fiinţele geniale utilizează imaginația 
sintetică pentru a crea asemenea combinaţii absolut noi. 


Imaginaţia creatoare 


Prin intermediul imaginaţiei creatoare, mintea comunică 
direct cu Inteligența Universală. Imaginaţia creatoare este canalul 
prin care primim inspiraţia şi presimţirile. Acest canal comunică 
nemijlocit cu subconştientul altor oameni, operând sub forma 
celui de-al şaselea simţ. Deşi acest mod de operare se realizează 
automat, totuşi inteligenţa creatoare este mai productivă atunci când 
mentalul conştient şi subconştient sunt în armonie cu aceasta. 

Imaginaţia creatoare poate compensa lipsa de experienţă. Ea 
te poate ajuta să scoţi din încurcătură pe cineva care are multă 
experienţă, dar îi lipseşte acest tip de imaginație. 

Cum să-ți dezvolți imaginaţia creatoare 


1. Stimulează-ţi mintea prin lectură. 

Prin procesul citirii se dezvoltă inteligenţa. Un program 
ZILNIC de lectură este un instrument foarte bun de lărgire a 
câmpului gândirii şi de sporire a puterilor imaginației. Citeşte 
materiale de natură să-ţi stimuleze gândirea, să-ți pună la încercare 
sistemul de convingeri personale şi să te inspire către dreapta 
acțiune. 


2. Dezvoltă-ţi imaginaţia prin practică. 

Imaginaţia este o însuşire care poate fi dezvoltată şi stăpânită. 
Fiecare formă îşi are originea în imaginaţie. Prin imaginaţie 
neforma devine formă. Cel mai eficient mod de a-ţi mări capacitatea 
de imaginaţie este utilizarea tehnicilor de relaxare şi meditaţie. 
Fă-ţi obiceiul zilnic de a-ţi linişti mintea, aducând-o în stare de 
relaxare (alfa). Caută un loc izolat şi aşează-te pentru meditaţie, 
închide ochii. Concentrează-te asupra respirației şi relaxează-te. 
Vizualizează pentru început obiecte familiare. Mergi apoi mai 
departe şi vizualizează scopurile, gândurile şi ideile tale, precum şi 
alte imagini, în legătură cu acestea, care îţi trec prin minte. 


3. Fă-ţi o idee clară despre țelul pe care vrei să-l atingi 
şi scopurile pe care vrei să le realizezi. 

Dezvoltă imagini mentale prin care să-ţi reprezinți scopurile 
şi țelul tău în viaţă. Scrie apoi aceste scopuri pe hârtie, cât mai 
concis şi mai simplu cu putință. Scopurile tale trebuie să fie 
bine definite şi specifice. Descrie fiecare scop prin intermediul 
simțurilor, utilizând la maximum percepţia senzorială. Cum arată, 
cum este la atingere, cum miroase, cum sună, ce gust are? 

Analizează-ţi şi organizează-ți scopurile, astfel încât să 
facilitezi revelarea prin intermediul lor a ţelului tău în viață. Citeşte 
apoi cu voce tare lista acestora, de cel puţin trei ori pe zi, şi 
contemplă-ți țelul. 

4. Dezvoltă-ţi puterea de concentrare. 

Concentrarea este o deprindere care se învaţă. Ea este 
procesul prin care îţi focalizezi atenția asupra unui anumit lucru. 
Puterea de concentrare este în legătură cu voinţa şi autodisciplina. 
Dezvoltă-ţi puterea de concentrare focalizându-ţi atenţia, acţiunile 
şi sentimentele asupra țelului pe care doreşti să îl atingi. 


5. Controlează-ţi întotdeauna stările emoţionale. 

Stările şi emoţiile sunt vehiculele folosite de sabotorul din tine 
- de partea ta negativistă - pentru a crea descurajare, neîncredere, 
îndoială, indecizie, anxietate. Acest sabotor este neutralizat prin 
controlul gândurilor la un asemenea nivel încât să devii tu însuți 
stăpânul emoțiilor, instinctelor şi corpului tău. Adu-ţi aminte, ceea 
ce mentalizezi alimentezi cu energie. Şi ceea ce alimentezi cu 
energie se va realiza. 

Imaginaţia creatoare este susținută de un mod de a gândi 
creator. Prin intermediul gândirii creatoare descoperi moduri 
inedite, superioare, de a realiza anumite lucruri, iar succesul, în 
orice ai întreprinde, caută în general să găsească tocmai aceste căi 
mai bune de acţiune. 


Trei paşi în creşterea capacităţii creatoare 


1. Să crezi că este posibil. 

înainte de a realiza ceva, trebuie să crezi că acel lucru poate fi 
realizat. Această credință pune mintea în mişcare pentru a găsi un 
mod de a-ţi transforma gândul în realitate. Orice mintea crede, este 
adevărat. Atunci când crezi că un lucru este posibil, netezeşti calea 
imaginaţiei tale creatoare către descoperirea unui mod de a realiza 
acel lucru. =% 


2. Elimină cuvântul imposibil 
din vocabularul şi din gândirea ta. 

Când spui sau crezi că ceva este imposibil, mintea ta acționează 
pentru a-ţi demonstra că într-adevăr acel lucru nu se poate realiza. 

3. Fii mereu receptiv la idei noi. 

Nu te mulțumi să auzi ideile noi, ci ascultă-le cu multă 
atenție. Analizează-le în profunzime, focalizându-te asupra felului 
în care acestea operează și asupra foloaselor pe care ți le-ar putea 
aduce. 


Cum să-ți practici imaginația creatoare 


1. Stabileşte-ți o oră şi un loc în care să practici în fiecare zi 
exercițiul de stimulare a imaginației creatoare. Acest loc te va 
predispune la introspecţie şi meditaţie. 

2. Fă-ţi obiceiul de a-ţi exersa mintea pentru idei novatoare. 

3. Gândeşte în termenii noului, la dimenisuni care se extind 
dincolo de limitele cu care ai fost obişnuit. 

4. Participă la activităţi şi exerciţii care te ajută să creşti ca 
ființă. 

5. Cultivă, în imagini vii, starea de minunare în faţa misterului. 


Patru moduri de a-ţi dezvolta creativitatea 


1. Realizează că geniul creator se manifestă nu prin cele cinci 
simțuri, ci printr-un al şaselea simţ, în legătură cu mintea 
subconştientă. 

2. Realizează că cel de al şaselea simţ poate să inspire, prin 
imaginaţie, cele cinci simțuri, astfel încât acestea să creeze 
(experimenteze) o realitate imaginată (sau gând inspirat). 

. Realizează că toată creativitatea ta vine din subconştient. 

4. Fii pozitiv şi ferm. Imaginaţia creatoare te poate servi numai 

cu această condiţie. 


LA 


Rezumatul capitolului 


Legea Universală a Vizualizării cere să cultivi în minte o 
imagine clară precum cristalul a ceea ce doreşti să fii, să faci 
sau să ai. Atunci când această imagine - viziune - devine vie 

prin intermediul simțurilor, ea începe să se manifeste sub forma 
experienţei de viaţă. Dacă vei transcrie această viziune pe hârtie, 
în toate detaliile, vei avea posibilitatea să o analizezi, să o diseci şi 
să identifici scopuri concrete, pe care apoi vei urmări să le atingi. 
Fiecare asemenea scop se caracterizează prin şase calități distincte, 
care facilitează realizarea lui. 

Revăzând în mod repetat scopurile pe termen lung pe care ţi 
le-ai propus, poți avea revelaţia ţelului vieţii tale. Ce semnificație 
doreşti să aibă viaţa ta? Cum ai vrea să contribui la dezvoltarea 
lumii? Acestea sunt întrebările care te pot ghida către descoperirea 
țelului tău în viață. Cele şapte sfaturi despre cum să-ți alegi țelul 
pot deveni harta pe care este trasat drumul tău către nemurire. 

Puterea imaginaţiei este un instrument important în dez- 
voltarea creativității. Ea îţi permite să priveşti dincolo de aparențele 
prezente, şi anume către cine sau ce poţi deveni. Atât creativitatea, 
cât şi imaginaţia, pot fi dezvoltate, rafinate şi expansionate virtual, 
practic în mod nelimitat. 


Ghid de studiu 


1. Transcrie pe hârtie scopurile pe termen de unu, doi, până la 
cinci ani, pe care ţi le-ai propus. 

2. Care este țelul tău în viaţă? 

3. Care dintre sfaturile despre cum să-ţi alegi țelul consideri că 
este cel mai important pentru tine? 

Legea cererii 


A patra lege universală a succesului este Legea Universală 
a Cererii. Această lege universală este formulată în multe locuri în 
Biblie. 


„ Când te vei hotări să faci un lucru, lucrul îl vei izbuti...” 
- Iov, 22:28 e 


„ Toate câte cereți, rugându-vă, să credeţi că le-aţi primit at 
le veţi avea." 
- Marcu, 11:24 


„+. şi Să daţi poruncă mâinilor Mele? " 
-Isaia, 45:11 


Una dintre cele mai importante chei ale succesului este 
abilitatea de a utiliza Legea Universală a Cererii pentru a obţine 
ceea ce doreşti de la viață. Aplicând această lege universală, poţi 
stimula forțele cosmice să acționeze în favoarea ta, astfel încât 
visele tale să devină realitate. 

Legea cererii este prezentă explicit în Biblie. De exemplu, 
conform primului capitol al Facerii, lumea a fost creată prin 
porunca de-a lua ființă: 


m" 


m,, „Si a zis Dumnezeu: «Să fie lumină!» Şi a fost lumină. 
„Și a zis Dumnezeu: «Să fie o tărie prin mijlocul apelor şi să 
despartă ape de ape!» Şi a fost aşa. " 
„Și a zis Dumnezeu: «Să se adune apele cele de sub cer...» Şi 
a fost aşa." 
-Facerea, 1:3, 6,9 

Legea Universală a Cererii se exprimă cel mai des 
sub forma Legii Universale a Afirmaţiei. 


A afirma înseamnă a face o declaraţie, a formula un enunţ 
pozitiv; pentru a realiza acest lucru, trebuie să fii încredinţat că 
acel enunț este adevărat. O afirmaţie este o propoziţie prin care tu 
declari că rezultatul pe care doreşti să îl obţii este un adevăr, un 
fapt real. Conform Legii Universale a Cererii, tu hotărăşti un lucru 
(îl declari), iar acesta (rezultatul dorit) se va împlini, îl vei izbuti 
(se va manifesta ca atare în viaţa ta). 

De exemplu, dacă doreşti să elimini problemele financiare cu 
care te confrunţi, un prim pas este acela de a-ţi schimba modul de a 
te referi la starea ta materială. Vei afirma în gând, mereu şi mereu, 
simțind cu toată fiinţa ta că este adevărat, următorul lucru: 


„Sunt asigurat din punct de vedere material! " 


Prin afirmarea şi comanda mentală fermă a securităţii materiale, 
simțind totodată că aceasta a fost deja atinsă, tu îţi stimulezi mintea şi îţi 
condiţionezi sentimentele să se canalizeze către ideea de prosperitate. 
Astfel, tu creezi premizele manifestării în viaţa ta a rezultatului dorit. 

Manifestarea rezultatului dorinţei tale nu se produce prin 
repetarea întâmplătoare a acelui lucru, atunci când îţi aduci aminte sau 
când îl simţi, neaşteptat. Numai prin repetarea afirmației respective la 
intervale precise de timp - de două sau de trei ori pe zi, timp de un 
număr suficient de mare de zile - poţi asimila acea afirmaţie în natura 
ta intimă. Odată ce rezultatul afirmat al dorinţei tale a fost complet 
asimilat în modul tău de a simți, el se va manifesta ca atare în viața ta. 


îndoiala este principalul obstacol în utilizarea cu succes a 
afirmațiilor care îți pot schimba viața. 


Va merge? Va da roade pentru mine? lisus a fost mai mult 
decât clar în ceea ce priveşte relația dintre cerere sau afirmaţie şi 
îndoială; Marcu spune în Evanghelia sa: 

„Adevărat zic vouă că oricine va zice acestui munte: Ridică-te 
şi te aruncă în mare, şi nu se va îndoi în inima lui, ci va crede că 
ceea ce spune se va face, fi-va lui orice va zice. " 

-Marcu, 11:23 


Dacă vei repeta constant o anumită afirmație şi vei fi cu 
adevărat încredințat că men să primeşti acel lucru şi că eşti pe 
deplin capabil să atingi rezultatul dorit, atunci îl vei dobândi. 


Legea cererii lucrează pozitiv sau negativ 


Dacă ceri un rezultat negativ şi îl simți ca atare, şi pe acesta îl 
poţi avea, după aceleaşi mecanisme prin care obţii un rezultat pozitiv. 
Multe experienţe ale eşecului şi nefericirii au la origine afirmaţii 
sau cereri negative. Aceste comenzi negative sunt de regulă lansate 
inconştient, prin simpla formulare mentală a unui rezultat negativ. 

De exemplu, mentalizări negative de tipul nu pot să fac acest lucru, 
ştiu că treaba asta n-o să meargă în cazul meu, sau răcesc întotdeauna 
când se schimbă vremea, devin profeţii capabile să se împlinească de 
la sine. Mentalizările negative tind să modifice registrul sentimentelor 
şi modul în care te raportezi la tine însuți. Aceste sentimente negative 
au puterea să te focalizeze subconştient asupra rezultatelor pe care le 
exprimă. Iar rezultatele respective nu vor întârzia să se materializeze în 
viaţa ta, sub forma eşecurilor, a lipsurilor sau a bolilor. 

Efectul cel mai devastator al comezilor negative este acela că, de 
obicei, ele acționează la nivel subconştient. Cuvinte aparent inofensive, 
afirmații cărora nu le acordăm importanță, în special acele mici gânduri 
care confirmă sentimentele negative pe care le avem despre noi înşine, 
pot deveni comenzi negative care se vor permanentiza în gândurile 
noastre, până când se vor manifesta ca atare în viață. Isaia spune: 


„Aşa va fi cuvântul Meu care iese din gura Mea; el nu se 
întoarce către Mine fără să dea rod, ci el face voia Mea şi îşi 
îndeplineşte rostul lui." 

-Isaia, 55:11 

în acest mod lucrează comenzile negative la nivel subconştient, 
bazate pe sentimentele negative pe care le ai despre tine însuţi: ele 
rostogolesc piedici imense în calea ta către progres, şi scurt-circuitează 
manifestarea viziunii pozitive prin care ai putea dobândi o viață mai 
bună, mai plină de satisfacţii. 


Douăsprezece afirmaţii călăuzitoare în viață 


Am o imagine pozitivă despre mine însumi. 

Cred în mine şi în calitățile mele. 

îmi cunosc țelul şi rațiunea de-a trăi. 

Gândesc pozitiv, înţeleg şi cred că îmi pot atinge țelul în 

viaţă. 

5. Vizualizez în mod constant care este țelul meu, îl văd clar 
cu ochii minții. 

6. Sunt în permanenţă focalizat către aspectele pozitive. 

7. Am credinţa şi curajul să mă orientez către interiorul 
propriei fiinţe. 

8. Sunt stăpânul minţii mele, în asemenea măsură încât îmi 
pot ţine sub control emoţiile, instinctele şi corpul. 

9. Acţionez întotdeauna în prezent. Fac ceea ce am de făcut 
chiar acum. 

10. Am un plan de succes. 

11. Sunt perseverent în eforturile mele şi cred cu tărie în 
propriile-mi puteri. 

12. îmi duc la îndeplinire planul şi obţin rezultatele dorite. 


Pl NI ne 


Idee forţă pentru fiecare zi 


Scrie fiecare afirmaţie călăuzitoare pe o mică fişă de carton, 
în fiecare dimineaţă, la trezirea din somn, şi în fiecare seară, înainte 
să mergi la culcare, fa următorul exerciţiu: stând în faţa oglinzii, 
focalizează-ţi privirea în cel de al treilea ochi. (Cel de-al treilea ochi 
este ochiul spiritual, în legătură cu forța universală. El se află situat 

deasupra unei linii imaginare care uneşte cei doi ochi fizici, în spaţiul 
din mijlocul frunțţii, la jumătatea distanţei dintre aceştia.) 

Repetă fiecare afirmaţie de cinci ori, urmărind să o trăieşti 
întocmai. Alege în fiecare zi o afirmație călăuzitoare, cu care simți că 
ai nevoie să lucrezi. închide ochii şi vizualizează exact cum ar fi viaţa 
ta dacă ai poseda caliatea sau atributul descris în acea afirmaţie. 

Păstrează cu tine, pe parcursul următoarelor douăzeci şi una de 
zile, fişele pe care ai scris acele afirmaţii călăuzitoare, şi repetă-le cu 
simtire în fiecare zi, ori de câte ori ai ocazia. Când le citeşti, de două 
sau de trei ori pe zi, fii sigur că dai fiecărui cuvânt un accent special 
şi că pui suflet în fiecare afirmaţie cu care doreşti să lucrezi. Cu cât 
mai constant utilizezi aceste afirmaţii - şi altele pe care le vei crea în 
timp - cu atât mai rapid vei obţine rezultatul dorit. 


Afirmația zilnică 


„Aceasta este cea mai minunată zi din viaţa mea. Sănătatea, 
bogăţia, fericirea, iubirea, succesul, prosperitatea - toate se 
revarsă asupra mea din abundență.” 


Repetă această afirmaţie în fiecare dimineaţă, înainte de a te 
ridica din pat, pentru ca la ridicarea din pat să te simţi impulsionat 
pozitiv, plin de speranţă faţă de ziua care va urma. 


Programează-ţi viaţa 


Folosirea zilnică a afirmațiilor călăuzitoare, repetate cu 
simţire, poate declanşa procesul schimbării în ființa ta, către cel 
care doreşti să fii şi către rezultatul pe care doreşti să îl obţii. 


„Astăzi voi avea o atitudine de învingător." 
„Astăzi voi avea atitudinea unui om de succes." 
„Astăzi voi avea atitudinea unei persoane care ştie să facă bani." 

Rezumatul capitolului 


Legea Universală a Cererii este unul dintre cele mai eficiente 
instrumente prin care poți dobândi ceea ce doreşti de la viaţă. 
Utilizarea ei stimulează forţele universale să lucreze pentru tine. 
Această lege universală se exprimă cel mai des sub forma legii 
afirmației. A afirma înseamnă a formula un enunț prin care declari 
rezultatul pe care doreşti să îl obţii. Legea Universală a Afirmației 
spune că orice vei cere, constant şi cu tărie, însoțindu-ți dorințele 
cu sentimentul că ai şi obținut acel lucru, vei dobândi la un 
moment dat. Această lege universală va lucra oricum, fie pozitiv 
-în favoarea ta, fie negativ - în defavoarea ta. Dacă vei folosi legea 
afirmației în sens pozitiv, în viaţa ta se vor produce transformări 
pozitive. îndoiala îi neutralizează eficiența. 


Ghid de studiu 
1. Ce obiceiuri ai dori să schimbi prin utilizarea legii afirmației? 


2. Fă exerciţiul expus în acest capitol timp de douăzeci şi 
una de zile şi ţine un jurnal al progreselor înregistrate. 

Legea magnetismului uman 


A cincea lege universală a succesului este Legea Universală 
a Magnetismului Uman. Ea mai este numită uneori Legea Radiației 
şi a Atracţiei. Această lege universală este formulată în Biblie: 


„Căci ce va semăna omul, aceea va şi secera." 
- Galateni, 6:7 


O formulare mai simplă a celei de-a cincea legi universale a 
succesului este: Asemănătorul atrage asemănătorul." 


Principiul de bază al Legii Universale a Magnetismului Uman 
este acela că atragi ceea ce există deja în ființa ta şi eşti ceea ce 
gândeşti cea mai mare parte a timpului. 

Fiecare om este asemeni unui magnet care atrage şi respinge, 
are simpatii şi antipatii, gânduri, sentimente şi asocieri, experienţe 
diverse pe parcursul întregii sale vieţi. Legea Universală a 
Radiaţiei şi Atracţiei afirmă că unul dintre principiile fundamentale 
ale vieţii este acela conform căruia evenimentele sunt trăite mai 
întâi în interior şi abia după aceea în exterior. Aceasta înseamnă 
că orice viziune a unei experienţe de viață se va manifesta ca 
atare numai dacă autorul ei va simţi puternic, înlăuntrul ființei 
sale, că merită ca acel lucru să se împlinească. Rezultatul dorit 
are cel mai mare impact atunci când el se află în armonie deplină 
cu țelul. 


„iSimţirea capătă binecuvântare." 
- Reverend Ike 

Atitudinea 


Atitudinea este acea formă a radiației umane care oferă 
celorlalți percepţia şi înțelegerea a cine eşti tu, ce doreşti să 
faci, către ce te îndrepți. Felul în care te manifeşti, sentimentele, 
faptele şi gândurile tale, oferă informaţii despre dispoziția, opiniile 
şi personalitatea ta. Acest instrument de comunicare proiectează 
instantaneu gândurile şi sentimentele tale în lume. Lumea îţi va 
răspunde pe măsura a ceea ce emp. Atitudinea este un instrument 
foarte puternic care, dacă este folosit corespunzător, poate atrage 
persoanele, lucrurile şi circumstanțele pe care le doreşti în viaţa ta. 


Cele două componente de bază ale atitudinii 
sunt proiecția şi recepţia. 


Imaginea de sine este comunicată, altfel spus proiectată în 
exterior, prin intermediul atitudinii. Această proiecție prin care 
comunici cu lumea exterioară este percepută de către ceilalți aşa cum 
a fost emisă. Dacă vei dori oameni prietenoşi, amabili şi generoşi 
în jurul tău, va trebui să proiectezi în exterior aceste calități, prin 
atitudinea pe care o adopp faţă de ei. Pentru a utiliza instrumentul 
atitudinii în cel mai eficient mod cu putință, trebuie mai întâi să 
identifici cele două componente de bază ale acesteia, proiecția şi 
percepţia imaginii de sine, apoi să le faci să devină una. 


f Comunicarea pe care o realizezi prin proiecția unei 
atitudini în exterior se compune din următoarele elemente: , 
pe de o parte gândurile şi imaginile pe care le proiectezi, şi, pe 
de altă parte, sentimentele pe care le nutreşti fată de aceste 
gânduri şi imagini. 


Când interacționezi cu o altă persoană prin intermediul 
atitudinii, acea persoană receptează ambele laturi ale comunicării. 
Cu toate acestea, receptorul răspunde de obicei numai părții simțite, 
indiferent de ceea ce i se comunică prin partea gândită. 

De exemplu, întâlneşti un nou partener de afaceri, care doreşte 
să te impresioneze. El/ea începe să-ți vorbească despre ideile 
şi planurile lui/ei nemaipomenite. Dintr-un motiv oarecare, ai 
totuşi senzaţia că acea persoană nu este ceea ce pretinde. Prin 
urmare, îi răspunzi neîncrezător, punându-i întrebări prin care 
cauţi să-i descoperi inconsistența argumentelor. în acest exemplu, 
ideile proiectate în exterior de către noul asociat nu au susținerea 
sentimentelor pe care le percepi în legătură cu acestea, de unde şi 
reacţia ta de neîncredere. 

Atunci când atitudinea pe care o proiectezi în exterior şi 
cea pe care o recepționează interlocutorul tău coincid, tu devii o 
persoană de un magnetism extraordinar, capabil să atragă oameni 
şi situaţii care să lucreze pentru tine. Dacă acel asociat ar fi nutrit 
alt fel de sentimente în legătură cu gândurile pe care le proiecta 
prin actul comunicării, tu i-ai fi răspuns diferit. Dacă ai fi simțit din 
partea lui sinceritate, onestitate şi un profund simţ al răspunderii 
atunci când îți împărtăşea planurile lui de afaceri, i-ai fi oferit de la 
bun început tot sprijinul şi ajutorul de care avea nevoie. 

Dacă ai senzaţia că aproape toată lumea te înțelege greşit, 
în cea mai mare parte a timpului, este cazul să te întrebi dacă nu 
cumva acest lucru se datorează unei contradicții între gândurile şi 
sentimentele pe care le proiectezi prin intermediul atitudinii. 

Nu există o formulă simplă de emisie sau de recepţie a 
atitudinii. Felul în care ceilalți răspund atitudinii tale este o 
combinaţie a gândurilor şi sentimentelor pe care le proiectezi în 
exterior, şi a felului cum gândeşte cel care recepționează aceste 
gânduri şi sentimente. 

Câteodată poate să apară o nepotrivire între ceea ce crezi tu 
că proiectezi în exterior şi ceea ce recepționează ceilalți despre 
tine. în aceste situații apare o întrebare pe care oamenii şi-o pun 
adeseori: ,, Cum pot să fiu tratat astfel, după ce eu m-am purtat atăt 
de frumos? " 

Când îţi pui această întrebare, examinează cu multă atenţie 
două aspecte: pe de o parte care au fost cu adevărat gândurile şi 
sentimentele pe care le-ai proiectat asupra acelei persoane şi, pe 

de altă parte, ce fel de om este cel în cauză, care este nivelul lui 
de conştiinţă. Este posibil să fi aruncat perle înaintea porcilor. Dar 
este posibil şi ca atitudinea ta față de acea persoană să nu fi fost 
într-adevăr cea care îţi închipui tu că a fost şi, prin urmare, să fie 
nevoie să o corectezi. 

Cunoscând faptul că atitudinea ta este o proiecție a gândurilor 
şi sentimentelor în legătură cu imaginea de sine pe care ţi-ai creat-o, 
examinează-ţi aceste gânduri (mintea conştientă) şi sentimente 
(subconştientul). Dacă gândurile şi sentimentele tale nu sunt în 
armonie unele cu altele, în tine ia naştere o tensiune interioară, care 
se va reflecta în atitudinea ta. 

Să zicem, de exemplu, că gândurile tale se concentrează 
asupra unor imagini pozitive de sănătate, fericire, prosperitate 
şi dragoste. Dar înlăuntrul tău păstrezi sentimentele de îndoială, 
teamă şi ignoranță cu care te-ai deprins de când erai mai tânăr. 
Rezultatele pe care le vei obţine vor fi în acord cu sentimentele, 
nu cu gândurile tale. Deci vei fi condus către tensiune şi frustrare, 
deşi, aparent, tu te-ai concentrat asupra aspectelor pozitive ale 
vieții. 


Ceea ce simți este mai puternic 
decât ceea ce gândeşti. 


Atunci când gândurile şi sentimentele tale sunt în armonie 
unele cu altele, imaginea de sine pe care ţi-ai creat-o este 
intactă. Această imagine de sine armonioasă se proiectează asupra 
celorlalți prin atitudine, conducâdu-te către rezultate absolut 
uimitoare. 

Natura atitudinii este comunicarea eficientă în vederea 
dezvoltării reciproce şi continue. îți poţi da seama care este 
valoarea percepţiei de către o altă persoană a atitudinii tale prin 
răspunsul pe care îl primeşti. Când acest răspuns este în armonie cu 
atitudinea proiectată, atunci poți fi sigur că ai reuşit să construieşti 
fundamentul unei comunicări armonioase cu interlocutorul tău şi, 
extrapolând, cu întreaga umanitate. 

Cum să depăşeşti teama 


Atitudinea ta este asemeni unui cerc imens, care are o 
jumătate pozitivă şi o jumătate negativă. Cele 180 de grade ale 
jumătăţii pozitive reprezintă atitudinea gânditorului pozitiv din 
tine. Cele 180 de grade ale jumătăţii negative reprezintă atitudinea 
gânditorului negativ. Diferenţa dintre gânditorul pozitiv şi cel 
negativ se reliefează în sentimentele despre sine însuşi pe care le 
are fiecare dintre aceşti doi gânditori. Sentimentele gânditorului 
negativ sunt centrate pe îndoială, teamă şi ignoranță. Sentimentele 
gânditorului pozitiv sunt centrate pe înţelegere, curaj şi credință. 


Gânditorul negativ este motivat de şase tipuri de teamă: 


1. Teama de sărăcie 

Această teamă se referă la pierderea lucrurilor tangibile 
adunate de-a lungul timpului; este teama de-a fi falit. Oamenii 
care se tem de sărăcie strâng bani şi proprietăți materiale. Ei sunt 
adeseori foarte zgârciţi, cu toate că posedă averi imense. Teama de 
sărăcie îl face pe om să fie sărac la nivel de conştiinţă, indiferent 
cât de mare i-ar fi contul în bancă. Ea distruge ambiția, iniţiativa, 
entuziasmul, perseverenţa şi autodisciplina. Teama de sărăcie este 
o invitaţie la eşec, în orice ai încerca. 


2. Teama de critică 

Această teamă îl lipseşte pe om de inițiativă şi-i distruge 
puterea imaginaţiei. Este de obicei fatală dezvoltării personale. 
Teama de critică induce complexul de inferioritate, cu consecința 
că paralizează orice intenţie de a acţiona. Ea îl face pe om timid, 
nesigur, incapabil să ia decizii sau să-şi exprime opiniile. Teama de 
critică te transformă într-un imitator, în loc să fii un inovator. 


3. Teama de boală 
Teama de boală îşi are originea în ignoranță şi în sentimentele 
negative. Ea se manifestă prin preocuparea excesivă faţă de 

simptomele tuturor bolilor. Obiceiul de a vorbi şi a te gândi constant 
la boală, însoţind aceste gânduri cu sentimente foarte puternice, 
are drept rezultat crearea tocmai a condițiilor prin care simptomele 
respective devin experienţe de viață. Dezamăgirile în dragoste şi în 
afaceri amplifică teama de boală. 


4. Teama de pierderea dragostei 

Aceasta este probabil cea mai puternică dintre cele şase 
temeri de bază. Teama că vei pierde iubirea te face suspicios 
față de toată lumea. Le descoperi greşeli prietenilor şi celor pe 
care îi iubeşti, adeseori fără motiv. Teama de pierderea dragostei 
încurajează ideea că dragostea poate fi cumpărată. Oamenii care se 
tem că vor pierde iubirea fac daruri la cea mai mică provocare şi 
au tendința să-ţi amintească insistent de fiecare lucru pe care l-au 
făcut - sau cred ei că l-au făcut - pentru tine. 


5. Teama de bătrâneţe 

Teama de bătrâneţe, în sens larg, vine dintr-o reprezentare negativă 
pe care ne-am făcut-o noi, ca societate, despre încercările unei vârste 
înaintate. Ea se manifestă, cel mai des, sub forma fricii de singurătate 
şi de a nu deveni la un moment dat incapabil să ne mai purtăm singuri 
de grijă. Câteodată teama de sărăcie se înfăţişează sub forma fricii de 
bătrâneţe. începi să crezi că, dacă îmbătrâneşti, vei pierde posesiunile 
tale lumeşti. Teama de bătrâneţe te face să vorbeşti constant despre 
vârsta altor oameni, ori despre cât de bine sau cât de rău arată aceştia 
pentru vârsta lor. Teama de bătrâneţe este cauza pentru faptul că te scuzi 
în permanență pentru vârsta ta. Ea te îndeamnă să te îmbraci, să te porți 
Şi să doreşti să arăţi ca un om tânăr. Oamenii care se tem de bătrâneţe se 
asociază adeseori cu oameni mult mai tineri decât ei. 


6. Teama de moarte 

Teama de moarte vine din concentrarea asupra morţii, în loc 
să ne concentrăm asupra vieţii. Ea este adeseori urmarea unei vieți 
de trândăvie, lipsă de ideal şi de ocupaţie. Oamenii care se tem de 
moarte sunt de obicei aceiaşi care şi-au irosit vieţile în activități 

frivole, neproductive. Această teamă se naşte, de asemenea, din 
sentimentul de insatisfacţie al celor care şi-au trăit viaţa fără a 
avea vreo direcție. Teama de sărăcie se manifestă uneori şi sub 
forma fricii de moarte. Te gândeşti că moartea ta va aduce sărăcie 
şi greutăți familiei şi celor pe care îi iubeşti. 

Aceste temeri de bază şi infamele lor verişoare, îndoiala şi 
nehotărârea, pătrund în însuşi miezul simţirii tale. Atunci când 
te fac ostaticul lor, gândurile şi imaginile pe care le cultivi în 
mintea conştientă sunt complet neutralizate. Rezultatul pe care 
îl vei obţine va fi în acord cu aceste temeri. Atâta timp cât îi 
permiti fricii să-ţi controleze natura simțirii, atitudinea ta nu poate 
fi una pozitivă. Ea va fi, din contră, una contraproductivă pentru 
scopul transpunerii în realitate a viziunii tale. Legea Universală a 
Radiaţiei şi a Atracţiei va lucra împotriva ta. 

Primul pas în ajustarea unei asemenea atitudini este să 
realizezi că toate temerile tale sunt pur şi simplu generate de 
minte. Dacă îţi vei putea controla mintea, vei depăşi aceste temeri 
şi-ţi vei transforma modul de a gândi. 

Elimină teama de sărăcie refuzând să accepţi condiționările 
care ar putea avea această urmare nefastă. Rafmează-ţi abilitatea 
de a plasa banii. Administrează-ţi averea astfel încât ea să producă 
pentru tine, neutralizând în felul acesta teama că ai putea rămâne 
vreodată sărac. învață să primeşti cu voioşie averea care D se oferă, 
realizând că ea nu reprezintă altceva decât un simbol al modului 
tău de a gândi şi o încununare a eforturilor tale. 

Şterge-ţi din minte teama de critică, refuzând să-ți faci griji 
pentru ce va spune lumea despre tine, ce va gândi sau ce va face. 
Incredinţează-te că faci tot ce-ţi stă în putință şi că eforturile tale te 
vor conduce spre succes. 

Depăşeşte teama de boală încetând să te gândeşti la 
simptomele bolilor. înlocuieşte gândurile maladive cu gânduri 
benefice despre starea de sănătate. 

Nu te teme că vei pierde dragostea, fiindcă dragostea nu poate 
fi pierdută. Ea este un flux infinit de sentimente, care îşi găseşte 
echilibrul între cel care dăruieşte şi cel care primeşte iubirea. 

Realizează că vârsta înaintată este o mare binecuvântare, prin 
care vei dobândi înțelepciune, înţelegere şi disciplină. 

Eliberează-te de teama de moarte recunoscând că moartea nu 
este altceva decât o transformare în ciclul vieţii, nu un sfârşit. 

O altă emoție negativă, care îți poate afecta atitudinea, este 
îngrijorarea. 


$ v îngrijorarea 


îngrijorarea este o stare negativă a minții, care cauzează | 
anxietate, suferință şi constrângere. Ea lucrează încet şi insistent, | 
până la distrugerea completă a iniţiativei, încrederii în sine şi a j 
facultăţii rațiunii. | 

îngrijorarea este o formă de teamă continuă, datorată | 
indeciziei şi nesiguranței cu privire la rezultatul aşteptat într-o 
anumită situaţie, eveniment sau circumstanță. Este una dintre cele 
mai dăunătoare forţe negative, întrucât consumă şi distruge orice 
ajunge sub influenţa ei. îngrijorarea afectează circulația, activitatea 
cardiacă, activitatea glandelor endocrine şi a sistemului nervos în 
general. Mor mai mulți oameni datorită îngrijorării decît datorită 
suprasolicitării prin muncă. 

Când teama şi îngrijorarea îţi umplu mintea, în exteriorul tău se 
transmite o vibraţie negativă. Aceasta trece prin intermediul atitudinii 
din mintea ta în minţile celor din jur. Pentru a elimina îngrijorarea, 
trebuie să îţi schimbi atitudinea faţă de ceea ce o generează. 


Cum să elimini îngrijorarea 


Primul şi cel mai important pas în eliminarea îngrijorării este 
acela de a începe să gândeşti că nimic în viaţă nu merită să-ţi faci 
griji pentru el. Această decizie, la modul general, simbolizează / 
în mintea ta angajamentul de a nu ceda împunsăturilor îngrijorării, 7 
indiferent pentru ce motiv. 

Al doilea pas este acela de a realiza că îngrijorarea, oricât de 
multă, nu te va conduce niciodată către rezultatul dorit. Schimbă-ţi 

atitudinea față de situația sau condiția care generează îngrijorare. 
Ca să-ți schimbi atitudinea, trebuie mai întâi să-ți schimbi gândurile 
şi sentimentele față de cauza îngrijorării tale. înlocuieşte gândurile 
negative şi sentimentele de indecizie, teamă şi îndoială, cu gânduri 
pozitive şi sentimente bazate pe înţelegere, credință şi curaj. 

Al treilea pas în eliminarea îngrijorării este practicarea 
următoarei formule de şapte exerciții: E 


Formula eficientă de şapte exerciții 
pentru eliminarea îngrijorării 


1. Realizează că cele mai multe dintre lucrurile pentru 
care îţi faci griji nu se vor petrece niciodată. Montaigne, eseistul 
francez, a spus: „Viaţa mea a fost plină de ghinioane, dintre care 
cele mai multe nu au avut loc niciodată." 


2. Caută să identifici urmarea cea mai rea cu putință a 
situaţiei care îți stârneşte îngrijorarea. Odată ce ştii care este cel 
mai rău lucru care ți se poate întâmpla, vei fi capabil să îl înfrunți. 


3. Fii hotărât să accepti ce este cel mai rău cu putinţă. 


4. Plecând de la aceasta, acționează pentru îmbunătățirea 
situaţiei tale, concentrându-te asupra aspectelor pozitive ale 
vieţii. Zidul creat din viziunile şi aparențele fricii nu este de 
nestrăpuns; treci dincolo de el cu ajutorul adevărului revelat prin 
înțelegerea profundă şi încrederea în sine. Foarte curând după 
aceea vei vedea că ceea ce părea a fi un monstru de negativitate 
imposibil de învins devine, la o examinare mai atentă, un laş 
neputincios, ale cărui unice arme sunt întunericul şi frica. 


5. Treci în revistă experienţele tale de viață, în special pe 
acelea care ti-au fost de folos în trecut. Concentrează-te asupra 
lecţiilor de viaţă care consideri că s-ar putea aplica în situaţia 
curentă. Caută exemple în trecut în care te-ai dovedit capabil să 

depăşeşti obstacole asemănătoare sau în care ai dus la îndeplinire 
o sarcină importantă. Fiecare asemenea exemplu va contribui la 
refacerea credinței în puterile tale şi în ceea ce doreşti să devii. 


6. Practică abordarea lucrurilor pas cu pas. Trăieşte 


astăzi. Uită eşecurile de ieri şi posibilităţile de succes de mâine. 


Concentrează-te asupra lucrurilor pe care le poți înfăptui acum şi 
fă astfel ca ziua de mâine să fie aşa cum dorești. 


7. Nu trece podul înainte să ajungi la el. îngrijeşte-te de 
ziua de azi; ziua de mâine se va îngriji de sine. Nu-ţi irosi energia 
pentru a rezolva situaţii care ar putea să apară în viitor. Dacă te 
concentrezi asupra timpului prezent, posibilele situații dificile din 
viitor se vor rezolva de la sine. 


Entuziasmul 


Entuziasmul este una dintre cele mai importante însuşiri. Este 
o stare contagioasă a minţii, prin care obţii cooperarea altor oameni 
pe care îi atragi către modul tău de a gândi şi a acţiona. Când faci 
un lucru cu entuziasm, oamenii observă şi te ajută. De fapt, lumea 
însăşi le deschide drumul celor care ştiu unde vor să ajungă. 

Conform definiţiei din dicționar, entuziasmul înseamnă: , a 

fi inspirat; a fi stăpânit de zeu; pasiune ardentă, extrem de 
intensă; zel”. Cuvântul provine din rădăcina greacă en/theos, care 
înseamnă a fi în Dumnezeu. în timpurile străvechi, entuziasmul era 
asociat cu inspirația supranaturală sau posesia exercitată de un zeu 
asupra unei ființe umane. Aspectul supranatural era un rezultat al 
observării naturii contagioase a entuziasmului, capabil să atragă 
atenţia şi cooperarea celorlalți oameni. 

Entuziasmul operează ca o forță invizibilă, extrem de 
puternică, a magnetismului uman, atrăgând şi respingând experienţe 
de viaţă. Această forță deosebit de puternică se află sub comanda 
ta, este dornică să-ți ducă la îndeplinire dorințele şi se hrăneşte cu 
gândurile pe care le întreţii în mod constant în minte. 

Tipuri de entuziasm 


Există două tipuri de entuziasm: entuziasm animat şi entuziasm 
autentic. 

Fiecare din aceste două tipuri de entuziasm are sursa sa proprie 
de motivaţie, care îi stimulează existența. 

Există două surse principale de motivaţie: externă şi internă. 

Motivația externă se manifestă sub formă de teamă şi 
recompensă. Când suntem copii, teama şi recompensa sunt singurele 
noastre experienţe motivaţionale. 

Motivația internă se manifestă sub formă de auto-motivaţie, 
sau motivaţie spirituală. Dezvoltăm acest gen de motivaţie pe 
măsură ce devenim mai maturi şi mai înţelepţi. 

Entuziasmul animat se bazează pe motivaţia externă. 
Este un entuziasm creat, o emoție fabricată, stimulată de frică şi 
recompensă. Cu alte cuvinte, te pretinzi sau acționezi cu entuziasm 
bazându-te pe experienţa, credința şi cunoaşterea faptului că 
entuziasmul lucrează pentru tine. 

Entuziasmul autentic se bazează pe motivaţia internă. 
El poate fi dobândit şi prin entuziasmul animat, dacă acesta este 
exersat în mod continuu şi consistent. Când actionezi cu entuziasm, 
tu transmiţi entuziasmul. A acționa şi a deveni sunt în acest caz 
două evenimente simultane. 

Puterea magnetică a entuziasmului produce efecte, indiferent 
dacă este vorba de entuziasm animat sau de entuziasm autentic. 
Relaţia dintre entuziasmul animat şi cel autentic este similară celei 
dintre magnetismul natural, proprietate a unui anumit minereu de 
fier extras din roci eruptive (magnetită), şi magnetismul indus 
artificial prin trecerea unui curent electric printr-un conductor metalic 
(electromagnet). 

Magnetismul uman este asemeni unei surse naturale de 
putere, care se află sub controlul tău, şi în care sunt conţinute 
gândurile şi conştiinţa ta. Când creezi entuziasmul printr-un mod 
de a acţiona intenționat entuziastic, tu porneşti acest generator de 
putere. Odată ce te transpui trup şi suflet în „rolul" tău, altfel spus 

în viziunea pe care doreşti să o proiectezi în exterior, entuziasmul 
animat se transformă în entuziasm autentic. Magnetismul uman 
izvorăşte atunci din profunzimile ființei tale, din acel miez intim în 
care eşti una cu Dumnezeu. Puterea acestui magnetism se bazează 
pe nivelul încrederii în sine şi pe calitatea credinţei tale şi a relaţiei 
cu Dumnezeu. 


Generarea entuziasmului 


Entuziasmul este unul dintre cele mai importante obiceiuri 
aducătoare de succes. Fă-ţi obiceiul de a îndeplini fiecare lucru cu 
entuziasm, clasă şi stil. Demonstrează un nivel înalt de entuziasm 
în tot ceea ce faci. 


Nimic nu este atât de neimportant încât să îl faci fără entuziasm. 
Când acţionezi cu entuziasm, transmiţi entuziasmul. 


Manifestări ale entuziasmului 


Poţi manifesta entuziasmul în fiecare aspect al fiinţei tale, în 
sunctul vocii, în tonul cu care te adresezi celorlalţi, în modul cum 
te mişti, în privire, în tot ce îţi este specific. Arăţi entuziasmul prin 
mers, prin felul cum dai mâna, cum îţi ţii capul sau buzele. Toate 
acestea trebuie să exprime o sete intensă de viaţă - acesta este 
entuziasmul. 


Mergi ca un campion, mersul tău să exprime clasă şi stil. 


Cum să generezi entuziasmul 


1. întâmpină cu speranţă fiecare zi. 

Menţine atitudinea că astăzi este „ziua cea mare” în tot ceea 
ce faci. Repetă-ţi în mod constant: „ Astăzi este o zi extraordinară 
pentru a munci, a comunica şi a fi fericit." Atunci când îţi 
programezi o atitudine de „zile mari”, radiezi o forță magnetică 

pozitivă deosebit de puternică, capabilă să atragă ziua cea mare sub 
formă de experienţă în viaţa ta. Lucrurile se petrec atunci întocmai 
după cum doreşti. Eşti în locul potrivit, la timpul potrivit. Oamenii 
şi lucrurile pe care le cauţi apar exact atunci când ai nevoie de ele. 
Ceea ce aştepţi de la ziua de azi devine o schiță de proiect pentru 
fiecare zi, astfel încât toate speranţele ţi se îndeplinesc. 


Ceea ce speri şi proiectezi cu Simţire în afara ta, aceea atragi. 
Fiecare zi îți aduce ceea ce îi ceri. 


2. Realizează că îţi poţi controla mintea, gândurile, 
sentimentele, emoțiile şi acţiunile. 

Tu eşti căpitanul bărcii tale, stăpânul destinului tău. Nimeni 
şi nimic nu poate prelua controlul minții tale, decât numai dacă tu 
permiţi acest lucru. Aminteşte-ţi, tu eşti deopotrivă grădinarul şi 
grădina ta. Buruienile - gândurile şi sentimentele neproductive 
-nu pot creşte în această grădină decât dacă le laşi în voia lor. 
Când laşi buruienile să-ți năpădească grădina, care este însăşi viața 
ta, fie nefăcând ceea ce trebuie, fie făcând lucrurile în mod 
ineficient, tu de fapt abandonezi ideea de control asupra propriei 
vieți. 

Controlează-ți gândurile şi sentimentele, astfel încât acestea 
să dea vieții tale cursul dorit. 


Devii ceea ce gândeşti cea mai mare parte a timpului. ? 


3. Realizează că orice stare a minții se manifestă contagios. 

Natura şi calitatea gândurilor tale reprezintă starea minții. 
Când este proiectată în exterior, prin intermediul atitudinii, aceasta 
reprezintă o forță deosebit de puternică. Ea interacționează cu 
starea minții celorlalți oameni. Dacă starea minții tale este negativă, 
atitudinea pe care o radiezi este negativă, iar cei din jur îi vor 
răspunde pe măsură. O stare a minții pozitivă se va traduce prin 
radierea unei atitudini pozitive, care îi va influența pe ceilalți să 
răspundă favorabil, atrăgându-i către modul tău de a gândi şi a 
acționa. 

4. Realizează că aspectul tău exterior reprezintă o primă 
imagine a ceea ce eşti, ce doreşti să faci şi către ce te îndrepți. 

înfăţişarea fizică este o primă manifestare a stării minţii. Nu-ţi 
poţi înşela propriile gânduri. Felul în care arăţi este reprezentarea 
fizică a naturii şi calităţii stării minţii tale. 


5. Menţine un nivel constant de entuziasm în tot ceea ce faci. 

Unii oamenii fluctuează între stări de entuziasm maxim şi 
abisuri de negativism. Aceste fluctuații se datorează inconstanței 
gândurilor şi sentimentelor pe care le cultivă şi lipsei de armonie 
dintre acestea. Străduieşte-te să menţii un echilibru, o stare 
armonioasă a minţii, centrată pe gânduri pozitive despre muncă, 
dragoste, comunicare şi bucurie. O stare pozitivă, de echilibru a 
minții, se manifestă întotdeauna prin entuziasm. 


Rezumatul capitolului 
Legea Universală a Magnetismului Uman afirmă că atragi 


ceea ce eşti, şi eşti ceea ce gândeşti cea mai mare parte a timpului. 
Această lege universală operează prin intermediul procesului de 


radiaţie şi atracţie. Fiecare dintre noi este asemeni unui magnet ce 


radiază o anumită formă de energie, care poate atrage sau | 
respinge - prin plăcere / neplăcere - gânduri, sentimente şi asocieri. 

Magnetismul uman se manifestă fundamental prin atitudine şi 
entuziasm. 

Prin intermediul atitudinii, tu proiectezi în exterior ceea ce 
eşti, ce doreşti să faci, către ce te îndrepți. Atitudinea poate fi 
pozitivă sau negativă. Când este pozitivă, tu proiectezi cunoaştere, 
înţelegere profundă, curaj şi credință. Când este negativă, proiectezi 
ignoranță, teamă şi îndoială. Manifestarea esenţială a unei atitudini 
negative este frica. 

Entuziasmul este una dintre cele mai importante însuşiri 
umane. El îți conferă capacitatea de a-i atrage pe ceilalți oameni 
către modul tău de a gândi şi a acționa, determinându-i să coopereze 
cu tine. 

Ghid de studiu 


. Eşti înconjurat de oameni care de obicei nu te înțeleg? 
„ Ce proiectezi prin atitudinea ta încât să atragi toţi aceşti 


oameni în imediata ta vecinătate? 


„ Ai temeri care constituie o piedică în calea succesului? Care 


sunt acestea? 


4. Cum poţi depăşi aceste temeri? 
. Ce poţi să faci pentru a te manifesta cu mai mult entuziasm 


în toate aspecte vieţii? Ce crezi despre slujba pe care o ai în 
prezent? Dar despre relațiile tale? 

Legea focalizării 


A şasea lege universală a succesului este Legea Universală 
a Focalizării şi a Disciplinei. Această lege universală cere să-ţi 
focalizezi în permanență atenția asupra scopurilor, viziunii şi 
țelului tău în viață; ea cere de asemenea să-ți ţii sub control 
gândurile, emoțiile şi acțiunile. 


„Luminătorul trupului este ochiul; de va fi ochiul tău curat, 
tot trupul tău va fi luminat. " 
- Matei, 6:22 


Metafizic vorbind, aceasta înseamnă că înţelegerea, cunoaş- 
terea şi înțelepciunea (lumina), vin din ceea ce vedem, altfel spus 
din lucrurile cărora le acordăm atenţie. Dacă îţi focalizezi atenția 
{ochiul tău curat), asupra a ceea doreşti să realizezi, vei obține acel 
lucru la cel mai înalt nivel. Cu cât eşti mai focalizat, cu atât mai 
mult succes vei avea. 


A fi focalizat înseamnă a-ţi exercita capacitatea de autocontrol 
într-un asemenea grad încât nimeni şi nimic Să nu te poată 
împiedica sau distrage de la țelul şi viziunea ta. 


Puterea focalizării 


Ori de câte ori te focalizezi asupra unui lucru, toate gândurile, 
emoţiile şi chiar evenimentele şi acţiunile tale vor fi direcționate 
către acel lucru. 'De exemplu, piloților de curse li se spune să se 
concentreze asupra punctului în care doresc să ajungă. Atunci când 
intră cu viteză într-o curbă, tendința conducătorului auto este să se 
focalizeze asupra zidului, nu asupra mijlocului pistei. Dacă pilotul 
se concentrează asupra zidului, de obicei intră în el. De aceea 

piloților li se spune să nu privească zidul deloc, ci punctul unde 
doresc să se afle maşina în momentul următor. Dacă procedează 
astfel, şansele lor de a nu lovi zidul cresc simţitor. Conform legii 
gândirii, 


„„ Ceea ce recunoşti (te focalizezi asupra lui), 

este ceea ce investeşti cu energie (prin sentimentele şi 
emoțiile pe care ţi le trezesc acele gânduri). 

„Ceea ce investeşti cu energie, aceea vei realiza (acele 
rezultate le vei obţine). 


Dacă te focalizezi asupra problemei, şi nu asupra soluţiei, nu 
vei rezolva acea problemă niciodată. Dacă însă te focalizezi asupra 
rezolvării, soluţia nu va întârzia să apară. 

Pentru a te putea focaliza, ai nevoie de încredere în tine şi în 
propriile puteri. Dacă nu crezi în tine însuţi, nu ai cum să te focalizezi. 

Atunci când te confrunţi cu lipsa de bani de pildă, dacă te 
concentrezi asupra ascestui fapt, anume că îţi lipsesc banii, nu vei 
avea bani niciodată. Dacă însă schimbi perspectiva şi te focalizezi 
asupra soluţiei - noi metode, mai bune, de a face bani - şi dacă 
crezi în tine însuţi şi în ideile tale de a te îmbogăţi, banii, ca 
substanţă a gândurilor tale intens focalizate, vor fi atraşi către tine. 


Cum să depăşeşti lipsa de focalizare 


1. Realizează că nu te poţi focaliza decât asupra unui 
singur lucru la un anumit moment. 

Focalizarea este asemeni unei raze laser, a cărei lumină diferă 
de cea produsă de un bec electric. Ea străpunge întunericul şi 
luminează un singur gând, o singură emoție sau activitate. 


2. Urmăreşte să îți mențţii starea de sănătate, să te simți 
bine fizic, plin de energie. 

Schimbările stării de sănătate cer să le acorzi atenţia ta 
continuă, consistentă şi imediată. Când nu eşti bine din punct 

de vedere fizic, lipsa de energie şi sentimentul de oboseală îţi 
secătuiesc mintea. Gândurile tale se îndreaptă sistematic către 
nevoia de a dormi şi a te odihni. 


>» Cel care are sănătate, are speranţă, iar cel care are speranţă, 
are totul." 


- Proverb arab 


3. Defineşte-ţi clar scopurile complementare viziunii şi 
ţelului tău în viață. 

Dacă nu ai scopuri bine definite, nu există nicio direcţie către 
care să-ți focalizezi atenţia. Nu există flori pe care să le sădeşti 
în grădina ta, motiv pentru care bălăriile - emoţiile şi instinctele 
necontrolate - vor creşte în voie. 


4. Să crezi în tine şi în puterile tale. 

Credinţa îți dă puterea să te focalizezi. Atunci când te 
focalizezi asupra unei idei sau unui gând, acestea devin ,„ substanța 
a ceea ce nădăjduieşti, dovada existenţei celor nevăzute. " 


A concepe (Focalizare) +A crede (Credinţă) =A realiza (Rezultat) 


5. Realizează că toate lucrurile care îţi distrag atenţia 
sunt egale, şi în mod egal neproductive. 

Menţine-ţi privirea aţintită asupra marelui premiu: scopurile, 
viziunea şi țelul tău. Orice lucru, persoană sau emoție care nu te 
susține în această direcţie, care nu converge în acelaşi punct cu 
scopurile, viziunea şi țelul tău, constituie un element perturbator. 


6. Controtează-ţi corpul, instinctele şi emoţiile. 

Instinctele şi emoţiile sunt forţe care te trag în jos, către 
natura animală. Tu trebuie să preiei controlul asupra minţii tale de 
o asemenea manieră încât corpul, instinctele şi emoţiile să ţi se 
supună ţie. 

Sabotorul dinlăuntru 


De multe ori, după ce faci primii paşi pe cale, partea 
negativă din tine subminează gândurile pozitive şi încearcă să-ţi 
zădărnicească încercarea. Apare o dizarmonie între această parte 
şi partea ta pozitivă, care te îndeamnă să-ţi urmezi scopurile, 
viziunile şi țelul. Partea negativă se comportă în acest caz ca un 
sabotor care acționează dinlăuntru. 

Instrumentele de care se foloseşte acest sabotor sunt 
distragerea atenției, descurajarea, neîncrederea, îndoiala, indecizia, 
amânarea, apatia, aroganta, insolenţa şi lipsa respectului de sine. El 
poate fi neutralizat prin focalizarea constantă a atenţiei, acţiunilor 
şi sentimentelor asupra scopurilor, viziunii şi țelului tău. Pentru a-ţi 
focaliza atenția, acţiunile şi sentimentele tale reclamă autodisciplină 
şi autocontrol. 


Autodisciplină 


A avea autodisciplină şi autocontrol înseamnă ca mintea ta să 
dispună de emoțiile, instinctele şi corpul tău într-un asemenea grad 
încât acestea să se afle sub controlul ei deplin. Autodisciplină este 
controlul exercitat dinlăuntru. 

Ea debutează prin controlul gândurilor. Dacă nu-ţi poți 
controla gândurile, nu-ţi poţi controla acțiunile şi emoțiile. Când 
ai dobândit controlul asupra gândurilor, nu mai poţi fi niciodată 
condus de alţii. Vei fi întotdeauna capabil să-ţi iei tot ceea ce ţi se 
cuvine de drept. 


Mânia 


Una dintre cauzele cele mai importante ale pierderii focalizării 
este mânia. Când ceva te înfurie, acel lucru preia controlul asupra 
minţii tale. A fi mânios înseamnă a te comporta ca o marionetă 
trasă de sfori. Nu permite stării de mânie să te stăpânească. Fii 
întotdeauna pozitiv. 

Este dificil să fii mânios şi să zâmbeşti în acelaşi timp. Dacă 
cineva încearcă să te înfurie, zâmbeşte, fluieră şi spune-ti „nu-i 
aşa că-i grozav - e fantastic!" S-ar putea să le pari celorlalți cam 
ciudat, dar cel puţin aceştia îşi vor purta negativitatea în altă parte 
şi te vor lăsa pe tine în pace. 

Ca să poți menţine controlul asupra propriei fiinţe, trebuie 
să fii în permanenţă pozitiv. Ține-te cât mai departe cu putinţă 
de orice manifestare de negativitate în următoarele şase luni şi 
observă schimbările care se produc în viaţa ta. 

Cu toate că nu poţi să controlezi modul în care se comportă 
ceilalți oameni cu tine, îți poţi controla propriile reacții față de 
comportamentul lor. în fapt, nimeni nu poate prelua controlul 
asupra minții tale, decât dacă tu îngădui acest lucru. Dacă nu dai 
voie niciunei alte persoane să te stăpânească prin furie, nimeni nu 
are nicio putere asupra ta. 


„Este nebun cel care nu poate să se înfurie; 
dar este înţelept cel care poate să se înfurie şi s stăpâneşte. 
- Proverb vechi 


n" 


Adevărata înțelepciune vine din înțelegerea profundă, bazată pe 
autodisciplină. Atunci când ai dobândit capacitatea de autodisciplină, 
disciplina exterioară nu mai e necesară. Devii propriul tău stăpân, 
căpitanul bărcii tale. Lucrurile se petrec atunci după propria ta voință. 


Dacă trăieşti fără disciplină, mori fără demnitate. 
Şapte căi de îmbunătățire a autodisciplinei 


1. Să crezi cu tărie în reuşita ta şi să treci la fapte. 

înainte de orice altceva, trebuie să ai credință deplină în 
puterile tale şi curajul de-a trece la fapte imediat. 

2. învaţă să nu te pierzi în amănunte. 

Nu ceda presiunilor. Nu te irosi pentru nimicuri. Dacă te vei 
îngriji de lucrurile mari, lucrurile mici se vor rezolva de la sine.; 

3. Ocupă-te strict de atingerea ţelului. 

Dacă vei proceda astfel, ocupându-te strict de ducerea la 
îndeplinire a planurilor tale şi realizarea scopurilor pe care ţi le-ai 
propus, vei uita curând de ce acestea ți s-au părut la început 
imposibil de realizat. 


1 


4. Fii în permanență deschis față de energia pozitivă a 
speranței. 

Nu te lăsa pradă obişnuinţei. Speranţa este viaţă şi viața e 
speranţă. 


5. Ai încredere deplină în capacitatea ta de a găsi o soluţie 
în orice situaţie sau circumstanță. 

Fii conştient de ceea ce ştii. Fii conştient de faptul că există 
întotdeauna o soluție. Reformulează datele problemei, astfel încât 
să-ți fie mai uşor să-i găseşti rezolvarea. De exemplu, dacă simţi că 
te confrunți cu o situaţie dificilă, pune-ţi întrebarea: ,„ Cum aş putea 
să duc la îndeplinire această sarcină, în aşa fel încât să savurez 
experienţa? " 


6. Continuă să creşti şi să te dezvolți. 
Fii încântat de tine în fiecare zi. Repetă-ţi: ,, Cu fiecare zi şi cu 
fiecare faptă a mea devin mai bun. " 


7. Ia startul. 

Porneşte acum. Nu mai amâna. Nu aştepta să-ţi bată norocul 
la uşă. Motivează-te să acţionezi imediat. începe fiecare zi cu 
atitudinea unui învingător. 


Rezumatul capitolului 


Legea Universală a Focalizării şi a Disciplinei afirmă că trebuie 
să-ți focalizezi în permanență atenția asupra scopurilor, viziunii şi 
țelului tău. Gândurile, emoțiile şi acţiunile trebuie ținute sub control. 
Prin autodisciplină îţi ment atenţia focalizată. Autodisciplina este o 

deprindere care se învaţă. Ea poate fi dezvoltată şi perfecționată prin 
practică. Odată ce ai dobândit însuşirea autodisciplinei, disciplina 
exterioară nu mai este necesară. 


Ghid de studiu 


1. Care sunt paşii care trebuie urmaţi pentru a menţine 
focalizarea asupra scopurilor şi viziunii? 

2. Există vreun lucru anume care te distrage de la urmărirea 
scopurilor tale? 

3. Cum şi de ce îţi distrage atenţia acel lucru? 

4. Eşti satisfăcut de nivelul pe care l-ai atins în practica 
autodisciplinei? 

5. Ce ar trebui să faci pentru a îmbunătăţi acest nivel? 


CAPITOLUL VII 


Legea acţiunii 


A şaptea lege universală a succesului este Legea Universală 
a Acţiunii. Această lege universală guvernează modul cum sunt 
îndeplinite acţiunile în viaţă. Ea oferă o metodologie de aplicare a 
principiilor succesului în viaţa ta de zi de zi, moment cu moment. 
Legea acţiunii are în vedere comportamentul, obiceiurile şi metoda de 
operare pe care o aplici. Gândurile şi sentimentele devin experienţe de 
viață numai prin intermediul procesului de aplicare a lor în realitate. 


„ Să fiți făptuitori ai lumii, nu dintre cei care numai ascultă şi 
" 


se mint pe ei înşişi. 
-King James, 1:22 


Tot ce se află scris în această carte, şi în alte texte iluminatoare, 
nu valorează nimic dacă nu este pus în practică. 

La nivel practic, Legea Universală a Acţiunii are în vedere 
următoarele: 


1. Munca (serviciul) prin care îţi asiguri existența. 

2. Planificarea acţiunilor prin care vei obţine rezultatele dorite. 

3. Atingerea ţelului şi realizarea viziunii tale despre viaţă. 

4. Depăşirea obstacolelor şi a încercărilor cu care este posibil să 
te confrunți. 


Munca dreaptă 


Munca este definită ca un mijloc de a-ţi câştiga existenţa. în 
sens mai larg, munca reprezintă efortul fizic sau mental consumat 
în activitatea de producere şi obținere a rezultatului dorit. 

Dacă întreb: „De ce munciti? ", cei mai mulţi oameni îmi vor 


" 


răspunde acelaşi lucru: „ Ca să-mi asigur cele necesare traiului. 

Ce obţii din munca ta? în general, obiectivul activității fizice 
şi mentale obişnuite constă în următoarele: ne sculăm în fiecare 
dimineaţă, ne îmbrăcăm şi ne grăbim la serviciu, pentru a câştiga 
banii necesari satisfacerii nevoilor noastre materiale. Dacă tot ce 
obţii din activitatea pe care o prestezi se rezumă la câştigul material 
prin care îţi asiguri întreţinerea propriei persoane, eşti îngrozitor de 
prost plătit, indiferent ce salariu ai. 


Atâta timp cât obiectivul muncii tale este unul exterior ție, 
eşti tras pe sfoară. 


Dacă te gândeşti la munca ta ca la ceva exterior propriei 
fiinţe, o activitate prin care obţii obiecte exterioare, te privezi de 
şansa de a înţelege care este adevărata semnificație a muncii. în 
fapt, atât timp cât vei considera munca o îndeletnicire exterioară, 
îţi vei întârzia succesul în viaţă. 

Munca trebuie înţeleasă ca o cale de devenire interioară, 
o activitate care vizează nivelul spiritual. Nu trebuie înţeleasă 
ca „ un mijloc de a-ți asigura existenţa ", ci mai degrabă ca „un 
mod de a-ţi trăi devenirea ". Munca ta trebuie să fie expresia 
exterioară a nivelului de conştiinţă pe care l-ai atins. Ea 
trebuie să fie un mod de exprimare a dorințelor tale benefice, 
o activitate care oferă substanță materială acestor dorinţe şi 
care menţine, dezvoltă şi îmbunătăţeşte condiţiile în care se 
desfăşoară viaţa ta. 

Munca abordată corect are natură divină, spirituală, prin ea 
se realizează armonia dintre fluxul de energie cosmică benefică 
a succesului şi rezultatele nepieritoare pe care doreşti să le obţii. 
Atunci când munca ta este astfel, ea este „muncă dreaptă". 


Cum descoperi care este „munca dreaptă" pentru tine 


Valorifică la maximum situația ta prezentă. Dezvoltă o 
atitudine pozitivă față de muncă în general, şi mai ales faţă de 
munca particulară pe care o desfăşori acum. 

Se poate întâmpla, atunci când te afli la începutul carierei 
profesionale, altfel spus la baza scării spre succes, să ți se pară 
că nu-ţi prea place munca ta. în acest punct, tu decizi, prin 
atitudinea şi reacția ta față de muncă, dacă să rămâi la baza 
scării succesului sau să te încumeţi să o urci. Dacă te vei plânge 
în mod constant de slujba ta prezentă, învinuindu-te pe tine şi 
pe toți ceilalți pentru această stare de fapt, probabil că nu vei 
ajunge prea departe. Vei schimba slujbele una după alta, fiind 
mereu nefericit, plângându-te întotdeauna şi nefăcând niciun 
progres. 

Dacă însă te decizi să-ţi schimbi atitudinea faţă de muncă, 
urmărind să descoperi aspectele pozitive ale situaţiei tale prezente, 
vei aşeza fundația spirituală pentru transformarea unei slujbe 
banale în „muncă dreaptă”. Recunoaşte că ai acel serviciu, şi 
nu altul, pentru un anume scop. Recunoaşte că scopul respectiv 
este acela de a dobândi şi dezvolta virtuțile divine ale răbdării, 
stăruinţei, înţelegerii şi disciplinei. Toate aceste calități te vor 
conduce către „munca dreaptă ". 

Dacă priveşti munca pe care o desfăşori acum ca pe expresia 
exterioară a dorințelor tale, atunci vei da tot ce e mai bun în tine 
pentru ca acele dorinţe să se împlinească. Acest principiu al muncii 
este afirmat în Biblie: 


„ Tot ce mâna ta prinde să săvârşească, fă cu hotărâre... " 
- Eclesiastul, 9:10 


Dacă te dai înapoi de la muncă, te dai înapoi din faţa 
succesului; dorinţa ta lăuntrică nu se va împlini. 

La începutul călătoriei către succes, se poate întâmpla ca 
această dorință să nu fie încă foarte clar definită în mintea ta 
conştientă. Ea ți *se va revala tocmai prin aplicarea principiului 
muncii. Dăruieşte-te muncii cu trup, minte şi spirit, şi crezi cu toată 
tăria că munca ta are un scop divin. Acţiunea angajată în modul 
acesta te va conduce cu siguranță către „munca dreaptă" şi, în 
final, către atingerea țelului tău în viață. 

Reevaluează poziţia ta actuală 


Când munceşti, nu pierde din vedere țelul pe care ţi l-ai 
propus. Gândeşte-te cum ai vrea să fie viaţa ta, ce ai vrea să faci şi 
ce îţi doreşti să dobândeşti. Defineşte-ţi scopurile şi viziunea foarte 
clar şi concis. Ceea ce formulezi astfel în minte, devine matriţa 
experienţei de viață pe care o vei avea. 

Când, prin activitatea ta, îți canalizezi toate energiile către 
atingerea scopurilor specifice pe care le-ai definit, dai naştere 
auspiciilor favorabile prin care vei putea depăşi piedicile rezultate 
din aspectele neplăcute ale muncii tale prezente. 

Dacă nu eşti satisfăcut de situaţia ta actuală, focalizează-ţi 
atenţia asupra ţelului şi urmăreşte să-l atingi. Determină care sunt 
acțiunile care te vor conduce mai aproape de țelul tău. Dacă 
înţelegi că îţi trebuie mai multă şcoală ca să atingi acel ţel, fii 
dispus să înveţi. în momentul în care te focalizezi asupra scopurilor 
şi viziunii tale, neplăcerile situației actuale de la locul de muncă te 
vor afecta mai puțin. 

Mulţi oameni, deşi sunt total nesatisfăcuţi de serviciul pe 
care îl au, nu depun vreun efort suplimentar pentru a-şi atinge 
scopurile şi a-şi realiza viziunea despre propria viață. într-un fel, 
ei se simt satisfăcuţi cu propria insatisfacție. Preferă să se plângă 
şi să-i critice pe ceilalți în loc să acționeze pentru a-şi îmbunătăți 
condiţia actuală. Aceste suflete nefericite devin cu timpul atât de 
năpădite de bălării - aspectele negative ale situației lor prezente 
- încât sfârşesc prin a-şi ascunde insatisfacţia faţă de serviciul pe 
care îl au, mulțumindu-se să-i critice pe ceilalți şi să încerce să îi 
tragă în jos, pentru a fi deopotrivă în nefericite. 

Pentru a descoperi , munca dreaptă " trebuie să îndepărtezi 
toate bălăriile dinlăuntrul tău şi să eviţi orice tendință de a 
adopta un comportament negativ. Crede cu tărie în inima ta că 
nimic nu te poate opri să-ţi atingi țelul şi să-ţi realizezi viziunea. 
Ridică-te deasupra neajunsurilor şi neplăcerilor generate de munca 
ta prezentă şi aşează fundaţia „muncii drepte”, aşa cum ţi s-a 
revelat ea prin scopurile şi viziunea ta. 

Odată ce ai stabilit care sunt scopurile şi viziunea ta, poți 
examina în mod corespunzător situaţia locului de muncă actual, 
în termenii următoarelor trei standarde: 


1. Plată rezonabilă în acord cu condițiile tale actuale de viață. 

2. Cunoaştere, experienţă şi pregătire folositoare pentru viitor. 

3. Prestigiu, contacte şi relații care ar putea contribui la atingerea 
scopurilor tale şi la realizarea viziunii despre viaţă. 


Evaluează situația slujbei tale actuale, ca şi a altor posibile 
locuri de muncă, în termenii expuşi mai sus. Cel mai important 
dintre aceştia este cel de-al doilea: cunoştinţe valabile, experiență 
şi pregătire. Urmează, în ordinea importanței, cel de-al treilea: 
prestigiu, contacte şi relaţii. Plata rezonabilă pentru asigurarea 
celor necesare la timpul prezent este cel mai puţin important dintre 
toate. Aceasta nu înseamnă că plata în sine nu contează, întrucât 
ea contează, evident. înseamnă că, dacă trebuie să faci sacrificii, 
fâ-le mai bine în prezent. Fereşte-te de tentaţia consumului şi a 
satisfacțiilor imediate. 


Nu sacrifica viitorul de dragul prezentului. 
Planuri de succes 


Scopurile pe care ţi le-ai stabilit ar trebui să reprezinte 
viziunea şi dorinţele tale profunde în viaţă. Realizarea acestui 
vis depinde de capacitatea de a-ţi atinge în mod consistent şi 
sistematic țelul propus. Cel mai important lucru în vederea atingerii 
scopurilor tale constă în elaborarea şi ducerea la îndeplinire a unui 
plan de acțiune. 


Un plan de succes reprezintă un curs organizat de acțiuni, 
care au drept scop obținerea rezultatului dorit. 


113 


—m* CELE DOUĂSPREZECE LEGI UNIVERSALE ALE SUCCESULUI 


Rezultatul pe care doreşti să îl obţii este atingerea scopurilor 
şi realizarea viziunii. Producerea acestor rezultate reflectă abilitatea 
ta de a-ţi organiza timpul, de a-ţi planifica munca şi de a pune 
în aplicare un plan. Ca să ridici un zgârie-nori, ai nevoie de un 
proiect foarte bun, care să fie urmat întocmai de către constructori. 
Proiectul este o reprezentare tangibilă a felului cum şi-a imaginat 
arhitectul acel zgârie-nori. 

Planul tău de succes este proiectul după care îți contruieşti 
viziunea. El trebuie să fie o reprezentare tangibilă a ideilor şi 
gândurilor din care se compunea viziunea ta. Dacă vei urma 
întocmai un plan de succes, vei obţine rezultatele dorite, îţi vei 
atinge scopurile şi-ţi vei realiza viziunea. 

Verifică în mod constant productivitatea planului tău de 
succes. Evaluează zilnic randamentul acestui plan. Dacă planul 
merge bine, dublează-ţi eforturile ca să obţii rezultate încă şi mai 
bune. Dacă planul nu merge bine, nu-ți most timpul cu el. Dacă 
observi că acel plan nu te conduce către îndeplinirea scopurilor pe 
care ți le-ai propus, nu te apropie cu fiecare zi de capătul călătoriei 
tale către succes, înlocuieşte-l cu alt plan. Dacă şi acel nou plan 
nu dă rezultate, înlocuieşte-l cu altul. Continuă să observi şi să 
evaluezi eficienţa diferitelor planuri până când descoperi unul care 
funcţionează în cazul tău. Oferă fiecărui plan timp suficient pentru 
a produce rezultate. 

Acordă o atenție deosebită eforturilor pe care le depui în 
vederea ducerii la îndeplinire a fiecărui plan. Asigură-te că ai 
alocat suficient timp şi energie planului tău, pentru ca acesta să 
funcţioneze şi să producă rezultate. O situație care apare foarte des 
este aceea în care Constat că planul este bun, funcționează, dar 
necesită mai mult timp, mai multă energie, experienţă şi resurse 
pentru a-l face să producă rezultate. în acest caz, este la latitudinea 
ta ce să faci mai departe. 

Eşti dispus să-ți amplifici eforturile în vederea obținerii 
succesului scontat? Sau cauţi un plan care reclamă un consum mai 
mic de timp, energie, experiență şi resurse? Fapt este că atunci 
când îți amplifici eforturile în angajarea pe calea care duce la 

succes, te îndrepți într-adevăr către succes. lar când accepți un 
nivel mai scăzut de implicare personală, te îndrepți către eşec. 

Când angajamentul tău este unul foarte înalt şi eşti dispus să 
oferi încă şi mai mult ca să-ţi atingi scopul, chiar dacă planul pe 
care îl urmezi eşuează, renunți la el şi cauţi un alt plan. Depune 
toate eforturile pentru a face fiecare asemenea plan să funcționeze 
şi nu te lăsa descurajat de o nereuşită temporară. Mulţi oameni 
eşuează pentru că nu sunt suficient de perseverenți în căutarea unui 
nou plan, în caz că cel vechi se dovedeşte ineficient. 

Ce poţi să faci pentru a elabora un plan de succes şi a realiza 
obiectivele prevăzute în acel plan? 


Nouă paşi în elaborarea unui plan de succes 


1. Cumpără un planificator zilnic. 
Trăieşte după carte. Fă-ţi o agendă care să fie jurnalul oficial 
al călătoriei tale către succes. 


2. Scrie în agendă datele prevăzute pentru realizarea 
viziunii, scopurilor şi ţelului tău. 


3. Fă o listă cu acţiunile necesare în vederea atingerii 
scopurilor respective şi menţionează data la care acestea 
trebuie să fie îndeplinite. 


4. întocmeşte o scurtă descriere, dar completă, a modului 
în care te gândeşti să-ţi duci la îndeplinire scopurile. 
lată planul tău de succes! 


Redactarea unui plan de succes 


a. Trebuie să ating următoarele scopuri: 
(listă de scopuri) 

b. în vederea atingerii acestor scopuri, trebuie să îndeplinesc 
următoarele acțiuni: 

(acţiunea 

data ) 


c. Cel mai important lucru pe care trebuie să-1 fac, în vederea 
atingerii scopurilor mele, este: 


(scopul nr. 1 
acțiuni de îndeplinit ) 
(scopul nr. 2 
acțiuni de îndeplinit ) 


d. în ordinea importanţei, acțiunile pe care trebuie să le 
îndeplinesc sunt: 
(acțiunea nr. 1 


datanr. 1 ) 
(acțiunea nr. 2 
data nr. 2 ) 


e. Instrumentele, materialele şi resursele de care am nevoie 
pentru atingerea scopurilor mele sunt: 

(nr.1 ) 

(nr. 2 ) 


f. Instrumentele, materialele şi resursele de care am nevoie 
vor fi obținute în modul următor: 


(nr. | 
la data, sau înainte de data ) 
(nr. 2 
la data, sau înainte de data ) 


5. Revizuieşte, studiază, sistematizează şi memorează 
planul tău de succes. 


6. începe imediat să actionezi, efectuând mai întâi lucrurile 
cele mai importante, apoi pe cele mai puţin importante. 

7. Fă-ţi un orar care să cuprindă acţiunile care trebuie 
îndeplinite în fiecare zi, cu menţiunea datei complete. 


8. Planifică acţiunile care trebuie să fie îndeplinite în 
fiecare zi. 

Dacă nu reuşeşti să faci un lucru la data stabilită, transferă-l în 
orarul zilei următoare. Integrează acea acțiune în planul acţiunilor 
deja planificate pentru data respectivă, ţinând cont de priorități. 


9. Monitorizează eforturile şi evaluează rezultatele. 

Concentrează-te asupra planului tău de succes. Acţionează 
conform acestuia. Urmăreşte orarul stabilit. Nu te gândi că tu şi 
numai tu poți îndeplini acțiunile curprinse în acest plan. Lasă-i 
şi pe alţii să lucreze pentru tine. Nu irosi timp preţios pentru 
lucruri neimportante. Fă mai întâi ceea ce este important. 


Atingerea scopurilor propuse 


A trăi o viaţă de succes depinde de abilitatea ta de a identifica 
ce anume doreşti şi care este viziunea ta despre tine însuți, şi de 
stăruința cu care urmăreşti să transpui aceste imagini în fapte. 
Odată ce ai determinat care este această viziune şi ai identificat 
scopurile pe termen lung pe care ţi le propui, pop întocmi o listă 
de obiective anuale, lunare, săptămânale şi de acţiuni zilnice care 
te vor conduce la atingerea acestor scopuri. 


Formule pentru atingerea scopurilor 


1. Stabileşte un obiectiv de atins într-un an. 

Scrie pe hârtie care este scopul tău şi afişează-l într-un loc 
unde îl poţi vedea de mai multe ori pe zi. Pune-ţi câte un bileţel 
pe care ai scris care este scopul tău, în portofel, lângă oglindă, pe 
uşa frigiderului, oriunde îl poţi vedea de mai multe ori în timp ce 
îndeplineşti acțiunile zilnice. Citeşte-1 cu voce tare de cel puţin trei 
ori pe zi. Asigură-te că ai menţionat pe aceste bileţele data la care 
doreşti să fie îndeplinit scopul propus. 

2. Determină ce anume trebuie făcut ca să-ţi atingi obiectivul 
anual. 

Scrie fiecare lucru care trebuie făcut în vederea atingerii 
scopului tău. Fii foarte atent la detalii. Lista trebuie să cuprindă 
acțiunile în ordinea importanţei. Scrie când trebuie începută fiecare 
acţiune şi când trebuie finalizată. 


3. Stabileşte obiectivele lunare care te vor conduce la atingerea 
scopului anual propus. 

întocmeşte o listă cu obiectivele anuale şi aranjează-le în 
ordinea datei la care trebuie duse la îndeplinire. Reevaluează lista de 
priorități şi scrie în dreptul fiecărei acţiuni ce anume trebuie să faci, 
în fiecare lună, în vederea atingerii scopului propus. Lista acestor 
acțiuni devine baza orarului săptămânal pe care îl vei elabora pentru 
fiecare din cele cincizeci şi două de săptămâni ale anului. 


4. Determină ce trebuie făcut pentru atingerea fiecărui obiectiv 
lunar. 

Focalizează-ţi atenția asupra obiectivelor planificate în prima 
lună. Organizează-le astfel încât ele să fie realizate în timpul acelei 
luni, în ordinea priorități. 

5. Stabileşte obiectivele săptămânale aferente primei luni. | 

Lista ordonată după data finalizării tuturor acţiunilor care ': 
trebuie executate în prima lună devine baza orarului săptămânal 
pentru fiecare săptămână din luna respectivă. Analizează această 
listă, stabilind când trebuie să înceapă o anumită acţiune, când 
trebuie să fie finalizată şi ce poziţie ocupă în ordinea priorități. 
Estimează data finalizării acestor acțiuni şi scrie pe o bucată de 
hîrtie care sunt cele mai importante lucruri care trebuie să fie 
făcute în timpul fiecărei săptămâni din prima lună. 


6. Determină obiectivele de îndeplinit în prima săptămână din 
prima lună. 

Analizează în detaliu obiectivele stabilite pentru prima 
săptămână. Determină fiecare acfiuheplanificată în această perioadă , 

de timp. Listează aceste acțiuni în ordinea importantei lor şi a datei 
la care trebuie îndeplinite. 


7. Stabileşte obiectivele zilnice aferente primei săptămâni din 
prima lună. 

Pe baza listei întocmite la punctul anterior, stabileşte 
obiectivele zilnice care te vor conduce la realizarea scopului propus 
pentru săpămâna respectivă. 


8. Determină ce acţiuni trebuie îndeplinite în fiecare zi în vederea 
realizării planului stabilit pentru ziua respectivă. 

Listează acțiunile de îndeplinit în fiecare zi, în ordinea importanței 
lor. Urmăreşte să realizezi lucrurile cele mai importante. 


9. Ţine o evidenţă a realizărilor. 

Taie de pe listă acţiunile pe care le-ai realizat, pe măsura 
îndeplinirii lor. încearcă să acoperi toate punctele din lista fiecărei 
zile. Dacă totuşi se întâmplă să nu poți realiza un anumit lucru la 
data propusă, transferă-l în orarul zilei următoare şi integrează acea 
acțiune în planul acțiunilor deja planificate pentru data respectivă, 
ținând cont de priorități. 


10. învaţă din greşeli, dar nu le lăsa să te ţină în loc. 

Dacă constaţi că nu reuşeşti să duci la îndeplinire sarcinile 
pe care ți le-ai stabilit pentru fiecare zi, nu te lăsa descurajat. 
Analizează orarul zilnic de activități şi caută să descoperi ce anume 
te ține în loc. Elaborează un plan de îmbunătățire a performanței 
proprii şi pune-l în aplicare imediat. 


11. Evită să pierzi timpul. 

Timpul nu. vine înapoi şi nu poate fi înlocuit cu nimic. Cel 
mai mare obstacol în ducerea la îndeplinire a activităţilor propuse 
pentru fiecare zi este folosirea nepotrivită a timpului. în fiecare 
clipă ar trebui să te întrebi: „Cum aş putea să folosesc cel mai 
bine momentul prezent?" Apoi să acționezi în consecință. 

12. Repetă procedura descrisă mai sus. 

Repetă procedura descrisă mai sus, aferentă primei săptămâni 
din prima lună, revizuind-o şi îmbunătăţind-o, după caz. Evalu- 
ează-ți performanţa la sfârşitul fiecărei săptămâni şi întăreşte-te 
în hotărârea de a fi şi mai bun săptămâna viitoare. Aplică 
această procedură pentru fiecare lună din an. Revizuieşte-ţi şi 
îmbunătăţeşte-ţi performanţa, căutând să-ți sporeşti credința şi 
încrederea în sine. 


13. Urmăreşte-ţi țelul, până îl vei atinge. 


Cei care înving nu abandonează niciodată, 
cei care abandonează nu înving niciodată. 


Depinde de tine dacă îţi vei atinge sau nu scopul. Dacă refuzi 
sa te declari învins, indiferent din ce motiv, vei reuşi într-adevăr. 


„De crezi că eşti înfrânt, atunci înfrânt vei fi. De 
crezi că nu-ndrăzneşti, nu vei îndrăzni, De vrei să- 
nvingi dar tu nu crezi că poţi, Sigur nu vei învinge, 
de-ai fi mai bun ca toți. 


De crezi că eşti gonit la margine de lume, 
Te vei afla acolo. Sigur să fii de tine, 
Premiul cel mare în mâna ta să-l vezi. De 


vrei să te înalți, atunci înalt să crezi. 


Nu numai cel puternic, ori numai cel mai iute, Au 
parte de victorii în ale vieţii lupte. : E sigur însă că 
numai cel ce crede învinge. Stărpeşte-ntăi în tine 

H 


sămânța de a pierde. 
- C.W. Longnecker " : 

Cum să depăşeşti obstacolele 


După ce ţi-ai făcut un plan şi ai trecut la punerea lui în 
aplicare, se poate întâmpla ca lucrurile să nu meargă întotdeauna 
foarte bine şi să te confrunți cu unele obstacole. Nu te simţi 
descurajat şi intimidat şi de apariţia lor. 


Nu lăsa ca apariția unui obstacol 
să creeze premizele unui eşec. 


Când se iveşte un obstacol, nu-l privi ca pe un impediment în 
calea progresului tău personal, ci consideră-l o provocare pentru a 
conştientiza de ce resurse dispui. Transformă stâncile care îți stau 
în cale în trepte pe care să urci. 

Pentru a transforma obstacolele în provocări, trebuie să-ţi 
schimbi atitudinea față de acea situaţie particulară. Nu lăsa ca 
primul tău gând şi prima ta reacţie față de o anumită situaţie să fie 
una negativă. Elimină din vocabularul şi din gândirea ta cuvintele 
obstacol şi problemă. Fiecare fapt pe care îl experimentezi este pur 
şi simplu o situație, nu o problemă. în funcţie de modul cum te 
raportezi la ea, dacă atitudinea ta este pozitivă sau negativă, acea 
situaţie poate sau nu să fie rezolvată. 

Operând această schimbare de atitudine faţă de situaţiile cu care 
te confrunți, eşti mai bine echipat pentru a vedea în aceste situații 
oportunități de dezvoltare personală, nu piedici în calea progresului. 

O metodă foarte eficientă de depăşire a obstacolelor, rezolvare 
a situaţiilor dificile şi trasformare a pietrelor care îți blochează 
calea în trepte pe care să urci, este următoarea formulă de rezolvare 
cu succes a unei situații. 


Formula de rezolvare în nouă etape a unei situaţii 


1. Scrie-o pe hârtie. 
Descrie, într-o propoziţie concisă, situaţia care trebuie 
rezolvată. Precizează ce anume o caracterizează. De multe ori, 

simpla ei scriere pe hârtie te ajută să afli soluţia optimă. Odată ce 
ai clarificat situaţia, soluția ei se va grăbi către tine. 


2. Analizează situaţia. 

Priveşte situaţia respectivă din toate unghiurile posibile. 
Identifică toate aspectele, împărțindu-le, după o analiză atentă, în 
chestiuni care pot fi rezolvate imediat şi chestiuni care necesită o 
analiză suplimentară. 


3. Fă o listă cu toate soluţiile alternative. 
Descrie fiecare soluţie posibilă, cât mai cuprinzător posibil. 


4. Evaluează soluţiile posibile. 
Determină pe cine ajută soluţia respectivă şi cui îi face rău. 


5. Apreciază dacă soluţia (alegerea ta) este sau nu egoistă. 

Dacă soluţia pe care ai găsit-o te ajută numai pe tine, sau dacă 
face vreun rău altor oameni, aceasta îţi va aduce în viitor mai multe 
probleme decât beneficii. Caută o soluţie care să se plaseze în zona 
de echilibru între foloasele pe care ţi le aduce ție şi cele pe care le 
aduce celorlalți. ; 


6. Anticipează consecinţele. 
Du fiecare soluţie posibilă către concluzia ei logică. 
Vizualizează cu claritate rezultatul final, neomiţând niciun detaliu. 


7. Acceptă sfaturile, dar ia singur decizii. 

Discută despre situația cu care te confrunți cu cei în care 
ai încredere şi pe care îi respecţi. Solicită-le părerea şi sfatul. 
Studiază cu atenție opiniile lor, în paralel cu propriile opinii şi 
observaţii. Apoi decide singur. R ; 


8. Urmează decizia pe care ai luat-o. 
Odată ce ai luat o decizie, nu întârzia să o urmezi, până la 
apariția de noi fapte care impun modificarea ei. 

9. Pune în aplicare chiar acum ce ai hotărât. 
Nu amâna punerea în aplicare a ceea ce ai hotărât. Treci la 
fapte imediat şi fă tot posibilul să duci treaba la bun sfârşit. 


Formula de rezolvare în nouă etape de mai sus este o metodă 
care îți prezintă pas cu pas cum poți să-ţi îmbunătăţeşti modul de 
a duce la îndeplinire un plan de succes. Prin acest procedeu, tu vei 
putea într-adevăr să transformi pietrele care îți blochează calea în 
scări pe care să urci, oferindu-ți astfel oportunităţi extraordinare de 
a a-ţi întări credinţa şi încrederea în sine. 


Rezumatul capitolului 


Legea Universală a Acţiunii stabileşte metodologia prin care 
principiile succesului sunt puse în aplicare în viaţa de zi cu 
zi. Gândurile şi sentimentele tale devin fapte de viaţă numai 
prin intermediul unei proceduri de aplicare. Un plan de succes 
reprezintă un curs organizat de acțiuni, care au drept scop obținerea 
rezultatului dorit. El este matriţa viziunii tale. îți poţi elabora 
planul de succes urmând procedura în nouă paşi expusă în acest 
capitol. Odată ce planul de succes a fost elaborat, aplică formula 
cuprinzând treisprezece etape, prin care îți poți atinge scopul 
propus. Elimină din vocabularul şi din gândirea ta cuvintele 
obstacol şi problemă. Situaţiile sau provocările care se pot ivi pe 
parcursul procesului de punere în aplicare a planului tău de succes 
pot fi gestionate dacă vei urma sistematic procedura de rezolvare a 
unei situații. 


Ghid de studiu 


1. Ce ai făcut,- în caz că ai făcut ceva, pentru a descoperi care 
este „ munca dreaptă " pentru tine? 

2. întocmeşte un plan de succes pentru atingerea scopurilor tale 
de primă importanță. 

3. Consideră unul dintre aceste scopuri şi aplică formula de 

atingere a unui scop prezentată în acest capitol, pentru a-l 
defalca în obiective săptămânale. 

4. Există vreo situație sau provocare majoră care te împiedică 
să-ți atingi scopurile? Dacă da, cum vei proceda pentru a 
depăşi acea situație sau provocare? 

CAPITOLUL VIII 
Legea valorii 


A opta lege universală a succesului este Legea Universală 
a Valorii şi a Schimbului Reciproc. 


„Nu daţi cele sfinte câinilor, nici nu aruncaţi mărgăritarele 
voastre înaintea porcilor, ca nu cumva să le calce în picioare şi, 
LLĂ 


întorcându-se, să vă sfăşie pe voi. 
-Matei, 7:6 


Legea Universală a Valorii şi a Schimbului Reciproc se referă 
la interacțiunile care au loc între diferitele niveluri de conştiinţă. 
Atunci când interacționezi cu o anumită persoană, nivelul ei de 
conştiinţă ar trebui să fie apropiat de al tău. Absolut totul se 
exprimă prin noţiunea nivelului de conştiinţă. 

Mai simplu, legea universală a valorii afirmă că nu trebuie 
să-ţi iroseşti comorile - lucrurile care sunt importante pentru tine 
- cu oameni, locuri şi lucruri care sunt mai prejos de nivelul tău 
de conştiinţă. 

De exemplu, să presupunem că împărtăşeşti valorile tale 
de cinste, onestitate şi adevăr unei persoane care are nivelul de 
conştiinţă al unui hoţ şi mincinos. Acel om, nu numai că nu va 
înțelege ce îi oferi, dar va sfârşi prin a te uri şi a te duşmăni. Este 
doar o chestiune de timp până când acea persoană îţi va răspunde 
în singurul mod pe care îl cunoaşte: minţindu-te, înşelându-te 
şi furându-te. Nu are nicio importanță cât de mult îl/o iubeşti 
şi îi doreşti binele, el sau ea nu-ţi va putea răspunde decât în 
maniera conformă cu nivelul său de conţtiinţă: acela al unui hoţ 
şi mincinos. 

Legea Universală a Valorii 
cuprinde patru aspecte principale: 
timpul, gândurile, acțiunile şi substanţa. 


Ea afirmă următoarele: 


Nu-ţi irosi timpul pentru gânduri, 
oameni şi acţiuni care nu merită. 


Nu-ţi irosi puterea mentală pentru idei care nu merită. 
Nu-ţi irosi energia pentru acţiuni care nu merită. 
Nu-ţi irosi banii pentru lucruri care nu merită. 


Nu-ţi irosi însuşirile valoroase şi talentele pentru ceea ce nu 
merită atenţia, altfel spus, pentru lucruri care nu converg către 
scopurile, viziunea şi țelul tău. Atunci când faci o judecată de 
valoare sau iei o decizie în legătură cu aspectele care reclamă să le 
aloci talentele şi însuşirile tale, nu pierde din vedere efectul pe care 
îl au acestea asupra scopurilor, viziunii şi țelului tău. 


Timpul 


Timpul tău, orele pe care le petreci pe pământ, reprezintă 
cea mai importantă avere a ta. Este irepetabil şi de neînlocuit. 
Modul în care îţi petreci orele care ţi-au fost alocate în această 
viaţă determină nivelul la care vei experimenta succesul. Timpul 
petrecut cu oameni sau îndeletniciri neproductive este un timp 
pierdut. Rezultatul irosirii timpului se manifestă cu mare rapiditate 
în viaţa ta. 

Un mod mai bun de a te referi la faptul de a-ți aloca timpul 
pentru diferite situaţii şi îndeletniciri ar fi acela de a numi acest 
lucru timp investit, nu timp petrecut. A petrece (a cheltui) timpul 
are conotația unei finalităţi, este fără întoarcere. Timpul cheltuit 

este trecut pentru totdeauna. Noţiunea de timp investit însă lasă loc 
ideii de recuperare a investiţiei. De exemplu, dacă doar ai petrecut 
timpul în facultate, pop sau nu poți să-ți iei licenţa. Dacă însă 
spui că ai investit timp într-o facultate, este de la sine înțeles ca 
rezultatul natural al acestui demers să fie obținerea licenţei. 

Legea Universală a Valorii spune: investeşte-ţi timpul numai 
în acei oameni şi acele activități care sunt congruente, altfel spus 
în armonie, cu scopurile şi viziunea ta. Alege să ai de-a face cu 
oameni care au un nivel de conştiinţă comparabil cu al tău. Aceasta 
nu înseamnă să negi valoarea carităţii şi să întorci spatele celor 
mai puțin norocoşi, care au adică un nivel de conştiinţă inferior 
celui pe care îl ai tu. Ideea este să priveşti interacţiunea cu aceşti 
oameni ca pe o acţiune caritabilă şi să-i acorzi timp şi energie în 
mod corespunzător. 

Pune-ţi în permanenţă întrebarea: „Care este cel mai bun 
mod de a-mi petrece timpul acum?" Sau, şi mai precis: „Care 
este folosul maxim pe care pot să-l dau timpului meu chiar 
acum, ținând cont de scopurile, viziunea şi țelul meu în viaţă?" 


Gândurile 
Ceea ce gândeşti este matrița realităţii tale. Dacă întreţii 
gânduri sub nivelul tău de conştiinţă, vei irosi capacitatea 
incredibilă de a gândi în exerciţii fără valoare. 
Minţile mari discută despre idei. Minţile 
medii discută despre evenimente. . Minţile 
mici discută despre alţi oameni. 
Legea Universală a Valorii afirmă: 


Devii ceea ce gândeşti cea mai mare parte a timpului. 


Nu-ţi umple mintea cu lucruri care sunt sub nivelul gândurilor 
pe care eşti capabil şi ar trebui să le gîndeşti. Dacă vei proceda 

astfel, aceste lucruri de nivel inferior se vor manifesta în viața ta. 
Chiar şi atunci când permiţi doar în glumă, sau neintenționat, unor 
asemenea gânduri să-ți ocupe mintea, subconştientul le va accepta 
ca pe un adevăr absolut, fără să țină seama dacă gândul respectiv a 
fost intenţionat sau nu, şi va proceda la obiectivarea lui sub forma 
unei experienţe de viaţă. 

Nu permite gândurilor joase, neproductive, care nu constituie 
un suport pentru scopurile şi țelul tău, să-ţi ocupe mintea. Dacă vei 
acorda atenţie acestor gânduri joase, nu vei mai putea să-ţi atingi 
țelul. 

Pune-ţi mental următoarea întrebare: „Care este cel mai 
bun mod de a-mi folosi mintea acum, având în vedere scopurile, 
viziunea şi țelul meu?" 


Acţiunile 


Acţiunile sunt punți de legătură între gândurile tale şi realitate. 
Nu-ţi pierde vremea în acțiuni frivole, neproductive. Prin activitate 
frivolă şi neproductivă se înţelege orice activitate care nu contribuie 
la atingerea scopurilor, viziunii şi ţelului tău. 

întreabă-te în permanenţă: ,, Care este lucrul cel mai eficient pe 
care pot să-lfac chiar acum, prin care mă voi apropia de realizarea 
scopurilor, viziunii şi ţelului meu? " 


Banii 


„Banii reprezintă potenţialul de realizare a imaginii de sine. 
- Dr. Johnnie Coleman 


Acest potenţial se poate măsura în bani sau în rezultate. 
Lipsa sau insuficienţa banilor este scuza cel mai des invocată de 
persoanele fără succes pentru slaba lor performanță. 

Pentru a examina modul cum legea valorii se aplică în ceea 
ce priveşte banii, haideţi să vedem mai întâi care sunt principiile 
banilor şi ale bogăției. 

Cele patru principii ale bogăției 


1. Principiul dobândirii. 

Toată averea este creată în minte. Principiul dobândirii se 
referă la schimbul de valoare care trebuie să aibă loc pentru a crea 
un venit suficient de mare încât să-ţi acopere nevoile zilnice. 


2. Principiul cheltuirii. 
Principiul cheltuirii se referă la modul în care cheltuieşti, faci 
să circule sau dispui într-alt fel de banii tăi. 


3. Principiul economisirii. 
Principiul agonisirii se referă la acumularea unui surplus 
-diferența dintre venit şi cheltuieli - din ceea ce câştigi. 


4. Principiul investirii. 
Principiul investirii se referă la alocarea unei cote parte din 
venitul tău pentru sporirea averii personale. 


Legea Universală a Valorii se aplică în domeniul financiar 
în felul următor: câştigă suficient de mult, încât veniturile tale 
să-ți permită realizarea scopului propus. Organizează cu înțelepciune 
schimbul avantajos prin care timpul, cunoştinţele şi energia ta devin 
venit. Cheltuieşte eficient acest venit, cât mai conform cu țelul pe care 
l-ai ales, întru folosul tău şi al celorlalți oameni. Plăteşte-te mai întâi pe 
tine, astfel încât să poți realiza un surplus - economiile tale. Investeşte 
o parte din aceste economii în vederea asigurării creşterii veniturilor. 

Şi mai simplu, legea valorii poate fi formulată astfel: 


Câştigă mai mult decât cheltuieşti. Economiseşte 
ce nu cheltuieşti. Investeşte o parte din economii 
pentru a-ți spori veniturile. 


întreabă-te mereu: ,„ Care este cea mai bună utilizare pe care 
o pot da banilor mei în acest moment, având în vedere scopurile, 
viziunea şi țelul pe care mi l-am ales?" 

Cum să rezolvi problema vieţii de fiecare zi 


Pe măsură ce înaintezi pe cale, devii foarte conştient de 
cantitatea de timp şi de energie pe care trebuie să o cheltuieşti 
pentru generarea venitului necesar acoperirii nevoilor tale personale 
şi ale familiei tale. Provocarea supraviețuirii financiare este un 
test important pentru cunoştinţele, aptitudinile, determinarea şi 
autodisciplina de care dispui la un momonet dat. 

Dacă nu faci față acestei provocări, îți limitezi drastic 
capacitatea de a-ți realiza țelul şi a-ţi atinge scopurile. în fapt, atât 
timp cât trăieşti de la o leafă la alta, sau eşti dependent de ceva sau 
cineva pentru asigurarea traiului de cu zi, îţi va fi foarte dificil să-ți 
găseşti timp pentru focalizarea atenției, cu intentistate suficient 
de mare, asupra dobândirii rezultatelor dorite. Prin urmare, este 
extrem de important să faci față provocării supravieţuirii financiare, 
şi să rezolvi în felul acesta enigma traiului de zi cu zi. 

A rezolva problema vieţii de fiecare zi presupune mai mult 
decât să ai cu ce să acht cele necesare traiului astăzi, înseamnă, 
în contextul în care discutăm, să-ți asiguri independenţa financiară, 
să atingi nivelul la care roadele eforturilor tale sunt suficiente încât 
să-ți permită să trăieşti un timp indefinit, în modul care te satisface, 
fără a avea nevoie să mai depui vreun efort suplimentar. 

De exemplu, să presupunem că ai ajuns la concluzia că suma 
de 36.000 de dolari ar fi suficientă pentru a-ţi acoperi nevoile 
financiare timp de un an. în acest caz, obiectivul tău trebuie să fie 
elaborarea unui plan în baza căruia să realizezi un venit de 36.000 
de dolari pe an, fără să te atingi de capitalul de bază. 


Cum să creezi avere Există 
trei căi majore de a genera bogăţie: 


1. Venituri lunare şi salarii. 


2. Profit din afaceri. 
3. Profit din investiţii. 

Haideţi să considerăm următorul scenariu. Ai patruzeci de 
ani. Nu ai afacerea ta particulară. Nu ai investiții proprii. Dar ai 
un serviciu unde eşti plătit cu 36.000 de dolari pe an. Ce poți să 
faci, şi cât timp îţi va lua, ca să acumulezi suficient de mulţi bani 
încât să dispui de venitul de 36.000 de dolari pe an necesar vient 
tale zilnice, fără să fie nevoie să mai munceşti? Să presupunem că 
optezi pentru sistemul de dobânzi compuse. Și să mai presupunem 
că alegi să investeşti o sumă lunară într-un fond de investiții. 

în primul rând stabileşte câte acţiuni ar trebui să acumulezi în 
acel fond pentru ca acestea să genereze un venit de 36.000 de dolari. 
Dacă presupunem o rată anuală a profitului de 12%, care este destul 
de rezonabilă, ai avea nevoie în acest caz de un capital de bază de: 


36.000$/12% =36.000$/0,12 = 300.000$ 


Un capital de bază de 300.000 de dolari, investit într-un fond 
mutual, la o rată a profitului de 12% pe an, îţi va asigura un venit 
de 36.000 de dolari pe viaţă. Dacă vei utiliza tabelele de previziuni 
la depuneri cu dobânzi compuse, puse la dispoziţia clienților de 
cele mai multe bănci şi fonduri de investiţii, vei putea calcula de 
ce capital vei dispune într-o perioadă între zece şi treizeci de ani, 
în funcţie de diferite valori ale capitalului de bază. 


Tabel de previziuni la depunerile cu dobânzi compuse 


Investiţia Valoarea acumulată [dolari] 
lunară 10 ani 20 de ani 30 de ani 
100$ 23.004$ * 98.924$ 349.496$ 
200$ 46.008$ 197.848$ 698.992$ 
300$ 69.012$' 296.772$ 1.048.488$ 


întotdeauna plăteşte-te pe tine mai întâi. Dacă vei lua 10% din 
venitul tău anual şi vei investi această sumă sub formă de rate 
lunare într-un fond mutual, aceasta înseamnă că vei plăti: 10% 
din 36.000 $ = 3.600 $ pe an 3.600 S/12 luni = 300 $ pe lună. 


151 


CELE DOUASPREZECE LEGI UNIVERSALE ALE SUCCESULUI 


Din tabelul de previziuni la depunerile cu dobânzi compuse 
vei vedea că dacă investeşti suma de 300 de dolari pe lună într-un 
fond mutual, cu dobânda de 12% pe an, după douăzeci de ani 
vei dispune de suma de 296.772 de dolari. Cu alte cuvinte, ai 
rezolvat problema vieţii de fiecare zi la vârsta de şaizeci de ani. 
Dacă te hotărăşti să începi să investeşti mai devreme într-un fond 
de acumulare, sau să investeşti o sumă mai mare, vei atinge 
independenţa financiară mult mai devreme. Dacă, de pildă, începi 
să investeşti la vârsta de treizeci de ani, la cincizeci de ani eşti deja 
independent din punct de vedere financiar. 

Acest exemplu dovedeşte că nu ai nevoie de o moştenire 
mare, de relaţii sau talente deosebite ca să îţi asiguri traiul zilnic 
la o vârstă rezonabilă. Poţi rezolva această problemă cu mijloace 
proprii şi cu multă autodisciplină. 

O altă cale de a rezolva problema traiului zilnic este cumpărarea 
unei afaceri. Cea mai accesibilă şi cea mai eficientă afacere pe care 
o poţi achiziționa este probabil o reţea de marketing. 


Privire de ansamblu asupra 
unei reţele de marketing 


Rețelele de marketing constituie unul dintre domeniile în 
care se înregistrează în prezent un ritm foarte rapid de dezvoltare 
a activității antreprenoriale. Acestea au avantajul că necesită un 
capital inițial relativ mic şi oferă libertatea de a-ţi organiza timpul, 
banii şi activitatea aşa cum doreşti, ceea ce face ele să devină 
probabil cea mai bună opțiune pentru constituirea unei mici afaceri 
în secolul 21. 

Deşi pe piaţă sunt mii de astfel de reţele de marketing, nu 
toate întrunesc cele trei cerințe de bun simț, necesar a fi îndeplinite 
pentru mărirea şanselor de succes: 

1. Caută o firmă puternică, cu o poziţie financiară solida, 
management experimentat şi rapoarte de activitate bune. în general, 
companiile care operează de cel puțin trei ani pe piață, furnizând 
acelaşi produs, sunt cele mai bune. 

2. Caută un produs, un bun sau un serviciu de care are 


nevoie toată lumea şi pe care îl posedă foarte puţini. De exemplu, 


atunci când NSA (National Safety Association - Asociaţia pentru 
Protecţia Naţională) a început să vândă filtre pentru apă, mai puțin 
de 3% din locuinţele americanilor aveau aşa ceva. Ca urmare a 
creşterii preocupării pentru calitatea apei, vânzările de filtre au 
ajuns la aproximativ 400 milioane de dolari într-un an. 

De asemenea, caută un produs consumabil sau care satisface 
o nevoie importantă a populației, cum ar fi de pildă scăderea în 
greutate sau alimentaţia sănătoasă. Acest gen de produse constituie 
o alegere excelentă pentru o reţea de marketing, din cauză că ele se 
cumpără regulat. 

3. Caută o companie al cărei plan de salarizare îi recompensează 
pe angajaţi/colaboratori în mod adecvat în raport cu eforturile 
depuse. Planul respectiv trebuie să fie unul simplu şi uşor de înţeles 
şi de explicat altora. Totodată, investiţia cerută pentru începerea 
afacerii nu trebuie să fie prohibitivă. Planurile care oferă un procent 
din veniturile realizate din vânzările cu amănuntul şi din vânzările 
en gros, de asemenea prime şi bonusuri, şi care acordă o recompensă 
pentru instruirea şi atragerea de noi reprezentanți, sunt în general 
cele mai atractive. 


Printre companiile de marketing cele mai populare se 
numără: 

e Pre-Paid Legal Services, Inc. Această firmă a înţeles 
că, într-una dintre cele mai litigioase ţări din lume, foarte puţini 
americani dispun de timpul şi de resursele necesare rezolvării prin 
eforturi proprii a unei reprezentări corespunzătoare în fața legii. Ca 
urmare, firma respectivă a cunoscut o dezvoltare explozivă. 

+ Excel, ACN şi diverse alte firme furnizoare de servicii 
de telefonie la mare distanță. Aceste firme au văzut că, datorită 
dereglărilor apărate în industria de telecomunicaţii, au posibilitatea 
să ofere un produs pe care cândva 1-a avut toată lumea şi de care 
toată lumea are mare nevoie, şi anume serviciile de telefonie la mare 
distanță. Dezvoltarea lor a fost, în consecință, absolut fenomenală. 

e Tom Danley's tape of the Month (înregistrarea lunară 
a lui Tom Danley). Această companie a lansat pe vasta piață a 
serviciilor de autorservire şi dezvoltare porsonală mesaje lunare, 
înregistrate pe casete audio şi CD. în schimbul unei taxe lunare 
insignifiante şi al unui plan simplu de marketing, abonatul/asociatul 
îşi poate construi o afacere, fără a avea nevoie de nicio investiţie. 

e Amway. Unul dintre pionierii în sistemul reţelelor de 
marketing, Amway a oferit distribuitorilor săi oportunitatea de a 
achiziționa produse la preţul cu ridicata şi a le vinde la preţ cu 
amănuntul, primind totodată prime şi bonusuri. 

Informaţii despre alte asemenea mari companii de marketing 
pot fi găsite contactând Direct Sellers Association (Asociaţia 
Distribuitorilor Direcţi) şi Multi-Level Marketing International 


Association (Asociaţia Internaţională de Multi-Level Marketing ). 
kk 


Odată ce ai pus la punct un program de acumulare de venituri 
şi te-ai decis să îl urmezi, ai rezolvat practic problema vieții de 
fiecare zi. 

Pentru a beneficia în mod corespunzător de legea universală 
a valorii, trebuie ca scopurile, viziunea şi țelul tău să fie foarte clar 
definite. Acestea reprezintă cadrul de referință, în baza căruia vei 
face alegeri şi vei lua decizii în viitor. - 


H 


Rezumatul capitolului 


Legea Universală a Valorii şi a Schimbului Reciproc se referă 
la interacţiunile care au loc între oameni de diferite niveluri de 
conştiinţă. Această lege afirmă că nu trebuie să oferi niciodată 
lucruri care au mare importanță pentru tine unor oameni care sunt 
sub nivelul tău de conştiinţă, sau să te intereseze aspecte care nu 
sunt demne de atenția ta. 

întrebarea călăuzitoare, pe care nu trebuie să încetăm să ne-o 
punem, este următoarea: 

„Care este cea mai bună utilizare pe care o pot da timpului, 
gândurilor, energiei şi resurselor mele în acest moment, 
ținând cont de scopurile, viziunea şi țelul meu?" 


O primă aplicaţie a legii universale a valorii în domeniul 
financiar rezultă din înțelegerea corectă a modului cum acționează 
cele patru principii ale bogăției. Rețelele de marketing constituie 
probabil cea mai bună opţiune pentru consituirea unei mici afaceri 
în secolul 21. 


Ghid de studiu 
1. Crezi că arunci perle înaintea porcilor? Dacă da, de ce? 
2. Eşti în situația de a-ți irosi timpul şi banii cu alţi oameni? 


3. Descrie aceste situaţii şi spune cum te-ai gândit să previi 
apariţia lor în viitor. 

Legea relaţiilor 


A noua lege universală a succesului este Legea Universală a 
Relatiilor. Fiecare pas pe care îl faci pe calea către succes presupune 
angajarea de relaţii. Capacitatea ta de a dezvolta relaţii pozitive, 
agreabile şi dătătoare de putere reflectă în ce grad eşti pregătit să-ți 
atingi scopurile şi să-ți realizezi viziunea ta despre viață. 


Cele patru relaţii de bază 
Există patru relații fundamentale: 


1. Relaţia cu Dumnezeu. 


2. Relaţia cu sine. 
3. Relaţia cu ceilalți. 
4. Relația cu lucrurile. 


Când aceste relaţii se realizează adecvat, spunem că ele sunt 
armonioase. 

Relaţiile armonioase sunt pozitive, încurajatoare, educative 
şi productive. Ele se traduc printr-o stare de sănătate, fericire, 
iubire, succes, prosperitate şi obținerea de rezultate pozitive, dorite. 
Relaţiile armonioase se bazează pe adevăr, cunoaştere, înțelegere, 
credinţă, curaj, încredere în sine şi respect. Când relațiile nu 
sunt armonioase, ele au la bază gânduri negative, neproductive, 
obiceiuri şi sentimente izvorâte din ignoranță, teamă, îndoială, 
lipsă de onestitate şi indecizie. 


Relaţia armonioasă cu Dumnezeu 


Relaţia armonioasă cu Dumnezeu este exprimată în Biblie 
astfel: 

„Să iubeşti pe Domnul Dumnezeul tău, cu toată inima ta, cu 
tot sufletul tău şi cu tot cugetul tău. Aceasta este marea şi întâia 
poruncă." 


-Matei, 22:37-38 


Cu alte cuvinte, relația armonioasă dintre tine şi Dumnezeu 
este o relaţie de iubire. Dar „Ce este iubirea?" 

Iubirea este o emoție, un sentiment de afecțiune puternică, 
născut din înrudire, admiraţie, bunăvoință, respect, compasiune, 
tandreţe, interese comune, în general din emoţii pozitive. 

Metafizic, inima se identifică cu mintea subconştientă, sufletul 
cu mintea supraconştientă iar mentalul obişnuit cu mintea conştientă. 

Ținând cont de acestea, relaţia armonioasă cu Dumnezeu este 
una de afecțiune totală, respect, ataşament, supunere şi simţire 
profundă la toate nivelurile fiinţei - conştient, subconştient şi 
supraconştient. Când între aceste niveluri se stabileşte un echilibru, 
eşti în armonie cu Dumnezeu. 

Dacă însă îl iubeşti pe Dumnezeu în gândurile tale, dar nu 
exprimi această iubire în sentimente, eşti în dizarmonie. Chiar dacă 
îl iubeşti pe Dumnezeu în gândurile tale şi exprimi iubirea pentru 
El prin intermediul sentimentelor, dar nu ai credință în puterea lui 
Dumnezeu de a se manifesta prin viziunea ta, eşti în dizarmonie. 
Pentru a-ţi atinge scopurile şi a-ţi realiza viziunea, trebuie să fii în 
armonie cu Dumnezeu. Trebuie să îl iubeşti pe Dumnezeu cu toată 
inima, sufletul şi mintea ta. 


Relaţia armonioasă cu tine însuți 


Cum demonstrezi că ai o relație armonioasă cu Dumnezeu? 

Demonstrezi acest lucru prin felul în care te iubeşti pe tine 
însuţi. Iubirea şi valoarea trebuie să fie interiorizate mai întâi, 
înainte de a fi exteriorizate în relaţia cu o altă persoană. Nu putem 
dărui sau împărtăşi ceva ce nu posedăm noi înşine. 

Relaţia cu tine însuţi se concretizează în imaginea de sine pe 
care o adopţi - felul în care te simţi în propria piele. Atunci când 

imaginea de sine se bazează pe cunoaştere, iubire, curaj, respect, 
credinţă şi încredere, eşti în armonie cu tine însuţi. 


Relaţia armonioasă cu ceilalţi oameni 
Relaţia armonioasă cu alţi oameni este descrisă în Biblie astfel: 


„lar a doua (poruncă), la fel ca aceasta: Să iubeşti pe 


aproapele tău ca pe tine însuţi. ' 
-Matei, 22:39 


O altă afirmaţie referitoare la relaţia armonioasă dintre tine şi 
ceilalți oameni este: 


„ Ci toate câte voiţi să vă facă vouă oamenii, asemenea şi voi 
faceți lor..." 


-Matei, 7:13 


în termeni mai familiari, s-ar putea transpune în Regula de Aur: 


ZE 


„Fă celorlalți ceea ce ai vrea ca ei să-ți facă ţie. 


A-ți iubi aproapele ca pe tine însuți implică faptul că tu 
te iubeşti - ai o relație armonioasă - în primul rând cu tine 
însuţi, înainte de a-ți pune problema unei relații armonioase cu o 
altă persoană. Prin dragostea pe care o porți celorlalți oameni tu 
demonstrezi măsura dragostei pe care ţi-o porți de fapt tie. 

Iubirea necesită independență şi respect de sine. Ea se bazează 
pe capacitatea de a te dărui celorlalți oameni în baza alegerii tale 
libere, şi nu în baza unei necesități dictate de dependenţă. Relaţia 
armonioasă care se statorniceşte între două persoane este aceea în 
care fiecare se poate susține separat, în afara cuplului. 

Dragostea adevărată este sentimentul care se naşte între doi 
oameni care au, fiecare dintre ei, o relaţie armonioasă cu sine 
însuşi. Oamenii care sunt dependenţi unul de altul rămân într-o 

relaţie de dependență şi necesitate, nu într-una liber consimțită. 
Numai atunci când eşti independent, când ai o relaţie armonioasă 
cu tine însuţi, poţi spune că eşti cu adevărat îndrăgostit de o altă 
ființă şi că ai o relaţie armonioasă cu aceasta. 


Nouă căi de îmbunătăţire a relațiilor tale 
cu ceilalți oameni 


1. Fă-te plăcut. 

Puterea de a te face plăcut celorlalți este un dar inestimabil 
pe calea ta către succes. Ca să te placă alţii, trebuie mai întâi să te 
placi tu însuţi. Sentimentul pozitiv pe care îl ai despre tine poate 
fi apoi proiectat asupra altora, prin intermediul atitudinii. Când 
oamenii te plac, ei te ajută să-ți îndeplineşti scopurile pe care ţi 
le-ai propus şi să-ţi realizezi viziunea despre viață. 


„dar este şi câte un prieten mai apropiat decât un frate." 
-Pilde, 18:24 


2. Aminteşte-ţi întotdeauna numele oamenilor. 

Nu există sunet mai plăcut urechilor unui om decât sunetul 
propriului nume. Oamenilor le place să-ți aminteşti cum îi cheamă. 
Acest lucru îi face să simtă că sunt importanţi pentru tine. 


3. Apreciază ce fac ceilalți. 
Atunci când îţi arăţi aprecierea pentru ceea ce fac ceilalți, tu 
dai valoare şi recunoaştere eforturilor lor. 


4. Fii generos cu laudele. 
Prin laude îți exprimi aprobarea pentru ceea ce fac ceilalți. 
Lucrul acesta îi va inspira să facă încă şi mai mult decât atât. 


5. Ascultă cu atenţie şi înţelegere ce-ţi spun oamenii şi 
răspunde potrivit cuvintelor lor. 

Comunicarea a devenit mult prea des în ziua de azi o practică 
prin care doi oameni se aşteaptă unul pe altul să termine de vorbit 
pentru a continua fiecare să spună ce are de spus. Foarte puțini 
oameni ascultă cu adevărat pe ceilalți. Ei sunt de obicei mult prea 
preocupaţi să se gândească la ceea ce urmează să spună ei înşişi 
când le vine rândul, şi foarte puţin interesați de ceea ce tocmai 
spune interlocutorul. Este adeseori mai important cum asculți 
decât cum vorbeşti. Ascultă până la capăt ce ți se spune, şi numai 
după aceea formulează răspunsul. 


6. Lasă ca subiectele de interes pentru cealaltă persoană să 
constituie topicul conversatiei. 

Cea mai bună metodă de a menţine atenția unei alte persoane 
nu este să vorbeşti tu întins, timp de ore, hotărât să impresionezi 
prin cunoştinţele şi realizările tale. îi captezi atenţia celuilalt 
dacă îl încurajezi să vorbească despre propriile realizări, scopuri, 
aspirații. 


7. Fă-l pe celălalt să se simtă important. 

Recunoaşte şi admite importanţa fiecărui om pe care îl 
întâlneşti. Orientează întotdeauna conversaţia către cel din faţa ta. 
Fii conştient de nevoile acestuia şi fă tot posibilul să le satisfaci. 
Fii amabil şi săritor. 


8. Nu critica. 

Ridică-te deasupra criticii mărunte. Tratează-i pe ceilalți aşa 
cum ai vrea să fii tratat de ei. Fă astfel ca dragostea să-ţi motiveze 
atitudinea şi acțiunile. Doreşte-le binele tuturor celor pe care îi 
întâlneşti. Fii dispus să te deranjezi pentru alții, mai ales atunci 
când prin aceasta ai dobândi mai multă cunoaştere şi înțelegere. 


Atunci când arunci cu noroi, risipeşti pământul. 


9. Să crezi în permanență că există o cale de a dobândi cele 
mai bune rezultate. 

Să ştii că oamenii apar în viaţa ta dintr-un anumit motiv. 
Dacă imaginea de sine este intactă, fii sigur că-i vei atrage numai 
pe aceia care sunt în armonie cu felul în care te simţi tu pe tine. 
Toţi ceilalți vor fi respinşi de aura pozitivă pe care o vei emite în 
jurul tău. 

Prin urmare, nu-ţi pregeta niciun efort când este vorba 
de construirea de relații pozitive. Fă tot ceea ce poţi pentru 
a hrăni şi a susţine asemenea relaţii, în vederea transformării 
lor în asocieri pe termen lung şi, dacă este posibil, reciproc 
avantajoase. 


Cuvinte şi formule pentru dezvoltarea de 
relaţii pozitive 


Cele mai importante cinci cuvinte sunt: 
Sunt foarte mândru de tine. 


Cele mai importante patru cuvinte sunt: Ce 
crezi despre aceasta? 


Cele mai importante trei cuvinte sunt: 
Te rog frumos. 


Cele mai importante două cuvinte sunt: îți 
mulțumesc. 


Cel mai important cuvânt este: 
Felicitări! 
Cel mai puțin important cuvânt este: 


Eu. 


Cea mai înaltă şi mai puternică formă de relație cu alți oameni 
este formarea unui Grup de Conştientizare a Principiului Suprem 
şi practicarea împreună a exerciţiilor de conştientizare. 

Principiul Spiritului Suprem 


Spiritul Suprem este puterea care guvernează creația universală. 
El este cunoscut sub multe nume: Dumnezeu, Cauza Primordială, 
Ființa Supremă, Cauza Supremă, Forța Universală şi aşa mai departe. 
Noi toți, fiecare om de pe planetă, suntem o expresie individualizată 
a Spiritului Suprem. Cu toţii am fost înzestrați cu puterea, de însuşi 
Dumnezeu dăruită, de a ne conecta la înțelepciunea, geniul şi puterea 
Spiritului Suprem. 

Aşa cum se spune în Facere, Dumnezeu, Forţa Universală şi 
Spiritul Suprem, este creatorul tuturor celor care există: 


„ Şi a făcut Dumnezeu pe om după chipul Său; după chipul 
lui Dumnezeu însuşi l-a făcut; a făcut bărbat şi femeie. " 
-Facerea 1:27 


Ne putem conecta la această putere prin intermediul rugăciunii. 
Există rugăciuni pentru orice situație cu care ne confruntăm. Ele 
oferă soluţii pentru orice problemă. Rugăciunea utilizează gândurile, 
puterea mentală şi inteligența creatoare de care dispunem, împreună 
cu Inteligența Infinită a Spiritului Suprem. 

Energia mentală a cel puţin unei alte persoane se adaugă, 
prin urmare, energiei mentale proprii. Principiul Spiritului Suprem 
exprimă aşadar concepția antică a energiilor combinate, prin care mai 
mulţi oameni, apropiaţi ca nivel de conştiinţă, îşi unesc inteligența 
şi puterea mentală de care dispune fiecare, obținându-se în final 
o cantitate de energie cu mult mai mare decât suma energiilor 
individuale, considerate separat. 

Aplicația practică a modului în care operează Principiul 
Spiritului Suprem se realizează prin intermediul Grupului de Lucru 
cu Spiritul Suprem. 

Un Grup de Lucru cu Spiritul Suprem se compune din două 
sau mai multe persoane care se întâlnesc regulat, într-o atmosferă 
de încredere şi armonie. Scopul acestor întâlniri este acela de a 
oferi membrilor grupului ajutor reciproc şi încurajare. Nu face 

obiectul activităţii acestui grup rezolvarea efectivă a problemelor 
cu care se confruntă fiecare, ci mai degrabă o orientare către 
Spiritul Suprem a ariei în care se situează aceste probleme, a 
nevoii fireşti de consolare şi ajutor şi, în general, a oricăror dorinţe 
pozitive pe care cei în cauză le nutresc. 

întâlnirile pot fi ţinute acasă la unul dintre membri, la serviciu, 
la restaurant, la biserică, în orice locaţie stabilită de comun acord, 
întâlnirile trebuie să fie scurte şi axate pe scopul pentru care s-au 
realizat. Este suficient ca membrii grupului să se întâlnească o dată 
pe săptămână. 


Cum se realizează o şedinţă de conştientizare a 
Spiritului Suprem 


O întâlnire de lucru cu Spiritul Suprem se realizează în felul 
următor: 

O persoană joacă rolul de lider de grup şi deschide şedinţa, 
amintind participanţilor că există un Spirit Suprem, o Prezenţă şi 
o Putere Infinită, mai presus decât ei. Această putere aşteaptă să 
răspundă personal tuturor cererilor lor, cu condiția ca aceştia să i 
se adreseze. 

La începutul întâlnirii, membrii prezintă foarte pe scurt ce 
progrese au înregistrat, oferind exemple de răspunsuri pe care 
le-au primit la rugăciunile lor şi de scopuri pe care le-au îndeplinit, 
împărtăşirea acestor reuşite personale are rolul de a crea o stare de 
entuziasm, speranţă şi anticipare a succesului. 

Liderul de grup conduce discuţiile, astfel încât cuvântul 
participanţilor să se înscrie în topicul stabilit. Fiecare membru 
răspunde cerințelor fiecărei etape a discuţiei, adresându-se Spiritului 
Suprem în prezența membrilor grupului. 


Opt paşi în desfăşurarea unei şedinţe de lucru cu 
Spiritul Suprem 


1. Mă predau. 
Admit că, de unul singur, sunt fără nicio putere, incapabil să-mi 
rezolv problemele şi să-mi îmbunătăţesc viaţa. Am nevoie de ajutor. 

2. Cred. 
Cred că o putere mai presus decât mine, Spiritul Suprem, 
răspunde personal cererilor mele. 


3. înţeleg. 

înțeleg că de vină pentru problemele, eşecurile, nefericirile 
şi temerile mele sunt propriile greşeli, modul meu defectuos de a 
gândi. 


4. Am hotărât. 
Am hotărât acum să-mi orientez viaţa către Spiritul Suprem, 
lui îi predau voita şi falsele mele credinţe. 


5. Iert. 
Mă iert pentru toate greşelile mele. îi iert de asemenea pe toți 
cei care mi-au făcut vreodată vreun rău, indiferent în ce fel. 


6. Cer. 

Adresez acum Spiritului Suprem şi partenerilor de grup 
cererea mea specială. 

în acest punct al desfăşurării şedinţei, fiecare membru al 
grupului de lucru cu Spiritul Suprem îşi prezintă cererea personală, 
iar ceilalți membri îi oferă suportul lor. După fiecare cerere/rugăciune 
astfel prezentată, membrii prezenți la întâlnire rostesc împreună 
următoarea frază: 


„Știu că Spiritul Suprem te-a auzit. Vei primi tot ce ai cerut şi 
încă mult pe deasupra." 


7. Accept eu- recunoştinţă. 

Accept cu recunoştinţă şi mulțumiri răspunsul primit, fiindcă 
ştiu că prin mine lucrează puterea miraculoasă a Spiritului Suprem, 
care răspunde astfel fiecărei cereri pe care i-o adresez. 

Mărturisesc că simt deja că cererea mea a fost îndeplinită. 

8. Consacrare şi legământ 
Fac acum un legământ că Spiritul Suprem îmi va dărui toate 
cele necesare pentru a trăi o viaţă fericită, încununată de succes. 
îmi consacru întreaga ființă lui Dumnezeu şi serviciului 
neîntrerupt în folosul celorlalți oameni, astfel încât viața mea să 
fie un exemplu demn de urmat de către ceilalți. Rămân un canal 
deschis prin care voința lui Dumenzeu să se împlinească. 
Merg înainte, animat de spiritul iubirii, speranţă şi entuziasm. 
Sunt împăcat cu mine însumi. 


Relaţia armonioasă cu lucrurile 


„Nu vă adunaţi comori pe pământ, unde molia şi rugina le 
strică şi unde furii le sapă şi le fură. 

Ci adunați-vă comori în cer, unde nici molia, nici rugina 
nu le strică, unde furii nu le sapă şi nu le fură. Căci unde este 
comoara ta, acolo va fi şi inima ta. " 


-Matei 6:19, 20-21 


Aminteşte-ţi că tu eşti stăpân pe pământ, căci ţie ţi s-a dat 
puterea de a domina toate lucrurile. Comoara ta constă în ceea ce 
este cu adevărat important pentru tine; ceea ce ţi-e scump; ceea ce 
păstrezi cu adâncă iubire în inima ta, în mintea ta subconştientă. 

Atunci când plasezi valorile şi sentimentele tale profunde în 
lucruri exterioare ţie, care pot fi furate sau distruse, tu renunți la puterea 
extraordinară pe care ţi-a dat-o Dumnezeu. Dacă plasezi valorile tale 
în posesiuni materiale, vei sfîrşi prin a fi controlat de ele. 

Unii pot argumenta că poţi avea o relaţie armonioasă cu 
Dumnezeu şi în acelaşi timp să iubeşti posesiunile materiale. Dar 
acest lucru intră în contradicţie cu cuvântul biblic: 


„Nimeni nu poate să slujească la doi domni, căci sau pe unul 
îl va uri şi pe celălalt îl va iubi, sau de unul se va lipi şi pe celălalt 
îl va dispreţui. Nu puteți să slujiți lui Dumnezeu şi lui mamona 
(posesiunile materiale). - Matei 6:24 

Prin urmare, clădeşte-ţi valorile pe simţirea profundă a celor 
sfinte înlăuntrul tău - în gândurile şi în conştiinţa ta -, nu pe lucruri 
pieritoare: posesiunile materiale. Relaţia armonioasă dintre tine şi 
lucruri este aceea în care lucrurile te servesc pe tine, nu tu pe ele; 
ele există întru folosul şi bucuria ta. Te poţi bucura de posesiunile 
materiale, dau nu le lăsa să-ţi controleze viața. 

Relaţia armonioasă dintre tine şi lucruri este statornicită prin 


cuvintul sfânt: 


„Deci, nu duceţi grijă, spunând: Ce vom mânca, ori ce vom 
bea, ori cu ce ne vom îmbrăca?... Căutaţi mai întâi împărăția lui 
Dumnezeu şi dreptatea Lui şi toate acestea se vor adăuga vouă. " 

-Matei, 6:31-33 


Atunci când ai o relaţie armonioasă cu Dumnezeu, şi când te 
supui întru totul poruncilor lui, el te ghidează să stabileşti relaţii 
armonioase de asemenea cu ceilalți oameni, cu lucrurile şi cu tine 
însuţi. Urmează sfatul şi îndrumarea lui şi tot ce ai nevoie va 
veni către tine. Tot ce îţi trebuie pentru a-ţi atinge scopurile şi 
a-ți împlini viziunea, gândurile bune, oamenii, lucrurile de care ai 
nevoie, toate ţi se vor da. 


Rezumatul capitolului 


Legea Universală a Relaţiilor se referă la natura sau caracterul 
interacțiunilor sau contactelor pe care le stabileşti. Cele patru 
relaţii de bază sunt: relația cu Dumnezeu, relația cu tine însuţi, 
relaţia cu ceilalți oameni şi relația cu lucrurile. Atunci când aceste 
relaţii sunt pozitive, spunem că ele sunt armonioase. Când sunt 
negative, spunem că sunt dizarmonioase. Relaţiile se stabilesc, se 
dezvoltă şi se îmbunătăţesc. Cele nouă formule prin care îţi poţi 
îmbunătăţi relația cu ceilalți oameni te ajută să contruieşti relații 
durabile, reciproc avatajoase. 

Principiul Spiritului Suprem descrie relația care se stabileşte între 
un grup format din doi sau mai mulți oameni, orientat către Divin - 

Spiritul Suprem. Prin aplicarea acestui principiu, energiile combinate, 
inteligenţa şi puterea grupului ating niveluri cu mult mai ridicate decât 
suma tuturor energiilor indiviuale ale membrilor grupului. 


Ghid de studiu 


1. Asupra căreia dintre cele patru relaţii fundamentale ai nevoie 
să lucrezi? De ce? 

2. Alege câte una dintre cele nouă căi de îmbunătățire a relaţiei 
tale cu ceilalți oameni şi focalizează-te asupra ei timp de o 
săptămână. Lucrează cu acea idee-forță, aplic-o în activităţile 
tale zilnice. 

Legea dăruirii 


Azecea lege universală a succesului este Legea Universală 
a Dăruirii şi a Oportunității. Tot ceea ce ne este necesar 
pentru a trăi în abundență se află prezent pretutindeni şi ne stă 
întotdeauna la dispoziție. Acestea ne sunt dăruite fără încetare, 
oriunde ne-am afla. 


„Deci, nu duceți grijă, spunând: Ce vom mânca, ori ce vom 
bea, ori cu ce ne vom îmbrăca?... 

„ştie doar Tatăl vostru Cel ceresc că aveți nevoie de ele. 
Căutați mai întâi împărăția lui Dumnezeu şi dreptatea Lui şi toate 
acestea se vor adăuga vouă. " 

-Matei, 6:31-33 


Unde se află împărăţia lui Dumnezeu? 
Este ea undeva deasupra norilor? Este pe lumea cealaltă? Nu, 
răspunsul este dat în Biblie: 


„împărăţia lui Dumnezeu nu va veni în Chip văzut. Şi nici nu 
vor zice: Iat-o aici sau acolo. Căci, iată, împărăţia lui Dumnezeu 
este înlăuntrul vostru." 

-Luca 17:20, 21 


Ce este împărăţia lui Dumnezeu? 


„ Căci împărăţia lui Dumnezeu nu este mâncare sau băutură, 
ci dreptate şi pace şi bucurie în Duhul Sfânt. " 
-Romani, 14:17 


împărăția lui Dumnezeu nu se materializează în plăceri 
senzuale sau obiecte materiale. Ea este o condiţie a minții. Este 
starea de conştiinţă în care mintea, trupul şi sufletul tău se află în 

armonie cu Spiritul Divin. Mai exact, este starea de conştiinţă în 
care mintea conştientă, subconştientă şi supraconştientă se află în 
armonie cu Dumnezeu. 

împărăţia lui Dumnezeu reprezintă, de asemenea, o proiecție 
a ideilor benefice divine, a ritmurilor universului, în spiritul 
individual. 

împărăţia lui Dumnezeu este deci un tărâm al ideilor. 
Practic, Legea Universală a Dăruirii afirmă că, înainte de urmări 
materializarea unor dorințe în planul fizic, trebuie să cauţi 
corespondentul acelor dorinţe în lumea ideilor. 

Pentru a dobândi sănătatea, bogăţia şi fericirea pe care le 
doreşti, caută mai întâi înlăuntrul tău ideile şi gândurile care sunt în 
armonie cu starea de sănătate, bogăţie şi fericire. Apoi, pentru ca 
aceste gânduri să se materializeze sub formă de experienţe de viață, 
trebuie să faci mai mult decât să le gândeşti. Trebuie să treci la fapte. 
Trebuie să CAUŢI împărăția lui Dumnezeu. Urmăreşte aceste 
gânduri şi idei în mod activ, inteligent şi continuu. Să ştii că vei 
experimenta sănătatea, bogăţia şi fericirea, ca rezultat al , 
eforturilor tale. 

Nu te teme, nu te îndoi, nu te îngrijora. Menţine-ţi gândurile 
focalizate asupra viziunii care doreşti să se realizeze în viaţa ta. 
Crede în acea viziune. Ai încredere în abilitatea ta de a face tot ceea 
ce trebuie pentru ca viziunea ta să se realizeze. 

înțelege că Legea Universală a Dăruirii îți garantează că 
nu-ți va lipsi nimic, că Dumnezeu, Inteligența Divină, îţi va dărui 
tot ce ai nevoie. Există întotdeauna un izvor nesecat de daruri, 
din care poți primi absolut tot ce doreşti. Sărăcia, lipsurile, 
limitările, există numai în mintea ta. Din momentul în care eşti 
capabil să-ți controlezi gândurile, poţi face, poţi avea şi poți fi 
orice îţi doreşti. 

Dacă întreţii în mintea ta gânduri despre abundență, dacă vezi 
abundeța în imaginaţie - cu ochii minţii, dacă simți abundența 
în inima ta, dacă crezi în abundență în adâncul sufletului tău, 
abundența va deveni pentru tine o experiență de viaţă. 

„Fericit bărbatul care n-a umblat în sfatul necredincioşilor 
şi în calea păcătoşilor nu a stat şi pe scaunul hulitorilor n-a șezut; 
ci în legea Domnului e voia lui şi la legea Lui va cugeta ziua şi 


noaptea. 
„Şi toate câte va face vor spori. " 
-Psalmi, 1:1-3 


Mai simplu spus, atunci când eşti în armonie cu Legile 
Universale ale Succesului, orice întreprinzi îți reuşeşte şi orice ai 
nevoie îţi este dat. 


Acolo unde există un izvor nesecat de daruri, 
există oportunităţi nelimitate. 


Oportunitatea se găseşte întotdeauna 
exact unde te afli! 


Oportunitatea este o combinaţie favorabilă de circumstanţe, în 
legătură cu eforturile pe care le depui pentru a realiza un anumit 
lucru; este o şansă, o ocazie avantajoasă care se iveşte. Cuvântul 
oportunitate este derivat din oportun, care înseamnă potrivit cu 
scopul, corespunzător circumstanțelor specifice, la timp, petrecut 
sau înfăptuit în momentul potrivit. Cuvântul oportun vine, la rândul 
lui, din cuvântul latin opportunus, care înseamnă „în fața porţii”. 

O oportunitate este, aşadar, o circumstanță sau o serie de 
circumstanțe care te plasează în faţa porții - mai exact, în fața porții 
sănătate, bogăţie, fericire, iubire, recompensă pentru eforturile tale, 
creştere lăuntrică. Cum ai ajuns în fața porții oportunității? 

Gândeşte-te că legea dăruirii operează în permanență. Sursa 
sănătății, a bogăției şi a fericirii pe care ţi-o doreşti se află înlăuntrul 
tău. Tată deci că te afli la uşa oportunității datorită propriilor tale 
gânduri. 

Dacă vei lăsa mintea să se orienteze negativ, atunci gândurile 
tale vor fi despre lipsuri, limitare, eşec şi teamă. Nu vei ajunge în 

acest fel la uşa oportunității. De fapt, se poate ca în acest timp să se 
ivească multe ocazii benefice, pe care însă tu nu le vei vedea. 

Vei fi atât de preocupat de ceea ce nu ai, de ceea ce nu poţi şi 
ceea ce nu eşti încât nu vei băga de seamă că oportunitatea îţi bate 
la uşă. 

Cel care gândeşte negativ vede uşa oportunității ca pe un 
obstacol de netrecut şi face cale întoarsă, convins fiind că ,„ aceasta 
nu se poate!" sau că „n-o să am niciodată aşa ceva!" Datorită 
faptului că oportunităţile sunt respinse sau ignorate sistematic, 
gânditorul negativ se cufundă din ce în ce mai mult în realitatea, 
de el însuşi creată, că nu are parte decât de lipsuri, limitare, eşec, 
teamă şi sărăcie. 

Cunoscutul chirurg Thomas Jones (1810-1880), descrie 
această experiență astfel: 


„Mulţi oameni adoptă faţă de oportunităţile care li se ivesc 
în viață un comportament asemănător celui al copiilor care se 
joacă în nisip: îşi umplu pumnii micuţi cu ele, apoi le lasă să curgă 


n" 


printre degete, până ce în pumn nu mai rămâne nimic. 


Pentru cel care gândeşte pozitiv, Legea Universală a Dăruirii 
lucrează imediat, în favoarea lui. Ceea ce cauţi te caută la rândul 
său. Ceea ce ceri se grăbeşte să vină la tine. Uşa la care baţi ți se 
deschide întotdeauna. Pe scurt, „ Ceea ce vezi este ceea ce ai!" 

Gânditorul pozitiv vede aceleaşi circumstanțe pe care gândi- 
torul negativ le consideră obstacole de netrecut, ca fiind oportunități 
extraordinare de a dobândi sănătate, bogăție, fericire şi succes. 
Dacă crezi în capacitățile tale, vei deschide uşa oportunității, vei 
intra şi-ţi vei primi binecuvântarea. 

Oportunitatea nu lipseşte niciodată. Oportunitatea, ca şi 
dăruirea, este infinită şi prezentă pretutindeni. Felul în care o 
primeşti însă depinde de tine, de nivelul tău de conştiinţă. Dacă 
nivelul tău de conştiinţă te limitează la lucruri, la lumea materială 
a fenomenelor şi aparențelor, atunci percepția oportunității este la 
rândul ei limitată de fapte şi circumstanţe. 

Spre exemplu, mulţi oameni consideră că studiile superioare 
sunt esenţiale pentru a obține succesul. în baza acestui raţionament, 
ei ştiu precis că nu pot avea succes decât dacă ar avea o diplomă 
unversitară. Astfel, dacă li se iveşte ocazia să promoveze, ei nu 
vor vedea această posibilitate ca pe o circumstanţă favorabilă, ca 
pe o oportunitate. Dimpotrivă, ei îşi vor interzice să profite de o 
asemenea şansă, în felul şi în momentul în care li se oferă. 

O persoană cu un nivel de conştiinţă ridicat, orientată către 
Dumnezeu şi către legile spirituale, va vedea într-o circumstanță 
identică o şansă extraordinară de împlinire personală, indiferent 
dacă are sau nu studii superioare. La un nivel ridicat de conştiinţă, 
„ totul este posibil”. 


LLĂ 


„...la Dumnezeu însă toate sunt cu putinţă. 
- Matei, 19:26 


Fiecare circumstanţă pe care o experimentezi în viaţă este o 
oportunitate de creştere şi împlinire. Dacă eşti un gânditor pozitiv, 
acestea sunt şanse de a experimenta bucuria şi fericirea; dacă eşti 
un gânditor negativ, circumstanţele vieţii tale sunt generatoare de 
suferinţă şi deznădejde. Posibilitatea de a creşte, de a fi recompensat 
pentru eforturile tale, este întotdeauna prezentă. 


Rezumatul capitolului 


Legea Universală a Dăruirii şi a Oportunităţii afirmă că tot 
ce ai nevoie în viaţă se află în permanenţă la dispoziţia ta. Există 
un izvor nesecat de daruri, unde poţi găsi orice ai nevoie, oriunde 
te-ai afla, şi de unde poţi lua tot ce îți doreşti. Oportunitatea este o 
combinaţie favorabilă de circumstanţe, în legătură cu eforturile pe 
care le depui pentru a realiza un anumit lucru. Este uşa potrivită pe 
care trebuie să o deschizi pentru a primi obiectul dorinţei tale. Te 
afli în faţa acestei uşi ca un rezultat al propriilor tale gânduri. 


153 


CELE DOUĂSPREZECE LEGI UNIVERSALE ALE SUCCESULUI 


Ghid de studiu 


1. Ai ratat ocazii în trecut? 

2. La ce se refereau? 

3. La ce te gândeai când ai trecut pe lângă o şansă, fără să o 
fructifici? 


CAPITOLUL XI 
Legea perseverenţei 


A unsprezecea lege universală a succesului este Legea 
Universală a Perseverenţei şi a Rezultatelor. Formulată simplu, 
ceastă lege spune: dacă vei persevera în a face un lucru bun, vei obține 
rezultate bune. în Biblie, Legea Perseverenţei este formulată astfel: 


„ Şi Eu vă zic vouă: Cereţi şi vi se va da; căutați şi veți afla; 
bateţi şi vi se va deschide. Că oricine cere ia; şi cel ce caută 


n" 


Luca 11:9,10 


găseşte, şi celui care bate i se va deschide. 


Atunci când perseverezi în eforturile de a obține rezultatul dorit, 
tu îi ceri Spiritului Universal - Spiritului lui Dumnezeu, să-ți ofere 
rezultatele pe care le doreşti, sub forma unor experiențe de viață. 

Perseverența este o trăsătură pe care o au în comun toți 
oamenii de succes. Ea reprezintă efortul susținut pe care trebuie 
să-l depui pentru ca în tine să ia naştere credinţa că ai capacitatea 
de a obţine rezultatele pe care le doreşti. Perseverenţa de care dai 
dovadă este măsura credinței tale în propriile talente şi puteri. Cu 
cât eşti mai perseverent în dobândirea unui anumit lucru, cu atât 
mai mare este credinţa ta în tine însuți. 


Fără perseverență nu vei avea succes. 


Fiecare dintre noi este înzestrat cu puterea de a manifesta 
perseverență. Uneori folosim această putere în direcție greşită. 
Unii oameni sunt mai perseverenţi în a descoperi eşecul decât în a 
dobândi succesul. 

Perseverenţa trebuie combinată întotdeauna cu inteligenţa. 
Există o vorbă veche: „Dacă prima dată nu ai reuşit, încearcă 

D 


din nou ", care însă ar trebui completată: ,„ încearcă din nou, într-o 
manieră mai bună." Nu utiliza la nesfârşti o metodă care nu a 

dat rezultate. Este cu mult mai folositor să dovedeşti perseverență 
în găsirea unor metode noi, mai bune, prin care să dobândeşti 
rezultatele dorite, decât să fii perseverent în greşeală. 


Când mersul lucrurilor devine 
greu, greutăţile fac lucrurile să 
meargă. 


Atunci când eşti perseverent în eforturile tale, legea compensaţiei 
lucrează pentru tine. Universul este plin cu experienţe pozitive şi 
negative. Atunci când treci peste o experiență negativă şi mergi înainte 
- în indiferent ce situaţie, te vei afla la locul potrivit în momentul 
în care se manifestă o experiență pozitivă. De fapt, perseverenţa ta 
generată de perseverenţă atrage experienţa pozitivă în acel loc. 


Când ajungi la capătul corzii, fă 
un nod şi ţine-te bine. 


Eu sunt. Eu vreau. 


Perseverenţa este expresia dorinţei tale de-a învinge, de-a / 
câştiga, de-a supravieţui, de-a reuşi în ceea ce încerci să realizezi. 
Voința ta este expresia curentă a egoului - percepţia propriei 
individualităţi. Este acea forță intangibilă, şi cu toate acestea reală, 
care se exprimă în ființa ta sub forma lui ,„ eu ”. Egoul tău, sau eul, se 
manifestă pe două niveluri. 

Primul nivel se exprimă prin verbul „Eu sunt"; este afirmaţia 
faptului că exişti, că eşti real. Al doilea nivel se exprimă prin 


ri 


verbul „Eu vreau "; este manifestarea dorinței şi a hotărârii tale de 


a acţiona. „Eu vreau " reprezintă expresia Forţei Vieţii în fiinţa ta. 


Voința îţi oferă puterea de a persevera atunci când aparențele 
arată că nu poți învinge. 


„ Când te găseşti la strâmtoare şi totul pare a fi împotriva ta, 
când ţi se pare că nu mai rezişti nici măcar un minut, Să nu te dai 

bătut; căci acela este tocmai locul de unde calea ta începe să se 
" 


lărgească şi pasul să-ți fie lin. 
- Harriet Beecher Stowe 


„Omul este mai mic ori mai mare, după cum îi este voinţa." 
- Johann Schiller 


De ce renunță oamenii, de ce se dau bătuți? 

Oamenii renunță sau se dau bătuți pentru că nu au VOINȚA 
să învingă. Nu cred în ei înşişi, nu cred în Dumnezeu, nu cred în 
propriile puteri. îşi pierd speranţa şi abandonează atunci când dau 
de greu, când întâlnesc obstacole în calea lor către succes. 

Se poate ca aceea să nu fie prima greutate sau piedică în cale, 
se poate să fi depăşit între timp câteva momente dificile. Dar mai 
devreme sau mai târziu, dacă VOINȚA este slabă, ei renunţă şi se 
recunosc învinşi - lucru care de obicei se întâmplă atunci când mai 
aveau doar un pas până la obţinerea victoriei. 


„ Cei perseverenţi işi încep călătoria spre succes de acolo de 
H 


unde alții au sfârşit prin a eşua. 
- Edward Eggleston 


Cei care înving nu abandonează niciodată, 
cei care abandonează nu înving niciodată. 


Condiţiile potrivnice ar trebui să te motiveze să încerci din 
nou, cu mai multă forță şi mai multă inteligență. Să te vezi pe tine 
mai mare decât lucrurile care îţi blochează calea, mai puternic decât 
obstacolele cu care te confrunți. Dacă vei transforma stâncile din 
calea ta în trepte pe care să urci către oportunități din ce în ce mai 
importante, vei ajunge pe culmile victoriei, succesului şi împlinirii 
personale. 

„ Victoria aparține celor mai perseverenți. " 
-Napoleon 

Ceea ce te stânjeneşte şi te blochează nu este obstacolul 
în sine, ci modul cum încerci să-l depăşeşti. Treci mai departe, 
ridică-te deasupra aparenţei că ai pierdut; astfel se dezvoltă în 
tine credinţa şi puterea de a găsi o cale acolo unde pare să nu fie 
niciuna, de a face ceea ce părea cu neputinţă de făcut. 


„Fără muncă susținută, nu există creştere. 
Fără creştere, nu există victorie." 


„Virtutea constă în luptă, nu în trofeul final." 
- Richard Mifaies 


Obstacole în calea perseverenţei 


Obstacolele principale în calea perseverenţei sunt: frica de 
critică, frica de eşec şi obiceiul amânării. 

Frica de critică te face incapabil de efort, te secătuieşte de 
creativitate şi de încredere în sine. Dacă auzi pe cineva că te critică, 
începi să te îndoieşti de tine însuţi, să fii indecis, să te simți , 
descurajat. Realizează totuşi că cei mai mulţi oameni îi critică pe 
alții din ignoranță, invidie, gelozie şi complexe de inferioritate. 
Dacă eşti criticat, probabil că faci ceea ce trebuie ca să reuşeşti. 

Frica de eşec îţi ia vântul bun din pânze. Ea se manifestă ca o 
lipsă de încredere în tine însuţi şi în abilitățile tale. în esenţă, frica este 
lipsa credinței în Dumnezeu. Pentru a depăşi frica de eşec, realizează 
că nereuşita înseamnă că încerci. Cu cât mai mare este eşecul, cu atât 
mai mult este nevoie să descoperi un mod nou de a încerca din nou. 
Adevăratul eşec este să abandonezi drumul către succes. 

Obiceiul de a amâna este principala cauză a eşecului. De 
exemplu, poţi să-ţi dai seama de valoarea perseverenţei amânând 
să începi să practici perseverenţa. Tot ce se petrece în lume are loc 
acum, în momentul prezent. Singurul timp în care poţi să acționezi 
pentru a-ți împlini scopurile şi a-ţi realiza viziunea este acum. 
Orice se întâmplă mâine este deja determinat de ceea ce ai făcut 
sau nu ai făcut astăzi. 

Dacă amâni pe mâine ceea ce poți face astăzi, atunci ai 
determinat deja cum va fi ziua de mâine, care ar fi putut fi 
schimbată numai astăzi. 

Amânarea este un hoţ de timp. Perseverenţa se construieşte 
pe acţiunea continuă. Amânarea se naşte din obiceiul de a nu 
acţiona. Acolo unde nu există nicio acţiune făcută cu un scop, 
datorită amânării sau unei alte cauze, nu poate exista perseverenţă, 
deci nici succes. 

îți întăreşti obiceiul de a amâna atunci când iei decizii în 
ultima clipă, când nu-ți planifici cum trebuie timpul, când amâni 
sarcinile neplăcute până în momentul în care ai ajuns într-o situație 
critică în care trebuie neapărat să acționezi. 


Cum să depăşeşti obiceiul de a amâna 


1. Realizează că amânarea este una dintre principalele 
cauze ale eşecului. 


2. Realizază că atunci când amâni faci următoarele lucruri: 
a. pierzi timp; 
b. îți rămân lucruri nefăcute; 
c. pierzi oportunități; 
d. pierzi angajamente importante; 
e. viaţa îți curge printre degete precum nisipul, până nu mai 
rămâne nimic din ea. 


3. Stabileşte un program bine pus la punct şi respectă-l. 
Planifică-ţi toate treburile zilnice. 


4. întocmeşte o listă cu lucrurile pe care trebuie să le faci, 
sau pe care doreşti să le faci, altele decât rutina zilnică. 

Alocă un timp bine definit fiecăruia dintre ele şi studiază cu 
multă atenție această listă. Hotărăşte pe care le vei face şi pe care 
nu le vei face. Lasă-le deoparte pe acelea pe care nu le vei face şi 
planifică-le pe cele pe care ai hotărât să le faci. 


159 


CELE DOUĂSPREZECE LEGI UNIVERSALE ALE SUCCESULUI 


5. Fii ferm hotărât să îndeplineşti întotdeauna la timp 
lucrările planificate. Să ai în permanenţă un ceas care merge bine 
şi să te uiţi des la el. 


6. Fă aprecieri realiste asupra cantităţii de timp necesare 
pentru fiecare activitate în parte şi alocă-ţi timp suficient 
pentru a o pregăti corespunzător. 


7. Ai grijă ca planificarea pe care o faci să prevadă 
îndeplinirea pas cu pas a fiecărui lucru. 


8. Dacă este vorba de activităţi complexe, sau de largă 
întindere, fă o analiză completă a lor. Defalcă-le în activităţi 
de mai mică întindere, astfel încât planificarea pe care o faci să 
permită îndeplinirea lor pas cu pas. 


9. Fii atent să nu-ţi încarci programul cu prea multe 
întâlniri, pe care să constaţi apoi că nu le poţi pregăti din vreme 
cum trebuie. 


10. Nu lăsa teama de critică să te facă lent în a lua decizii. Ia 
decizii inteligente, acționează eficient, şi mai ales: acţionează acum! 


Poţi depăşi obstacolul amânării acţionând chiar acum. 
Ignoră critica şi mergi înainte. 


Perseverenţa este obiceiul succesului, dobândit prin muncă 
susținută. 


Opt metode de dezvoltare a perseverenței 


1. Să ai o imagine clară, bine definită a scopului tău şi o 
dorinţă ardentă, profundă, de realizare a lui. Acest foc interior 
va hrăni VOINȚA de a acţiona. Dacă nu există o imagine clară 
a scopului tău, percepută viu, prin intermediul simţurilor, nu poţi 

genera puterea necesară de a acționa susținut, până la realizarea 
deplină a lui, indiferent cât de greu ar fi. 


2. Analizează-ți viziunea şi defalc-o în scopuri specifice. 
Aceste scopuri devin ținte asupra cărora îți focalizezi puterea VOINȚEI. 


3. Să ai un plan de acțiune continuă, în vederea realizării 
fiecăruia dintre aceste scopuri. Acestea sunt activitățile de 
realizat zilnic, pas cu pas. Nu te opri prea curând pentru odihnă, 
recompensă, vacanță, sărbători etc. 


4. Să te aliezi cu unul sau mai mulţi oameni care te 
încurajează să urmăreşti realizarea planurilor şi scopurilor 
tale. Formează un grup de lucru cu Spiritul Suprem. Acest grup 
se compune din doi sau mai mulţi oameni, care îşi împărtăşesc 
cunoştinţele şi se susţin reciproc, în spiritul armoniei şi al efortului 
comun, în vederea obținerii rezultatelor dorite. 


5. Decide o dată pentru totdeauna că eşecul este doar o 
oprire temporară, nu o destinaţie. 

Faptul că dai greş înseamnă că încerci. Fiecare eşec este de 
fapt o lecţie pe care trebuie să o înveţi. Nu poți eșua cu adevărat 
decât dacă părăseşti calea care duce la succes. 


Nu contează de câte ori ai căzut. 


Contează de câte ori te-ai ridicat de la pământ şi 
ai mers mai departe, spre a-ți împlini visul. 


6. Realizează că nimic nu se naşte din nimic, aceasta este 
o iluzie. Orice lucru de valoare cere să depui eforturi pentru a-l 
obţine. Adu-ţi aminte că singurul loc unde succesul se află înaintea 
trudei este în dicționar. 


7. Nu-ţi mai irosi viața. începe să faci ceea ce trebuie pentru ca 
să obţii rezultatele dorite - să-ți realizezi scopurile. Schimbă osul iadeş 

(os în furcă, pe care se pun dorinţe), cu coloana vertebrală (simbol al 
verticalității, al victoriei, al împlinirii). Ai credință în tine, în Dumnezeu, 
în Viziunea şi în țelul tău. O vorbă zice: „Nu contează mărimea câinelui 
în luptă, cât contează mărimea luptei existentă în câine." Mărimea 
dorului de victorie din tine contează, pentru că prin acest dor devii 
capabil să-ți realizezi scopurile şi viziunea, să-ți atingi țelul. 


8. Acţionează acum. Treci la fapte imediat. Tot ceea ce există 
are loc acum. Nimic nu s-a întâmplat vreodată mâine. Tot ceea ce 
contează cu adevărat pentru tine este determinat de acţiunile pe 
care le efectuezi în acest moment. 


Practică perseverența în tot ceea ce faci. 
Rezultatele dorite vor veni către tine. > 


Rezumatul capitolului 


Legea Universală a Perseverenţei spune că dacă vei persevera 
în a face un lucru bun, vei obţine rezultate pozitive. Perseverenţa 
reprezintă efortul susținut, pe care trebuie să-l depui pentru a 
dobândi credinţa în propriile tale puteri şi a ajunge la rezultatele 
dorite, în orice ai întreprinde. Fără perseverenţă, nu vei avea 
succes. Cele mai importante obstacole în calea perseverenţei sunt 
teama şi amânarea. Obiceiul de a amâna este dobândit şi trebuie să 
facem totul pentru a-l elimina. Perseverenţa este o virtute care se 
învaţă, se dezvoltă şi se perfecționează. 


Ghid de studiu 


1. Gândeşte-te la situațiile când, dacă ai fi insistat, lucrurile ar fi 
luat o turnură diferită pentru tine. Scrie-le pe hârtie. 

2. Ce anume te-a făcut să renunti în fiecare dintre aceste situaţii? 

. Cum altfel ai fi putut să procedezi? 


LA 


4. Dacă obiceiul amânării a fost una dintre problemele tale, ce 
faci în acest moment pentru a te debarasa de acest obicei? 

CAPITOLUL XII 
Legea adevărului 


A douăsprezecea lege universală a succesului este Legea 
Universală a Adevărului. 

„Şi veţi cunoaşte adevărul, iar adevărul vă va face liberi.. " 
-loan, 8:32 


Care este acest adevăr care te va face liber? Adevărul care te 
va face liber este înţelegerea universului, a legilor şi a principiilor 
prin care operează, a locului tău în acest univers. Adevărul este 
fundamentul universului. 


„De aceea, oricine aude aceste cuvinte ale Mele şi le 
îndeplineşte asemăna-se-va bărbatului înțelept care a clădit casa 
lui pe stâncă. A căzut ploaia, au venit râurile mari, au suflat 
vânturile şi au bătut în casa aceea, dar ea n-a căzut, fiindcă era 
întemeiată pe stâncă." 

- Matei, 7:24-25 


Cele nouă elemente ale adevărului 


1. Există o Cauză Primordială. Folosim nume ca Dumnezeu, 
Forţa Universală, Inteligența Divină, Creatorul, pentru a denumi această 
Cauză Primordială. în cele ce urmează, îi vom spune Creatorul. 

2. Creatorul dispune de o inteligenţă care operează prin 
principiu şi ordine. 

3. Această inteligență, care se manifestă ca principiu şi ordine, 
este atotputernică, atotcunoscătoare şi atotprezentă. 

4. Această inteligenţă, care se manifestă ca principiu al 
ordinii, reprezintă puterea adevărului, care este întreg şi complet, 
cuprinzând în sine partea pozitivă şi negativă a tuturor lucrurilor - 
cele bune şi cele rele, viața şi moartea. 

5. Tot ce a fost creat în univers reprezintă o manifestare a 
puterii adevărului, prin inteligență, principiu sau ordine, în acord 
cu natura sa. 

6. Omul a fost creat după chipul şi asemănarea Creatorului, şi 
a fost înzestrat de către Creator cu puteri şi drepturi inalienabile. 

7. Aceste drepturi şi puteri ale omului ating cote maxime 
atunci când sunt în acord şi în armonie cu puterea adevărului, 
manifestată de Creator. 

8. Legile Universale ale Succesului sunt parte integrantă 
a puterii adevărului, care ghidează umanitatea către o relaţie 
armonioasă cu universul şi cu Creatorul lui. 

9. Atunci când aceste elemente ale adevărului vor fi studiate, 
practicate, asimilate şi stăpânite, vei cunoaşte adevărul şi vei fi liber. 


Cum stăpâneşti puterea adevărului 


Stăpâneşte Cele Douăsprezece Legi ale Succesului şi ele 
te vor călăuzi în călătoria ta către atingerea ţelului şi realizarea 
scopurilor şi viziunii tale. Asimilează aceste legi sub forma unor 
afirmaţii simple şi concise, cu ajutorul cărora adevărul poate fi 
reprezentat automat şi rapid în conştiinţa ta. 

Iată cum pot fi formulate simplu şi concis Cele Douăsprezece 
Legi ale Succesului: 


1. Legea Universală a Gândirii 

Devii ceea ce gândeşti cea mai mare parte a timpului. Ceea ce 
recunoşti investeşti cu energie. Ceea ce investeşti cu energie, aceea 
vei realiza. 


2. Legea Universală a Schimbării 
Prin schimbarea modului de a gândi, îţi poţi schimba viaţa. 


3. Legea Universală a Vizualizării 
Ceea ce vizualizezi limpede în gândurile tete este ceea ce vei 
avea ca experiență de viaţă. 

4. Legea Universală a Cererii 
Ai ceea ce ceri. 


5. Legea Universală a Magnetismului Uman 

Asemănătorul atrage asemănătorul. Fii persoana care doreşti să 
fii dacă vrei să atragi oamenii pe care ai dori să-i întâlneşti, experienţele 
pe care ai dori să le ai şi posesiunile de care ai dori să te bucuri. 


Li 


„ Ceea ce porți în inimă, ţi se citeşte pe față. 
- Lavinia E. Sneed 


6. Legea Universală a Focalizării 

Nu pierde din ochi țelul pe care vrei să-l atingi. Toate 
abaterile de atenţie sunt egale şi egal contraproductive. Menţine-te 
în permanenţă sub control. 


7. Legea Universală a Acţiunii 
Te învaţă cum să fii cât mai eficient cu putinţă în ceea ce 
trebuie să faci. 


8. Legea Universală a Valorii şi a Schimbului Reciproc 
Investeşte-ţi timpul, gândurile, energia şi banii eficient şi cu 
înțelepciune. Nimic nu este pe degeaba. 


„Dacă cheltuielile tale merg la deal mai rapid decât veniturile, 


este clar că bilanţul tău o ia la vale." 
- Russell Hemphill 


9. Legea Universală a Relaţiilor 
Fă celorlalţi ceea ce ai vrea ca ei să-ți facă ţie. 


„Dacă vrei să ai prieteni, fii prietenos..." 
- Elder Linwood Nesbitt 


10. Legea Universală a Dăruirii 
Este întotdeauna destul din orice îţi doreşti. 

11. Legea Universală a Perseverenţei 
Cei care înving nu abandonează niciodată, cei care abandonează 
nu înving niciodată. Ţine-te bine şi mergi mai departe. 


12. Legea Universală a Adevărului 
Adevărul te va face liber. 


Principiile adevărului 


Legile Universale ale Succesului se bazează pe principiile 
adevărului, care influenţează toate aspectele legate de gândurile, 
emoţiile şi acţiunile tale. 

Aceste principii sunt: 


1. Principiul perfecțiunii 


„Fiți, dar, voi desăvârşiți, pre'âum Tatăl vostru Cel ceresc 
desăvârşit este." 


- Matei, 5:48 


Fii cât mai bun cu putință. Este în natura ta să cauţi binele şi 
partea pozitivă în orice situație, cirumstanţă şi asociere. 

Tatăl tău - sursa - se află în conştiinţa ta, care este întreagă, 
completă şi perfectă. Dacă vei stabili o relaţie armonioasă cu sursa, 
te vei afla pe drumul cel bun în orice vei înfăptui. 


2. Principiul rugăciunii 

Trebuie să existe o comunicare zilnică, personală, cu Creatorul. 
Această comunicare trebuie să fie o rugăciune de îndreptare, care te 
va pune în rezonanţă cu energiile benefice din tine şi din univers. 


„Fericit bărbatul care n-a umblat în sfatul necredincioşilor şi 
în calea păcătoşilor nu a stat şi pe scaunul hulitorilor n-a şezut; ci în 
legea Domnului e voia lui şi la legea Lui va cugeta ziua şi noaptea." 

-Psalmi, 1:1,2 

Soarta bună vine la tine dacă te vei ţine deoparte de oamenii 
negativi în gândurile şi în comportamentul lor. Evită-i pe cei care 
şi-au distrus propriile vieți, care nu au respect pentru Dumnezeu, 
pentru ceilalți oameni şi pentru ei înşişi. 

Orientează-ţi viaţa în fiecare moment către legea adevărului. 

Cuvintele Domnului spun acest lucru foarte clar: 


„Pâinea noastră cea spre fiinţă dă-ne-o nouă astăzi." 
-Matei, 6:11 


3. Principiul iertării 


„ Că de veți ierta oamenilor greşalele lor, ierta-va şi vouă 
Tatăl vostru Cel ceresc, 
Iar de nu veți ierta oamenilor greşalele lor, nici Tatăl vostru 
nu vă va ierta greşalele voastre. " 
-Matei, 6:14,15 


Trebuie să-i tert şi să-i eliberezi din greşeală pe cei care ţi-au 
făcut vreodată rău. 

în felul acesta, te eliberezi de emoţii negative precum gelozie, 
invidie, răzbunare şi învinuire. De asemenea, iartă-te pe tine însuţi 
pentru ceea ce ţi-ai făcut rău; te vei elibera astfel de nesiguranță, 
vină şi autosabotaj. 


4. Principiul motivării 

Motivația este inteligenţa care se identifică cu cele mai 
profunde sentimente asociate gândurilor tale. Acestea reprezintă 
aspectul subconştient al fiecărui gând conştient. 


„... Tatălui tău, care este în ascuns, şi Tatăl tău, care vede în 
ascuns, îți va răsplăti ție. " 
- Matei, 6:6 


Tatăl, Forța, Creatorul este prezent în profunzimile fiinţei şi 
se manifestă prin sentimentele cele mai adânci pe care le trăieşti. 

Motivaţiile unei alte persoane se transmit prin intermediul minţii 
subconştiente direct subconştientului tău. Tu percepi apoi aceste 
experienţe sub forma unor intuiții inspirate, numite şi cel de al 
şaselea simţ. Ai încredere în intuiţia ta. Ea nu reprezintă ceea ce 
o altă persoană spune sau face, ci sentimentele profunde, asociate 
motivațiilor acelei alte fiinţe, care determină în final modul în care 
aceasta va interacționa cu tine. Poţi ascunde motivele care stau la 
baza comportamentului tău, dar nu poţi ascunde efectele. 


5. Principiul dreptei judecăţi 


„Nu judecaţi, ca să nu fiți judecaţi. Căci cu judecata cu care 
judecaţi vețifijudecați, şi cu măsura cu care măsuraţi vi se va măsura." 


-Matei, 7:1,2 


„Fățarnice, scoate întâi bârna din ochiul tău şi atunci vei 
vedea să scoţi paiul din ochiul fratelui tău. 


H 


-Matei, 7:5 


A judeca înseamnă a-ţi forma o opinie despre cineva sau ceva, 
după o analiză şi o evaluare atentă. Principiul dreptei judecăţi afirmă 
că trebuie să fii drept şi cinstit în judecăţile de valoare pe care 
le faci altor oameni. Fii drept în toate judecăţile tale şi în toate 
împrejurările. Dacă vei fi nedrept, plin de prejudecăţi şi tendențios 
în opiniile pe care le exprimi despre ceilalţi, vei primi un răspuns 
negativ, ostil, din partea lor, bazat pe sentimentele de ură şi de 
răzbunare pe care le creezi. Răspunsul negativ ți se va adresa direct. 

Dacă judeci drept o altă persoană, demonstrezi o atitudine 
pozitivă, care va genera o atmosferă de onestitate, adevăr şi respect. 
Prin judecata dreaptă pe care o proiectezi asupra celorlalți, vei 
atrage un răspuns similar din partea lor. 


6. Principiul discernământului 
Nu te lăsa înşelat de aparenţe. Pentru a avea succes, trebuie să 
vezi adevărul în toate circumstanţele şi în toate situaţiile. Trebuie 

să înveţi să fii un evaluator rapid şi corect al tuturor oamenilor şi al 


tuturor motivaţiilor. 


„Feriţi-vă de proorocii mincinoşi, care vin la voi în haine 
de oi, iar pe dinăuntru sunt lupi răpitori. După roadele lor îi veţi 
cunoaşte... Aşa că orice pom bun face roade bune, iar pomul rău 
face roade rele. Nu poate pom bun să facă roade rele şi pom rău 
să facă roade bune. 


De aceea, după roadele lor îi veţi cunoaşte. 
-Matei, 7:15-18,20 


" 


Lasă-te ghidat de intuiţia şi de bunul tău simţ, înțelegând 
cu ajutorul legilor şi principiilor succesului cum să discerni între 
adevăr şi minciună, în orice situaţie. 


Viaţa te învaţă, cu ajutorul principiilor şi 
experienţelor pe care ţi le oferă. 


Fii un ascultător atent şi sensibil al sentimentelor şi vocii tale 


interioare. 


Legea cauzei şi a efectului 


Sursa puterii şi a discernământului rezidă în înţelegerea 
deplină a Legii Universale a Cauzei şi a Efectului. Universul 
operează prin intermediul principiilor şi ordinii, manifestate sub 
formă de cauze şi efecte. Atunci când eşti în armonie cu ordinea 
divină şi cu principiile ei, cauzele şi efectele care se manifestă în 
viaţa ta îți vor revela adevărul în toate lucrurile. 


Legea Universală a Adevărului este asimilată în ființă prin 
credinţa că există întotdeauna o soluţie pozitivă, dreaptă, pentru orice 
situaţie. Ea îți garantează că ai deja tot ce îţi trebuie pentru a dobândi 
tot ceea ce vrei, a merge oriunde doreşti şi a deveni persoana care vrei 
să devii. 

Rezumatul capitolului 


Legea Universală a Adevărului constituie fundaţia pe care îţi 
construieşti viața. Dacă vei stăpâni legile universale ale succesului, 
vei fi ghidat în călătoria ta către atingerea scopurilor şi realizarea 
viziunii tale despre viață. Legile Universale ale Succesului se 
bazează pe principiile adevărului, care facilitează interpretarea şi 
aplicarea lor în viaţă. 


Ghid de studiu 


1. Asupra căreia dintre legile universale prezentate anterior 
trebuie să te focalizezi în primul rând? 
2. Ce plan de acțiune ai? 

EPILOG 
Astăzi este mâinele lui ieri 
Astăzi este mâinele lui ieri! 


Astăzi este rezultatul actual al eficienţei planurilor tale de 
acţiune. Dacă ieri ai folosit judicios fiecare oră, fiecare minut, 
de a dobândi astăzi succesul, ca o încununare a eforturilor tale. 
Dacă ieri ai irosit timp preţios în activităţi frivole, neproductive, 
rezultatul pe care îl vei primi astăzi va fi pe măsură. Laolaltă cu 
rezultatul modului în care ai acţionat ieri, ziua de astăzi conţine, de 

Ziua prezentă este şansa de a face ca ziua de mâine să fie 
aşa cum doreşti. Este ultima ta şansă de a influenţa şi a schimba în 
bine rezultatele pe care cu siguranţă le vei primi mâine. Fiecare zi 
reprezintă rezultatul şi dovada vie a felului cum ai utilizat ziua de ieri, 
împreună cu oportunitatea de a transforma cursul zilelor din viitor. 

Stăruieşte asupra oportunităţilor zilnice de a-ţi transforma 
viața, conform unui plan definit de acţiune şi adoptând o atitudine 
pozitivă faţă de viață şi față de schimbarea însăşi. Pune acest plan 
în aplicaţie imediat, prin muncă continuă şi eficientă. Rezultatele 
eforturilor tale de astăzi se vor regăsi cu siguranță în realitatea zilei 
de mâine. Unde te vei afla mâine depinde de cât de înțelept şi de 
eficient foloseşti fiecare oră a zilei de azi. 

începe fiecare zi cu o atitudine mentală pozitivă. Vizualizează-ţi 
scopurile şi concentrează-te asupra lor. întocmeşte-ţi cu grijă planul de 
acțiune. Pune-l pe hârtie, descriindu-l în detaliu. Fă o listă cu lucrurile pe 
care trebuie să le efectuezi în fiecare zi, în vederea atingerii scopurilor 
tale. Foloseşte fiecare oră a fiecărei zile cu maximim de eficiență, pentru 
a obține rezultatele dorite. La sfârşitul fiecărei zile, pune-ţi întrebarea: 


Am făcut oare tot ce mi-a stat în putinţă 
pentru ca ziua de mâine să fie aşa cum doresc? 

Atunci când poţi răspunde acestei întrebări, fără umbră de 
îndoială: 


Da, am făcut tot ce am putut, 
utilizând tot ce am avut la dispoziţie! 


eşti pe drumul cel bun în călătoria ta către succes, pentru a 
dobândi ceea ce-ţi doreşti şi mert să ai în această viaţă. 


„ Haideţipe culme", le-a spus El. 
„Ne e teamă”, I-au răspuns. 
„Haideţipe culme", le-a spus El. Ei 
au venit. El i-a împins Şi au zburat. 


„- Amir Solomon 

Despre autor 


Herbert Harris a fost admis la Universitatea Columbia după 
primul an de liceu. El a primit o bursă specială, în baza căreia 
a putut urma cursurile Universității Columbia, fără a fi absolvit 
liceul mai întâi. 

A terminat studiile universitare şi a obținut o licență în fizică, 
după care a lucrat ca cercetător în domeniul energiilor înalte. 

Părăsind scena ştiinţei, Herbert a lucrat la Time Magazine în 
New York City, înainte de a se lansa în cariera de scriitor. în final, 
activitatea lui literară a evoluat către înființarea unei organizaţii 
care a realizat în mai multe publicaţii naţionale o coloană de mare 
popularitate, denumită Gânduri despre succes. Articolele respective 
s-au vândut unui număr de peste 200 de publicaţii concomitent. 

O colecţie a acestor articole a fost asamblată în cartea numită 
Idei forță despre Succes. 

Herbert Harris a scris împreună cu Lucien Farrar Cum să 
faci bani din muzică, un ghid foarte popular în industria muzicii, 
publicat de Arco/Prentice Hali. 

în continuare, Herbert Harris a profitat de prevederile Legii 
Funcţionarilor din Statul New York pentru a deveni avocat, fără să 
urmeze o şcoală de avocatură. Sub îndrumarea distinsului avocat 
new yorkez Benjamin Sneed, Harris s-a pregătit pentru examenul 
de drept susținut în faţa Baroului Statului New York. Herbert a 
promovat acest examen, fiind probabil ultimul avocat căruia 1 s-a 
permis să practice dreptul în Statul New York, fără a fi urmat 
vreodată vreo şcoală de avocatură. 

După ce a practicat această profesie mai mulţi ani, Herbert 
Harris s-a pensionat şi şi-a dedicat timpul lecturii şi activităţii de 
scriitor. 

Herbert .a fost întotdeauna un însetat de studiu, urmând 
cursuri de religie, ştiinţe ezoterice, filozofie şi metafizică în Africa, 
Israel, Egipt şi oriunde a trebuit să meargă. 

Ultima sa carte, Cele douăsprezece Legi Universale ale 
Succesului, dovedeşte o abordare organizată, directă, gradată, a 

CELE DOUASPREZECE LEGI UNIVERSALE ALE SUCCESULUI 


principiilor de bază ale succesului şi ale legilor sub guvernarea 
cărora acestea operează. Cartea a stârnit mult interes în lume, 
fiind tradusă în foarte multe lumbi, printre care chineza, italiana, 
portugheza şi spaniola. 

Domnul Harris a ţinut numeroase seminarii, ateliere, 
conferințe şi prelegeri în biserici, universităţi şi asociaţii diverse 
din ţară, printre care: Prima Biserică a Științelor Religioase, 
Universitatea din Carolina de Nord, Universitatea din Ohio, 
Biserica Africană Metodistă Episcopală, Lucent Technology, 
Centrul de Dezvoltare Tehnologică pentru întreprinderi Mici, 
Camera de Comerţ şi Asociaţia pentru Protecţie Naţională. 

Harris a dezvoltat, de asemenea, un curs interactiv pentru 
dezvoltarea aptitudinilor personale, intitulat Motivația Realizării, 
destinat să reducă rata părăsirii timpurii a şcolii în rândul tinerilor. 

Domnul Harris este instructor de personal, instructor de vânzări 
şi Maestru Susţinător. El este, de asemenea, co-fondator, organizator 
şi Maestru Susţinător al Grupului de Acţiune a Comunităţii, o 
organizație de avocatură pe care Comisia pentru Relaţii Interumane 
a ales-o drept Organizația Comunităţii a Anului. 

Herbert conduce o firmă de consultanță politică şi de 
marketing, Connection Unlimited, care a desfăşurat campanii 
politice de succes la nivel de oraş, judeţ şi de stat. 

Domnul Harris, intens solicitat în calitatea dumnealui de 
consultant, lector şi susținător a diferite activităţi, îşi împarte timpul 
între scris, activitatea de conferenţiar şi organizarea şi conducerea 
seminariilor şi atelierelor LifeSkill. 


Seminarii şi ateliere LifeSkill 


Seminariile şi atelierele LifeSkill sunt incitante, informative 
şi interactive. Fiecare seminar urmează instrucțiunile conţinute 
într-un caiet de lucru, care se completează pe măsură ce se 
desfăşoară seminarul. Acest mod de lucru măreşte randamentul 
învățării. 

Seminar pentru activitatea de conducere 
Prezintă principiile de bază ale activității de conducere, 
într-un format care stimulează participarea activă. Explorează şi 
dezvoltă colaborarea în echipă. 


Seminar pentru managementul timpului 
Se referă la principiile fundamentale privind managementul 
timpului, oferind exerciţii practice pentru creşterea imediată a 
eficienței zilnice. 


Cele douăsprezece Legi Universale ale Succesului 

Este un seminar pentru dezvoltarea personală, care prezintă 
utilizarea principiilor spirituale în activităţile practice destinate 
să conducă la dobândirea succesului. Temele seminarului includ: 
îmbunătăţirea respectului de sine; depăşirea obstacolelor, a fricii 
şi a anxietății; construirea autodisciplinei; elaborarea planurilor de 
succes; dobândirea bunăstării materiale; îmbunătățirea relaţiilor; 
depăşirea obiceiului de a amâna. 


Atelier LifeSkill pentru părinţi 
Este un atelier interactiv şi proactiv, destinat dezvoltării 
aptitudinilor personale ale părinților, în vederea îmbunătățirii 
performanțelor lor educative. 


Discursuri şi prelegeri motivaţionale 
Această activitate cuprinde scurte discuţii motivaţionale, cu 
durata între 20 şi 60 de minute, care inspiră auditoriul să tindă 
către atingerea excelenței în profesie şi în viaţa personală. Este o 
activitate potrivită pentru biserici, firme, şcoli, mănăstiri, întâlniri 
de vânzări etc. Prezentările noastre „Zburând cu vulturii” şi 
„Timpul eşti tu” sunt foarte populare. 

Ce spun recenzenţii... Recenzie 
BookWire: Decembrie 2004 


„Este sigur că această carte primeşte aprobarea tuturor celor 


care o citesc şi îşi găseşte locul printre lucrările clasice similare. 
Prin această carte Herbert Harris devine un nume cunoscut, 
asemeni lui Dale Carnegie şi Napoleon HUI." 


RecenziiBarnesandnoble.com 


Micahel O., instructor de vânzări din Chicago: 

„Aceasta este, de departe, una dintre cele mai inspirate cărți 
motivaționale pe care am citit-o vreodată. Am citit-o din scoarță-n 
scoarță şi nu mă înduram să o las din mână. întrebările din ghidul 
de studiu de la sfârşitul fiecărui capitol m-au ajutat cu adevărat 
să asimilez materialul prezentat. O să povestesc tuturor despre 


" 


această carte. Este extraordinară. 


John Hughes, recenzent: 

„Aceasta este o carte de 5 stele, pe care fiecare om ar trebui 
să o adauge colecției sale de comori motivaționale. Autorul face 
trimiteri la scrieri spirituale adecvate fiecărui principiu al succesului 
pe care îl pune în discuție... Recomand această carte tuturor celor 
care urmăresc să-şi transforme viața. Este în mod deosebit folositoare 
părinților care trebuie să ia decizii importante cu privire la educația 
şi cariera copiilor lor. Rezumatele de la sfârşitul fiecărui capitol fac 
din această carte un ghid practic, la îndemână în strădania fiecăruia 
dintre noi de a-şi atinge scopurile în viață. 


" 


Recenzii Amazon.com 


Joanna Daneman (Middletown, Delaware SUA): 
„Cele 12 Legi ale Succesului nu aduc nimic nou față 
de scrierile inspiraţionale semnate de Napoleon HUI sau Dr. 


176 


Robert Schuller. Aceasta este foarte bine, întrucât cele 196 de 
pagini cuprinse în volumul de faţă, legat în coperte galbene, 
este un rezumat excelent al acestor scrieri. Coperta de culoarea 
autobuzului de şcoală este foarte uşor vizibilă pe raftul bibliotecii, 
numai bună de luat în mână şi răsfoit atunci când avem nevoie de 
un sfat potrivit pentru o situaţie de viaţă. 


îmi place această carte pentru concizia cu care a fost scrisă 
şi pentru că este un rezumat excelent al legilor divine. Este cadoul 
potrivit pentru absolvenţii de liceu, pentru cei care au o slujbă 
nouă sau pentru cei care pur şi simplu au nevoie de un impuls. Ar 
trebui să se afle în biblioteca fiecărei familii, şi nu spun acest lucru 
deforma. Cartea conţine acel gen de informaţie cu efect profund 
asupra obiceiurilor noastre de o viaţă; o carte pe care o recomand 
cu căldură tuturor." 


Donald Mitchell, recenzent, autor şi consultant: 

Cartea ,„ Cele Douăsprezece Legi ale Succesului” nu este o 
lucrare derivată din foarte popularele scrieri ale lui Napoleon HUI... 
ci este o moştenire a acestora. Dacă v-a plăcut opera domnului 
HUI, probabil că vă va plăcea foarte mult şi această carte. Dacă nu 
sunteți familiar cu opera domnului HUI, ați face rău să începeţi cu 
această carte, fără să citiți cărțile domnului HUI mai întâi. 


Cu toate că aproape toată lumea are cuvinte de laudă pentru 
scrierile despre succes ale lui Napoleon HUI, cei mai mulți vor fi totuşi 
de acord că autorul lor este cumva opac în descrierea învățăturilor 
pe care le-a dobândit. Ultimele sale cărți sunt ceva mai clare, dar nu 
perfect clare. De aceea nu pot decât să mă bucur când cineva prezintă 
acelaşi subiect mult mai limpede decât a fost prezentat înainte. 


„ Cele Douăsprezece Legi ale Succesului” este, prin urmare, 
o carte lămuritoare. Am fost foarte încântat să o citesc. Domnul 
Herbert a combinat în chip inspirat puncte de vedere din 
perspective diferite: a fizicii, a psihologiei şi a religiei, în vederea 

ilustrării modului în care ne putem direcționa vieţile către atingerea 
scopurilor demne de eforturile noastre. In special creştinii vor găsi 
forţă şi tărie în această carte, datorită multitudinii de citate biblice 
pe care ea le utilizează. 


Citind despre cele douăsprezece legi, am simţit uneori că sunt 
purtat înjurai unei Statui. Prin faptul că am văzut-o din mai multe 
unghiuri, am putut înţelege mai bine holismul acelei reprezentări... 
sau, mai exact, al celor necesare pentru a dobândi succesul. Aşa 
că să nu fiți surprinşi dacă ceea ce veți vedea în această carte 
pare întrucâtva redundant; unele reguli sunt într-adevăr axiome 
ale altor reguli... dar sunt prezentate într-un mod în care nu ați fi 
putut-o face dumneavoastră singuri. De exemplu, legea schimbării 
este o axiomă a legii gândirii. 


Materialul este foarte bine organizat. Cartea începe prin 
prezentarea unor informaţii de fond foarte folositoare, în care este 
inclus şi un ghid de studiu al oricărui subiect din această carte. 
Adică se trece de la teorie la practică! Fiecare lege are alocat 
un capitol separat, care se încheie cu un foarte folositor rezumat 
şi cu un ghid de studiu. Dacă veți răspunde tuturor întrebărilor 
conținute în ghidul de studiu, beneficiul acestei cărți va fi enorm 
pentru dumneavoastră. lată una dintre multele îmbunătăţiri aduse 
de Herbert Harris scrierilor lui Napoleon HUI. 


Mi-a plăcut, de asemenea, felul atent în care domnul 
Harris a explicat anumite concepte şi cuvinte folosite în carte. 
Succesul este definit ca ,„ realizarea progresivă a scopurilor care 
merită să fie realizate”. In acelaşi mod, autorul defineşte termeni 
mai dificil de înțeles, precum minte conştientă, subconştientă şi 
Supraconştientă. 


Legile sunt enunțate cu deosebită claritate, astfel încât cei 
mai mulţi oameni le vor recunoaşte apoi cu ușurință în studii 
religioase şi în propriile lor experienţe de viaţă. 

Mi-a plăcut în mod special sfatul său pentru sfârşitul fiecărei 
zile, şi anume să ne întrebăm: „Am făcut oare tot ce mi-a stat în 
putință pentru ca ziua de mâine să fie aşa cum doresc? " El ne 
încurajează prin aceasta să trăim fiecare zi astfel încât să putem 
răspunde întotdeauna, fără ezitare: „Da, am făcut tot ce am putut, 
utilizând tot ce am avut la dispoziție!” 


Domnul Herbert sugerează că lucrarea sa este cu deosebire 
folositoare acelora care au dobândit rezultate bune... şi care au 
acum nevoie să adauge vieților lor armonia. El sugerează, de 
asemenea, că lucrarea sa le va D de folos celor care işi încep acum 
viața, ca tineri adulți. Cu toate că autorul nu menţionează acest 
lucru, eu totuşi cred că lucrarea de faţă este un colac de salvare 
pentru toți aceia care au eşuat şi au rătăcit drumul... iar acum 
caută un mod de a se redresa." 


Când am terminat de citit cartea, mi-am amintit din nou 
valoarea neprețuită a efortului depus pentru atingerea unor țeluri 
de valoare în viețile noastre. Putem face cu toţii lucruri mari... 
dacă ne vom concentra asupra înfăptuirii lor!" 


Deatri King-Bey, recenzent al RAWSISTAZ.com 


„Cum mi-aş defini propriul succes? Care sunt obstacolele 
pe care este posibil să le întâmpin? Ce să fac pentru a depăşi 
aceste obstacole şi a-mi atinge țelul? Cum să-mi încep drumul 
către succes? Există oare vreo hartă care m-ar putea ghida către 
țelul meu? Acestea sunt numai câteva întrebări la care răspunde 
cartea CELE DOUASPREZECE LEGI UNIVERSALE ALE 
SUCCESULUI, scrisă de Herbert Harris. 


Utilizând o combinaţie de concepte abstracte, principii 
biblice şi o serie de proceduri prezentate gradual, domnul Harris 
a reuşit să creeze un ghid bine organizat, uşor de înțeles, care îl va 
conduce pe cititor direct către succes. La sfârşitul fiecărui capitol, 

autorul propune întrebări bine gândite, provocatoare, de natură 
să-l ajute pe cititor să conştientizeze unde se află, unde doreşte să 
ajungă şi cum să ajungă acolo. 


Această carte se adresează în principal adulţilor care au reuşit 
în viaţă şi care doresc să continue să evolueze. Cred totuşi că grupul 
țintă ar trebui să fie constituit în primul rând din adolescenţi şi tineri 
adulţi. Prima lecţie pe care ne-o prezintă domnul Harris este cea 
referitoare la o imagine de sine deficitară şi la modul cum putem 
depăşi acest obstacol în calea succesului. Următoarele lecții se referă 
în special la problemele adolescenților şi ale tinerilor adulți. De ce să 
nu-i învăţăm pe tineri cum să reuşească în viață, în loc să-i lăsăsm să 
păşească singuri pe căi presărate cu greutăţi şi erori? 


Domnul Harris a creat prin CELE DOUASPREZECE 
LEGI UNIVERSALE ALE SUCCESULUI o carte valoroasă, 
uşor de citit, pe care sunt convins că mulți oameni o vor găsi 
folositoare. Eu unul intenţionez să o ofer copiilor mei spre studiu 
pe perioada vacanței de vară." 

DIN ACEEAŞI COLECŢIE VĂ RECOMANDĂM: 


e BAZELE SPIRITUALE ALE PROSPERITĂȚII Roy Eugene Davis 
e CELE ŞAPTE LEGI ALE BANILOR Michael Philips 
e CELE ŞAPTE LEGI SPIRITUALE ALE SUCCESULUI Deepak Chopra 
e DE LA SUCCES LA ÎMPLINIRE Del Pe 
e MAGIA DRAGOSTEI Mâna Szepes 
e MILIONAR PESTE NOAPTE Mark Fisher 
es TAO AL BANILOR Walter Liibeck 


* TRANSFORMAREA DE SINE Richard E Mary-Alice Jafolla 


e CELE DOUĂSPREZECE LEGI UNIVERSALE ALE SUCCESULUI Herbert Harris 


